आर्य श्रीअष्टसाहस्रिकाप्रज्ञापारमितासूत्रम्‌ ।। 

सुर्यःया जः 

जापानी हाइकूमि माचुओ बाशो व 
नेपालभाषाया सन्धिया खँय्‌ 
नेपालभाषाया पुलां बाखनय्‌ छभ्का: 


नेवा: समाजय दिगुद्यः 

सिन्हाज्या म्येया परिचय ...... 
नासःद्यः 

हिलाच्वंगु जीवनशैलीइ भीगु ...... 


. रत्नकीर्तिं महाविहार ...... 
. “शुक-बहत्तरी” : छगू अध्ययन 


“षड्दर्शन” छधाःप्याखंदुने दुवाला 


. नेपालभाषा साहित्यया न्यागः थां 
. बुद्ध नेवा:या “चेतन गाजलं” ...... 
. विदेशीतय मिखाय्‌ ...... 

. छे वास्तु व धार्मिक मान्यता 

. नेवा: जाति 

. सितारयागु उत्पति व नेपालय्‌ ...... 
. बौद्धधर्मय्‌ मिसापिनिगु थाय्‌ 


बौद्ध स्तूप 


. “त्रिरत्नया शरणे” ...... 
. नेवाः अकेष्ट्रा 
. प्या: चाःग॒ अयलाः 


सम्पादकीय 


च्चमि 


उपकूलपति प्रा. डा. हिराबहादुर महर्जन 


क्याम्पस प्रमुख इरेन श्रेष्ठ 
नायः रोशना शाक्य 
मनोहरगोपाल गुरुवाचार्य 


संस्कृतिविद्‌ डा. सत्यमोहन जोशी 
माधवलाल कर्माचार्य 

प्रा. डा. सुन्दरकुष्ण जोशी 

प्रा. प्रेमशान्ति तुलाधर 

प्रा. डा. पुरुषोत्तमलोचन श्रेष्ठ 
डा. रञ्जना वज्राचार्य 

सह प्रा.तारावीरसिंह तुलाधर 
डा. कल्पना श्रेष्ठ 

डा. अशोक राजवंशी 

सह प्रा. मदनसेन वज्राचार्य 

डा. चन्द्रमान वज्राचार्य 

सह प्रा. रोशना शाक्य 

सह प्रा. प्रेमहिरा तुलाधर 

प्रा. पूर्ण तास्राकार 

विपेन्द्र महर्जन 

उप प्रा.वज्रमुनि वज्राचार्य 
शि.स. शरद कसा: 

उप.प्रा. पद्महिरा तुलाधर (स्थापित) 
उप.प्रा. अमिता तुलाधर 

शि.स. शोभालक्ष्मी शाक्य 
धर्मसुन्दर वज्राचार्य 

सह प्रा. न्हछेबहादुर डंगोल 

सह प्रा. चिरिकशोभा ताम्राकार 


पोल्या: 


देछा दँपौ/ल्या: १ 


पद्मकन्या क्याम्पस हीरक जयन्तीया लसताय्‌ 


जापानी हाइकुमि माचुओ बाशो व 
वया युगान्तकारी कविता 


जापानी हाइक॒यात स्वभवःया कविता नं 
धाःपिं दु । वयात म्रिन्हयूगू शब्दांशया छपु खँपुया 
कविता नं धा: । थ्व कविताया दकले न्हापांयाम्ह 
कवि इस्वी संवतया भिंन्हयगूगु सदिया माचुओ 
बाशो नालातःगु दु । वयागु इलय्‌ 'हाइक' खँग्व: 
छयलाय्‌ मवनीगु । वयागु छयला किंगुगू सदिया 
स्रुंनिसेंतिनि जूगु खः। वयागु इलय्‌ थुज्वःगु 
कवितायात 'होक्क' धाइगु । थथे होक्क्‌ धका: अबले 


स्वीखुध्वः, न्येध्वः वा सच्छि ध्वः दुगु ताःहाकःगु 


कविताया दकले च्वययागु ध्व:यात धाइगु। अथे 
ताःहाकः यानाः कविता चिनेगु चलन भिखुगूग॒ सदिया 
सुरुनिसें वयाच्वंगु । थुजोगु ताःहाकःगु कविता अप्वः 
याना: छम्ह स्वया: अप्व: जानाः चिनेगु याइगु । 
उकियात स्वाना कविता नं धायेगु या: । उजोगु 
स्वाना कविता च्वयेत दकले न्हापांगु ध्वः, धाये 
'छुनाध्वः' सुं छम्ह तःधंम्ह वा थाकुलिम्ह कविं 
चिनाबीगु । अले उकी हे स्वानायना: मे-मेपिं 
कवितयूसं थःथःगु माथं कविता हनीगु । अथे यानाः 
पूवंकीगु कवितायात अमिगु भासं 'हाइकाइ' धाइगु । 
थुजोगु ताःहाकःगु कविताया छुनाध्वः अर्थात्‌ होक्कृयात 
बाशोनं लिपा वनाः, अथे हनावने म्वाःगु, थःथमंतुं 
छध्वलं हे चाःगु, पूवनीगु कवितायागु रुपय्‌ छूयलाः 
ब्वलंकेगु यात । व हे कविता लिपा वना: “हाइक्‌” 
या नामं प्रतिष्ठित जूवन । 


(२) 


- भाषाजवाः माधवलाल कर्माचार्य 
बखुण्डोल, यल 


थ्व बाशो छगूकथं चा:चीहिला जुइम्ह, थातं 


मच्वनीम्ह जोगी थुजोम्ह मनू खः। वया इलम 


रोजगार छुं मदु। छुँ ज:-दुज: धयागु नं वया सं 
मदु । वं बिहा: मयाः । सुरुइ वं छम्ह तःध॑म्ह मनूया 
चाकरी याना: वया छँँयागु ज्या-जि याना: जीवन 
हनाच्वंगु खः । वयागु हे खँय्‌ जुयाः वं जापानी 
साहित्य ब्वना: सयेके-सिइके या:गु । व मन्‌ सिसेंलि 
वया थाःगाः मन्त। छुं ईतक्क व छेँ-छिँ दयेकीगु 
ज्याखँ याइपिनिगु ज्यासलय्‌ ज्या याःगु नं खः । तर 
थातं मच्वं । छम्ह भिक्षुयात गुरु नालाः वं 
जेनधम॑यागु ज्ञान नं काल । तर इलय्‌-इलय्‌ छुं हे 
मयासें च्वन । वं छथाय्‌ च्वयातःगु दु- 'गुगुं इलय्‌ 
छुं तःधंगु जागिर नया: च्वनेगु बिचा: यानागु खः । 
लिपा अथे हे गुगं विहारय्‌ ध्यानी जुयाः च्वनेगु नं 
मत्ती तयागु । तर अथे फय्‌, सुपाँय्‌ लिउलिउ जुजुं, 
झग:-पंछी, स्वां-सिमा स्वस्वं, चा:ची हुहु दुःख कष्ट 
नयाः जीवन हनेगु जूवन। प्रकृतिं बिउगु छुं सीप 
गुण दुगु मखुसां थुगुकथं जिगु सुथय्‌ बहनीयागु ज्या 
ज्यनाच्वंगु दु । थुगुकथं हे कला साधनाय्‌ जिं थःत 
छूयलाच्चना । 

ख नं व यक्को ब्वना-बिनात:म्ह मन्‌ मखु । 
धर्म-कर्मया विषय सयेके सीकेगु याःगु खःसां व 
पूवंक धार्मिक वृत्तियाम्ह मजुल । प्रवृत्तिं धार्मिक 
जूसां, स्वभावं व दार्शनिककथंयाम्ह जुयाच्वन । वं 


देखा दँपौ/ल्या: १ 
जीवन हने धइगु हे मसीतक्कयागु यात्रा यायेगु 
धाइगु । सुरु सुरुइ वं हास्यव्यङ्ग, रसरङ्गयागु कविता 
चिनीम्ह जसां लिपा वना: वयागु कविताय्‌ बुलुहं 
आध्यात्मिक रहस्यया रंग जायावन । अले 
प्रतीकात्मकता व संकेतात्मकतापाखे धे चूवन । 

धाःकथं पुलांगु पुखू व ब्यांचा सम्बन्धी कविता 
च्वसेंलि कविता बारे वया धारणाय्‌ हिलावल । कविता 
धयागु थथे सका: जुइमाः धयाथें वयात च्वंवन । 
अबले तक्कया दुने थःम्हं चिनेधुंग॒ उलिमछि कविताय्‌ 
छु गेसु मदु धयाथें वयात ताःवन । अनंलि वं 
प्रतीकात्मक तथा भावना व मनं खँत परोक्षरूपं 
पिदनीगु कथंयाग कविता चिनेगुली मन बिउवन । 
उकी पिने खंगु वा अनुभव जूवंगु खॅय थःगु भाव वा 
बिचा: तप्यंक प्वंकेगु मयासे वं खंगु वा अनुभव जूगु 
खँ थःत ता:वंगु भाव व बिचा: गथे खः अथे म्होजक 
खॅग्वलं ब्यक्त यायेगु याःगु खने दःवन । धाये, सङ्केत 
वा सुचनं जक व खं सम्प्रेषण यायेगु याःगु खनेदत । 
थुकि वया थः ईयापिं लिपायागु पुस्तायापिं कवितयूके 
यक्को प्रभाव ला:वन । वया स्यना मस्त नं यक्को 
दयावन । लिपायापिं पारखीतयगु मिखाय्‌ उकि व 
हाइकुया थाकुलिम्ह महारथीया रूपय्‌ प्रतिष्ठित जुल । 
धाःदु, वयागु कविताय्‌ सूक्ष्म अन्तरज्ञान दु, सुलाच्वंगु 
पारलौकिक सौन्दर्य दु । उकी प्यपुना च्चंगु सांकेतिक 
भावं मनूतय्‌त चरम आनन्दया अनुभव याकी । नापं 
अन्तर चेतना नं ब्वलंकी । 

वं चिनातःगु थी थी कविताया छुं नमुना 
भायूहिला: थन न्ह्यब्वयेगु जूगु दु । थुकि मामुलि 
मामुलिगु खँय्‌ नं वयागु ध्यान गुलि क्वातुक्क वनेगु 
याइगु । अले उजोगुली हे वं गपाय्‌ गपाय्‌ धंगु खंत 
थ्वःगु ताइगु धयाथें च्वंक भाव पिज्वयेक गुलि याउँक, 
मखुथें न्यंक, सरल नकसां थःगु खँ कनेगु याइगु 
धयागु खनेदु । थथे यानाः थःत ताःगु खँ मेपिंसं नं 
तायेकेगु यायेगु वया ताः दुगु थथें सीदु । थःथःगु 
प्वालय्‌ च्वना: चुइँचुइँ व चींचीं हालाच्चंपिं छुँचा व 
चखुंचिया मस्तयूगु खँयात कया: चिनात:गु क्वय्‌ 
बियागु कवितां नं थ्व क्यं । 


(३) 


पद्मकन्या क्याम्पस हीरक जयन्तीया लसताय्‌ 
छुँया मस्तयूसं 
चखुंचिया मस्तयूत 
खँ न्वानाच्वन । 


थथे हे च्चापुवा गाःबलय्‌, मचाबलय्‌ मचा 
पासापिन्त सःताः न्ह्याइपुक्क ब्वाँय्‌-बिं जुइगु लुमंकाः 
चिनातःगु धाःगु कविता नं थथे हे च्चं । 


वा मस्त, वा वा 
चाःचाःहिलाः जुये वा 
गात मोती वा। 


अथेहे गां-पाःयागु भ्वाथःगु सुपौछें लुमंकीगु 
धाःगु छपु कविता नं ब्वयेबहःजू । उकी पौ ज्वयाः 
कपिंचातयूगु छेंयू वाति तिकितिकि नंगु खे दु। 


वसन्तया वा 
तिकिदन कपिछेय्‌ 
भ्वाथः पौ जया: । 
अथेहे भावपूर्ण जूगु कविता छपु छन्ह शुद्ध 
चान्हय्‌ थारान्हुइक पल्पसा त्वयाः न्ह्यः हे पिच्याक्क 
सलांत्या झगःत हा:गुयात कया: चिनात:गु थथे दु - 


पल्पसा त्वल 
सलांत्या:या चिल्लाय्‌ सः 
ख्युं फाया: ब्वल । 


चान्हे ख्युंबलय्‌ फुतिफुति गेरा छत्थुं च्वय्‌ 
ब्वयावंगु खँयात कया: चिनात:गु कविता नं थथे दु - 
पुलुपुलु की 
घॉय्‌ हलय्‌ चुलु नयाः 
ब्बल हाकनं । 


अथेहे लाखय्‌ स्वां धयागु न्ह्याथे हे चक्चा 
व कमजोर खनेदुसां मह्व:सें मच्वनीगु खना: 
चिनातःगु कविता थथे दु - 


देछा दँपौ/ल्याः १ 
तितः लाखय स्वां 
बल छत्तिं मदुसां 
मह्व:सें मच्वं । 


छन्ह सँइलय्‌ गांपा:या छथाय्‌ चाःहिउहिउं 
वनाच्वंबलय्‌ लॅय्‌ सुं ज्‌ मदुगु, थः याकःचा जूगु. 
खनाः कविता साधनाया ख्यलय्‌ थः याकःचा जूसां 
साधना यानावंतुं च्वने धयागु भाव वयाः चिंगु धाःगु 
कविता छपु थथे दु - 


कौलाया सँई - 
पलाःतःपिं लँजुवाः 
सुं मदु थ्व लँय्‌ । 


अथेहे छक्व वसन्तयागु न्त्याइपुगु न्हूगु इलय्‌ 
बाबांला:गु वसतं पुनाः ग्वाःग्वाः जुयाच्चंपिं मनूतय्‌गु 
हूलय्‌ सुखू छपातं भुनाः फ्वगिं छम्ह वनाच्वंगु 
खंबलय्‌, थःगु देया मनूतय्‌गु थितिबिति गथे खः 
सीकेत छम्ह च्वयूयाम्ह मनू भेष बदले यानाः 
चाःहिउ जुल धका: न्यनात:गु बाखं लुमंका: चिंगु 
धाःगु कविता छपु थथे दु - 


सुखुतिं भुना: 
थ्व न्ह्याइपुलंय्‌ नं 
जूम्ह सु थें व ¦ 


थथे हे छन्हु ताल्लां छगू क्यबय्‌ च्वंगु घॉयूत 
खना: न्हापा जुइगु याःगु सामन्ततयगु ल्वापु-ख्यापु 
गुलिखे मनूत नापं इमिगु बाय्‌ नं विनष्ट जूगु लुमना 
वयाः चिंगु धाःगु कविता छपु थथे दु - 


घॉयब्व ताल्लाया 
चिं खः ल्यंगु महाँतय्‌ 
म्हंगु म्हगसया । 


अथे हे खायु ककःचिया हलय्‌ च्वंगु खसुति 
फसं न्ह्याक्को हे संकूसां वाना मवंगु खना: चिनातःगु 


पद्मकन्या क्याम्पस हीरक जयन्तीया लसताय्‌ 
धाःगु कविता छपु नं थथे दु - 
न्ह्याक्को संकूसां 
हायूकी मखु खसुति 
खायु ककःचां । 


छम्ह कगालमह, छुं मदुम्ह, गरीब छम्हसिगु 
गति ब्वयाः चिनातःगु कविता छपु थथे दु - 


जिगु बल्चा छेय्‌ 
बीगु छतां छुं मदु 
पति बाहेक । 


सब्बुचाया इलय्‌ किल्किल्चाया थीग सः तायाः 
च्वःगु सीदुगु कविता छपु थथे दु - 


शून्य गपायच्चं 
किल्किल्चिया सः नापं 
दुसू ल्वहँतय्‌ । 


च्वय्‌ धयाथें व थःतुं प्रभावित जूगु वं थःम्हंचिंगु 
ब्यांचा, पुखू व लःया कविता थथे दु - 
पुलांगु पुखू 
ब्यांचा छम्ह क्वब्वात 
लःया सः दन । 


अथेहे न्यंकभनं बयबय्‌ जुल धाःगु वयागु 
मेगु कविता थथे दु - 


कौलाया सँई 
हःमदु कचाय्‌ छम्ह 
क्वः जुनाच्वन । 


नमूनाकथं न्ह्यब्वयागु थुलि कवितां नं 
माचुओ बाशोया कविताकारिताया बिस्कंगु विशिष्ट 

विशेषता स्पष्ट जू व: । + 
(२८/४/०६९८) 


(8) 


देछा दंपौ/ल्या: १ पद्मकन्या क्याम्पस हीरक जयन्तीया लसताय्‌ 


नेपालभाषाया सन्धिया खँय 


- प्रा. डा. सुन्दरकृष्ण जोशी 


नेपालभाषा व्याकरण च्वयादीम्ह शहीद शक्रराज शास्त्रीं “नेपालभाषा व्याकरणय्‌ सन्धिया व्यबहार 
मज्‌ (बि.सं.१९८५:१६ )” धकाः च्वयादिसेंलि वयूकलं लिपा व्याकरण च्वयादीपिं सुनानं नेपालभाषा 
व्याकरणय्‌ सन्धिया खँ न्ह्यथनामदी । नेपालभाषाय्‌ सन्धि दु धयागु खं वाःयचायकेगु लागी जिं थ्व 
चिकिचाहाक:गु च्वसू च्वयागु खः । 

निग: बा निगलं मयाक तःगः खँग्व: बा खँग्व:या रुपलिसे स्वाना: छग: यायगु प्रक्रिया सन्धि खःसा 
थ्व स्वंगूकथं जुइफु - 

(१) निगः खँग्व: स्वानाः जुइगु सन्धि 

(२) खँग्व:या व्याकरणिक रुपंलिसे स्वाना: जुइगु - रुपसन्धि 

(३)प्रत्ययचिं त्वःफिकाः जुइगु समास-प्रक्रियाया सन्धि | नेपालभाषाया वैय्याकरण भाजुपिन्सं 
सन्धिबारे सन्धि हे धकाः खं न्ह्यमथंसा सन्धिया हे छगू रुप समासबारे धाःसाः शास्त्री व मेमेपिन्सं नं 


च्वयादीगु दु । 


संयुक्त क्रिया- 
संयुक्त क्रिया नं निथी दु - सहायक क्रिया दुगु व मदुगु । 


१.१ सहायक क्रियादुगु संयुक्त क्रिया 

5 नेपालभाषाया - छुँ छुं क्रियां सहायक क्रिया (40:111917 ८7७) जुयाः नं ज्या या: । मूलक्रिया जुया: 
ज्या याइबलय्‌ व सहायक क्रिया जुयाः ज्या याइबलय्‌ अर्थ पानाच्वनी । संयुक्त क्रियाय्‌ मूलक्रिया न्हयंनें 
च्वनी, सहायक क्रिया लिउने । संयुक्त क्रियाय्‌ न्ह्यःनेच्वंगु मूलक्रिया क्रियार्थक, पूर्बकालिक वा स्वभाव 


स्थितिबोधक जुइफु । 


(क) मूलक्रिया क्रियार्थक जुयाः वइगु संयुक्त क्रिया 


धातु क्रियार्थक सहायक क्रिया संयुक्त क्रिया अर्थ 
न- नये खने नयखने नयगु मौका दये 
स्व- स्वये नने स्वय्‌नने स्वयूगु अनुभव दये इ. 


(ख) मूलक्रिया पुर्बकालिक जुयाः बइगु संयुक्त क्रिया- 


धातु पुर्कालिक परअभूत संयुक्तक्रिया काचाक्क धायबलय्‌ वइगु रुप 
स्व- स्वयाः च्चन स्वयाच्चन स्वयाच्चन (यल), स्वैच्वन (यँ), 
स्वायच्वड (ख्वप), 


(४) 


देछा दँपै/ल्या: १ पद्मकन्या क्याम्पस हीरक जयन्तीया लसताय्‌ 


(ग) मूलक्रिया स्वभाव/स्थिति बोधकरूप जुयाः वइगु संयुक्त क्रिया 
धातु- स्वभाव स्थितिबोधकरुप परभुत संयुक्त क्रिया अर्थ 
ल्‌” नः वन न: वन नयूत: वन 


१.२. सहायक मखु, निगुलिं मूलक्रिया दुगु संयुक्त क्रिया 
धातु पर्कालिक रुप मूल रुप संयुक्त क्रिया अर्थ 
स्व- स्वयाः वन स्वइवन/ स्वैवन न्हायां स्वल, अलय्‌ वन 


१.३ नेपाली व नेपालभाषाया संयुक्त क्रिया- 
नेपाली भाषाया धातुरुपय्‌ नेपालभाषाया क्रियार्थक लितँसा तना: उकी लिउने हानं नेपालभाषाया 
/जु-/बा/या-/ धातुया क्रियारुप वइ, गथेकि - 


नेपाली धातु नेपालभाषाया क्रियार्थक लितासा कोपुला क्रिया 
भुल्‌- ए (€) भुलय्‌ जुये /याये/ 
मक ए (€) मकय्‌ जुये/याये 


२ संज्ञाया सन्धिरूप 
२.१ नेपालभाषाय्‌ मेगु भाय्‌ खासयानाः संस्कृतं छुं खग्वंः त्याय्‌ कयाः उकी थःगु नं छुं तनाः नं सन्धि 
याः, गथेकि - 


संस्कृत नेपालभाषाया संयुक्त टिप्पणी 

जन्म न्हि जन्महि जर्मनी ”न्‌” । हिला: ”र्‌” जुगु 

जन्म क्‌ जंक नासिका/न्म/ त्वःफिउगुलिं 
क्‌ न्ह्यंने च्वंगु जं-लय्‌ 
शीरपबिन्दु च्वन । 

नक देय्‌ नादेय्‌ अघोष / क्‌ / वंहे कर्गया 
सघोष /ग्‌/ स हिउगु 

पुनः चाःचाः पुनाय्चाः मचाजंक्‌ बलय्‌ नं सइधुंक्‌ग 


हानं सूगुलिं वया नां 
पुनायूचा जूवन । 
व्काथ (क्वाथ) छे व्काछें (क्वाछें) 


३. रूपसन्धि 

खँग्व: छग्‌ पूवंगु रुप खः। थुकिया स्वतन्त्र अस्तित्व दु । कारक-प्रत्यय (विभक्ति) व मेमेग प्रत्ययया 
खॅग्वःया थें स्वतन्त्र अस्तित्व मदु , तर व्याकरणिक रुपकथं थुमि मान्यता दु । राम खँग्व: खः सा थ्वयात 
रुप चलय्‌ यायूबलय्‌ वइगु विभक्ति के , त: आदि व्याकरणिक रुप खः । कारक रुपायनय्‌ नाम-रुप व 
व्याकणिक. रुपया सन्धि जुया: रुप चलय्‌ जुइ । 


(६) 


देछा दँपौ/ल्याः १ पद्मकन्या क्याम्पस हीरक जयन्तीया लसताय 


३.१ स्वर सन्धि 
(क) इ + इ = ई 
निग: व हे मागव: नापलायूव एकाकार जुया: दीर्घ जूवनी, गथेकि - 
कारक रुपायनय्‌ इकारान्त खँग्वःया अधिकरण रुप- 


अर्थ मुलरुप अधिकरणया लितँसा अन्तिम रुप 
नदि खुसि ड्‌ खुसि +इ =खुसी 
फलविशेस तुसि ड्‌ तुसि +इ =तुसी 
२ नि इ (१०) नि +इ = नी (२०) 
(ख) व > उ 


अर्धस्वर “व” या समानान्तर स्वर 'उ' खः निगुलि ओष्ठय। दूरदर्शक सर्वनाम 'व' समीप दर्शक 
सर्वनाम 'थ्व' व प्रश्नवाचक सर्वनाम 'ग्व' या रीतिवाचक क्रियाविशेषण 'कथं' लिसे सन्धि जुइबलय्‌ 'व' 
'उ' स हिली, गथेकि - 


सर्वनाम क्रि.वि. संयुक्त रुप 
व कथं उकथं 
थ्व कथं थुकथं 
ग्व कथं गुकथं 
(ग) य > इ 


अर्धस्वर 'य' या समान्तर स्वर 'इ' खः- निगुलिं तालव्य । दथुइ लाइबलय्‌ 'य' विकल्पं 'इ' जुइफु, 
गथेकि - 


सर्वनाम आगम विभत्ति अन्तिम रुप 
व या त वयात > वइत > वैत 
थ्व तया के थ्वयाके » थ्वइके ) ध्वैके 


३.२ व्यन्जन सन्धि 
(क) त्वःफिउगु हानं सालाः तिनि जुइ 

कारक रुपायनय्‌ सकर्मक कर्ता, करण, अपादान व अधिकरणय्‌ संज्ञाया विभत्तिलिसे जुइगु रुपसन्धी 
मूलरुपं त्वःतेधुंकग आखः हानं लितहयाः वलिसे तिनि सन्धि जुइ, गथेकि - 


२> SNS 


विभक्तिहीन सकर्मक कर्ता, करण, अपादान अधिकरण 
भया: (-ल) भयाल - 
= भयाले भयाल- य्‌ 
मन्‌ (-ख) मनुख - 
= मनुखं मनुख -य्‌ = मनुखय्‌ 


(७) 


देखा दँपै/ल्या: १ पद्मकन्या क्याम्पस हीरक जयन्तीया लसताय्‌ 


३.३ कारक रूपायनय्‌ मूलरूप व आगमया, अथे हे आगम आगमया सन्धि- 

खॅग्वलं लितँसा कायून्स्यः उच्चारण याय्‌ अःपुइकेत बा छिंकेत गनं यस्सें गनं कःरं वइगु तत्वयात 
आगम धाइ । बांलाम्हुः विशेषण खया नं संज्ञाकथं कारकया रुप चलय्‌ यायूबलय्‌ वं “यासिन” गुगु छयली 
व ऐच्छिक कथं वयाच्चंगु स्वंगु आगमया संयोजन खः । 


मुलरुप संयोजक आगम बिभक्ति अन्तिम रुप 

बांला: म्ह यासिन - बांलाःमय्सिनं 

आगम मतसे धायूबलय्‌ - 

बांला: म्ह - बांलाःम्हं 

आगम सिनं जक तय्‌बलय्‌ 

बांला: म्ह सिन - बांला:म्हसिनं 
३.४ च ५ स 


मुल रुपया अन्तिम आख: “चा” जूसा वया बहुवचन प्रत्यय “त” लिसे सन्धि जूबलय्‌ च्‌ स्‌ जया: 
अन्तिमं “आ” त्वःफो । अन्तिम आखः “सा” जसा वं “त” कायन्ह्य: अन्तिम “आ” जक त्वःफी । तर थ्व 
ह्यूपाः एच्छिक जक खः, गथेकि - 


मुलरुप ब.ब. प्रत्यय अन्तिम रुप 
मचा त मचत / मस्त 
मिसा त मिसात/ मिस्त 


३.४ विपर्यास हिलाबुला 
सन्धिया हे छुं नं खँग्व: दुने वर्णया हिलाबुला जुइफु, उकीत विपर्यास (1218116515) धाइ । गथेकि- 
दुरदर्शक सर्वनाम ध्वहे धका: क्व:छीगु तत्व दिन योगिक शब्द टिप्पणी 


व क्‌ न्ह उखुनु महाप्राणया 
हिलाबुलाँ 

४ समास 
निग: बा निगलं मयाक त:गः खँग्वलं छुं न छुं त्वफिका: छगः जुइगु प्रक्रियायात समास धाइ, गथे कि- 
मचायात बुइम्ह मचाबुइम्ह द्वितीय ततपुरुष समास सकमक दुगुसमास 
स्याउँम्ह मचा ह्याउँमचा कर्मघारय विशेषण व संज्ञाय समास 
फसं न्याइगु गं फयूगं बहुवीहि संयोजक मक्यंगु छुं मेगु 

थुइकीगु समास 

थौ व कनय्‌ थौकनय अव्ययीभाब अव्ययालिसे जुइगु समास 
हेरा व मोति हेरामोति दन्द(सामानाथंक) 
मिसा व मिजं मिसामिजं द्वन्द (विपरीतार्थक) 


(ट) 


देछा दँपौ/ल्या: १ 


पद्मकन्या क्याम्पस हीरक जयन्तीया लसताय्‌ 


नेपालभाषाया पुलांबाखनय छमा: 


पृष्ठभूमि 

साहित्या विविध विधामध्ये दकले लोकह्वाःगु 
नापं छगू पुलांगु विधा बाखं खः। नेपालभाषाया 
साहित्यिक इतिहास हे बाख साहित्यं शुरु जूगु दु । 
आःतक्कया मालेज्या कथं ने.सं.६२५ या भागवत 
पुराण नांगु बाखं सफ हे नेपालभाषाया न्हापांगु 
बाखं सफू जूगु दु । थ्व सफू लुइन्ह्यः ने.सं.६३८ या 
तन्त्राख्यान (रा.अ.) यात न्हापांगु बाखं सफू कथं 
मानेयानात:गु खः । मःभ्वं प्रचलित लिपिं च्वयातःगु 
थ्व सफू संस्कृतया नेपालभाषा अनुवाद मखुसे मुक्क 
नेपालभाषां स्वतन्त्ररुपं च्वयातःगु गद्य कृति खः। 

भागवत पुराण थें नेपालभाषाय्‌ मेमेगु नं थ्व 
स्वया: पुलांगु बाखं सफू लुयावये फुगु आपालं 
सम्भावना दु तर, अथे खःसां आःयात नेपालभाषाया 
न्हापांगु सफू 'भागवत पुराण” यात माने यानात:गुलिं 
नेपालभाषाया बाखं साहित्यया शुरु धार्मिक बाखनं 
जुल धायमाः । धार्मिक बाखंया ल्यू औपदेशिक बाखं 
खनेदत । औपदेशिक बाखनय्‌ दकले न्हापांगु सफू 
तन्त्राब्यात (ने.सं ६३८ रा.अ.) खः। ४४ पु बाखं 
दुगु थ्व तन्त्राख्यान सफू पञ्चतन्त्र शैलीया चीहाः 
बाखं माःहना खः । धार्मिक, नीतिपरक बाखंया ल्यू 
पिदंगु लौकिक बाखनय्‌ ने.सं.७४० या बेताल 
पञ्चक्शितिका दकलय्‌ पुलांगु बाखं सफू खः । 
थथे धार्मिक, लौकिक बाखं बाहेक लिखितरुपय्‌ तयूगु 
चलन मदुगु न्यक बाखंया परम्परा नं प्राचीन 
इल॑निसें दुगु खनेदु । थज्यागु बाखं छगू पुस्तां मेगु 
पुस्ता जुयाः मौखिक रुपय्‌ न्ह्यानावंगु खनेदु । 

नेपालभाषाया साहित्यिक इतिहासय्‌ 


(४) 


- प्रा. प्रेमशान्ति तुलाधर 
नेपालभाषा केन्द्रीय विभाग 
पाटन क्याम्पस 


मल्लकालयात प्राचीनकाल नालेगु यानातःगु दु । थुगु 
इलय्‌ नेपालभाषाया मेमेगु साहित्यिक विधा थें बाखं 
साहित्यया नं आपालं विकास जूगु दु । अथे हे मल्ल 
शासकपिनिगु अन्त लिपा नं आपालं बौद्ध अवदान, 
जातक, पुराण आदि सम्बन्धी बाखं सफू पिदन गथे 
सप्तकाण्ड रामायण; अष्टमी ब्रतमहात्म्य 
बीरकुशावदाव आदि । तर संख्यात्मकरुपं गुलि बाखं 
पिदन न्हापा न्हापाया बाखंया तुलनाय्‌ गुणात्मकरुपं, 
प्रवत्तिगतरुपं छु ह्यूपा: वःगु खनेमदु । बरु छगू हे 
सफूयात तःगु इलय्‌ तःम्हेस्यां ल््ययातयूगु याःगु खनेदु । 

थुकथं प्राचीन इलय्‌ बाखंयात साहित्यिक दृष्टि 
मखुसे धार्मिक मनोरञ्जन तथा नीति उपदेश बीगु 
माध्यमकथं छयलेगु याःगुलिं छुं न्हग॒ प्रवाह प्रवृत्ति 
ताःईतक्क हे उगु इया बाखनं ज्वने मफगु खनेदु । अथे 
हे बाखं कनेगु, बाखंया सफू ल्ह्यय्‌गु ज्या गुरुजु 
आदिपिनिगु जक पेशा थें जूगु मेपिनिगु थुकी ध्यान 
मवंगुलिं नं जुइमा: पुलांबाखनं ता ई तक्क छगू कथंया 
रुप धारण याःगु जुइमा: । तर अथेखःसां थज्यागु पुलांगु 
बाखनं भीगु धर्मसंस्कृति नाप क्वातुक हाकाय्‌ धुंक्‌गुलिं, 
देशय्‌ राजनैतिक उतार चढाव लिपा नं थःगु निरन्तरता 
कायम हे यानाच्वन । देशय्‌ पिज्वःगु प्रतिकूल स्थिती नं 
थज्यागु साहित्यिक विधां जूसां नेपालभाषा साहित्यया 
धा:यात त्वाःमदयूक न्ह्याकेगु यात । 


स्वरुप 

बाखं विधा नेपालभाषा साहित्यया छगू अतिकं 
पुलांगु विधा खया: नं प्राचीन बाखं थौंया बाखं 
स्वया: आपालं पाः । 


देछा दंपौ/ल्या: १ 


नेपालभाषा प्राचीन बाखं च्वमिपिसं अप्वः थें 
थःगु कल्पनां बाखंया कथावस्तु ग्वय्‌गु मयासे 
तत्कालीन संस्कृत, प्राकृत आदि भाषाया लोकह्वा:गु 
थीथी बाखंया कथावस्तुया लिधंसाय्‌ बाखं ज्याःगु 
खनेद्‌ । इसप्स फेबल, अरेवियन नाइट, वीरसिका 
आदि थें ज्याःगु बाखंया कथावस्तुनाप गुलिखे ज्वःलाःगु 
खनेदु । पञ्चतन्त्र, हितोपदेश आदि थें ज्याःगु बाखं 
तप्यंक अनुवाद थें जक जुयाच्चंगु दुसा लौकिक, 
जातक, पुराण बाखंया च्वमिपिसं थ:पिनिगु धार्मिक, 
सामाजिक सांस्कृतिक जीवनया ख्वाःपा: नं बाखनय्‌ 
ब्वय्‌गु याःगु दु । नापं छुं छुं बाखनय्‌ स्वनिगःया 
थायबायया नां तक्क न्ह्यब्वयातःगु दु । 

प्राचीन इलय्‌ बाखंयात मनोञ्जन व धार्मिक 
आस्थाया प्रतीक जक मजुसे समाजय ज्ञान व बुद्धि 
ह्वलेगु छगू सशक्तगु प्रचार प्रसार माध्यमया रुपय्‌ 
नं छ्यःगु खनेद्‌ । थ्व हे कथं प्राचीन न्ह्याग्गु नं 
बाखनय्‌ नीति उपदेशं छुं न छुं थाय्‌ कयाच्वंगु दु । 
थायबाय्‌ ई स्वया: थीथीकथंया बाखं, थीथी इलय्‌ 
थीथी ब्यक्ति विशेषं कनेगु, न्यनेगु प्रचलन प्राचीन 
बाखंया छगू विधि विधान धाःसां ज्यू । 

थौंया आधुनिक बाखंया तुलनाय्‌ प्राचीन बाखं 
विषयवस्तुया दृष्टिकोणं, पात्र चित्रणया दृष्टिकोणं, 
प्रस्तुतिकरणया दृष्टिकोण न॑ आपालं पाःगु दु। 


गद्यात्मकता, ब्याख्यात्मकता (Narration), न्हू 


बाखंया नापं पुलांबाखंया मंका: विशेषता खःसां 
मेगु खँय्‌ थोंया बाखं स्वया: पुलांबाखं आपालं पाःगु 
दु । घटनाया प्राधान्यता, अलौकिक घटनाया वर्णन, 
अलौकिक अर्थात्‌ मानवेत्तर पात्रया संयोजन, छपु हे 
बाखनय्‌ आपालं आपा: घटना न्ह्यब्वयूगु प्राचीन 
बाखंया विशेषता गुगु नेपालभाषाया जक मजुसे 
फुक्क धयाथें प्राचीन बाखंया प्रवृत्ति धा:सां ज्य्‌ । 
अथे हे थौंया बाखनय्‌ थें कौतुहलता, जिज्ञासा थनेगु 
प्रवृत्ति नं पुलांगु बाखनय्‌ मदुगु मखु तर पुलां 
बाखनय्‌ कौतुहल, जिज्ञासा आश्चर्य थनेगु ज्या 
अलौकिक घटनाया समायोजन वा पात्रतयगु 
अलौकिक क्रियाकलाप पाखें जुयाच्वनी । 


पद्मकन्या क्याम्पस हीरक जयन्तीया लसताय्‌ 


नेपालभाषाया प्राचीन गीत, प्याखंया स्रष्टापिसं 
थःपिनिग्‌ नां न्ह्यथनावं थें बाखंया रचनाकारपिसं 
बाखं च्वयागु तिथिजक न्ह्यथनाः थःपिनिगु नां 
न्ह्यथनेगु यानावंगु खनेमदु । तर गुलिं गुलिं च्वमिपिसं 
अप्रासंगिक हे जूसां बाखं क्वचाय्‌ धुंकाः थःपिनिगु 
मनया भाव, दुःख पीडाया अभिव्यक्ति, देशकाल 
स्थितिया टिका टिप्पणी धाःसा यानावंगु खनेद्‌ । 
थज्यागु टिका टिप्पणी तत्कालीन ईया खं सीकेत 
आपालं ज्यालगय्‌ जूगु दु । 


प्रकार 
नेपालभाषाया प्राचीन बाखंयात क्वय्‌ बियाकथं 
ब्वथला: अध्ययन यायछिं। 


धार्मिक बाख 

नेपालभाषाय्‌ दकले अप्व: धार्मिक बाखं 
लुयावःगु दु । ब्यवहारय्‌ थज्यागु बाखं कनेगु न्यनेगु 
प्रचलन छगू साहित्यिक विधा अध्ययन यायकथं वा 
मनोरञ्जन कायूकथं मजुसे परलोकय्‌ सुख प्राप्तिया 
लँ मालेग, पुण्य संचय यायगु लॅपुकथं जूगु दु । थुलि 
जक मखु थज्यागु बाखनय्‌ न्ह्यलुइम्ह पात्रयात 
देवदेवीकथं श्रद्धा भक्ति यायगु, बाखनय्‌ उल्लेख जूगु 
थायूयात तीर्थस्थल भाःपीगु प्रचलन थोंतक्क ल्यं दनि । 
नेपालभाषाय्‌ खनेदुगु धार्मिक बाखंया आधार श्रोतकथं 
- विविध पुराण - श्रीभागवत पुराण (ने.सं.६२५), 
स्वयम्भु पुराण (ने.सं.८६५) आदि जूगु दु । थुपिं मध्ये 
पशुपति पुराण, स्वयम्भु पुराण थनया हे स्थानियताया 
नामं नामाकरण जूगु बाखं खः। अथे हे धार्मिक 
बाखंया मेगु आधार श्रोत बौद्ध जातक अवदान अथे 
हे हिन्दू धर्मय्‌ महाभारत, रामायण जूगु दु । बोद्ध 
जातकय्‌ - विचित्रकर्णिकावदान (ने.सं. ७७१), जातक 
संग्रह (ने.सं.८७०) बौद्ध जातक सम्बन्धी न्हापांगु 
सफू खःसा रामायण व महाभारतय्‌ - बाल्मिकी 
रामायण, आध्यात्म रामायण आदि प्रमुख खः । 

थुपिं बाहेक नेपालभाषाया धामिंक पुलांबाखंया 
छगू विशेषता किपाहना बाखं नं ख: - कृष्ण देगलय्‌ 


(१०) 


देछा दूँपौ/ल्या: १ 


कियातःगु रामायण, महाभारतया किपाहना बाखंया 
थज्यागु बाखंया छगू स्यल्लाःगु दसु खः । 


औपदेशिक बाख 

नेतिक उपदेश बीगु नैतिक आचरण भिंकेगु 
थज्यागु बाखंया म्‌ आजु खः । नेपालभाषाय्‌ खनेदुगु 
औपदेशिक बाखं अप्व: धयाथें मेगु भाषाया टीका 
अनुवादया रुपय्‌ खनेदु | थज्यागु बाखंया सफू खः 
तन्त्राख्यान (ने.सं.६३८), कुशोपदेश (नेसं ६७५), 
धर्मलक्ष्मी सम्वाद (ने.सं.६९१), यूथिष्टिर नारद 
सम्वाद (ने.सं.८३५), हितोपदेश (ने.सं.६९१) आदि । 
थुपिं बाखंमध्ये गुलिं बाखनं तप्यंक सन्देश बीगु 
याःगु दुसा गुलिं गुलिं बाखनं संवादया माध्यमं 
स्यनेकनेगु याःगु दु । 

थज्यागु बाखंया मूल श्रोत रामायण, 
महाभारत, पञ्चतन्त्र, संस्कृतया हितोपदेश आदि 
Sl 
लौकिक बाखं 

थीथी रोमाञ्चित घटना न्ह्यब्वयाः 
कौतुहलता जिज्ञासा थना: ब्वमिपिंत छगू कथं आनन्द 
बीगु हे थज्यागु बाखंया मूतातुना खः। उकिं 
नेपालभाषाया मेमेगु बाखंया तुलनाय्‌ थज्यागु 
बाखनय्‌ च्वमिपिनिगु कल्पना सिर्जना थायूकाःगु 
दु । नेपालभाषाया अप्व: थें लौकिक बाखंया आधार 
श्रोत इ.पू.या गुणाद्य च्वःगु वृहत्कथा जूगु दु । थथे 
यइपुगु बौद्धिक कसरत, नेतिक शिक्षां जाःगु विषयवस्तु 


चाहनु हुन्छ ? हुन्छ भने ३/३ महिनामा 
संचालन हुने कक्षामा भर्ना हुनुहोस्‌ ! 


पद्मकन्या क्याम्पस हीरक जयन्तीया लसताय 


नेपालभाषाया बाखनय्‌ दत हयगुली भारतय 
मुस्मांतय्‌गु आक्रमणया कारणं ईसं १४ शदीपाखे 
नेपालय्‌ बिस्युं वःपिं बुद्धिजिवीतयूगु योगदान दुग्‌ 
खनेदु । बेतालपञ्चविंशतिकाशुकबहत्तरी (ने.सं.५६), 
मुद्रा राक्षस कथा (ने.सं.२१), वीरशिखा (ने.सं.७३) 
आदि । थुपिं बाखं नेवाःसमाजय्‌ आपाल हे लोक्वाःगु 
खनेद्‌ । ल्हासावनीपिसं तकं थज्यागु बाखंसफू 
ज्वनावनेगु याःगु दु । 


न्यॅकंबाखं 

लिखितरुपय्‌ मजूसे मौखिकरुपय्‌ छगू पुस्तां 
मेगु पुस्ता जुयाः न्ह्यानावनीगु लोकबाखंयात 
नेपालभाषाय्‌ न्यॅकबाखंकथं कायग चलन दु । 
नेपालभाषाय्‌ प्राचीन मौलिक सिर्जनामध्ये थज्यागु बाखं 
नं छगू जग॒ दु । नेपाःया सामाजिक सांस्कृतिक परिवेशय्‌ 
निर्माण जूगु थज्यागु बाखनं तत्कालीन समाजया थीथी 
पक्षया बारे ज: ह्वलेगुली आपालं तिब: ब्यूगु दु। 
थज्यागु बाखनं मनोरञ्जन बीगुया लिसें समाजय्‌ 
नेतिकता, बौद्धिकता, लगनशीलता, सत्यताया प्रचार 
प्रसार यायूगुली तिव: ब्युगु दु । नेपालभाषाय्‌ प्रचलित 
न्यॅकबाखं खः - धोंचोलेचिया बाखं, सिन्हःपता मयूजुया 
बाखं, शिशिर वसन्तया बाखं आदि । 

थथे मौखिकरुपय्‌ न्ह्यानाच्चंगु थज्यागु 
बाखंयात लिखितरुपय्‌ पितहयूगु ज्या नेसं १०७८ स 
भाजु करुणाकर वैद्यं शुरु यानादिल । अथे हे भाजु 
केशरलाल श्रेष्ठजुं अंग्रेजी भाषं हिला: पिने देशय्‌ नं 
म्हसीकेगु यानादिल । » 


नेवार भाषा सिकौ 


आफ्‌नो मातृभाषा नेपालभाषा बोल्न सिक्न 


- सम्पर्क - 
नेपालभाषा स्यनेज्याकृशि 
(Nepalbhasha Institute) 
नेपाल आदर्श मावि. भवन 
गणबहाल, खिचापोखरी, यें 
मो. नं. ट(७७२१४०६७र्टर्ट 


(११) 


देछा दंंपौ/ल्या: १ 


पद्मकन्या क्याम्पस हीरक जयन्तीया लसताय्‌ 


ख्वप न:पुखू जीणोंद्रारया ङ्वलय्‌ लुयाव:गु 


कान्तिपुरया जुजु जयप्रकाश मल्लया 
ने.सं. ८६१ या सिज:पौ 


गथे जुया: लुयावल 2 

वि.सं. २०६८ श्रावण २२ गते आइतवारया ११ 
ताःइलय्‌ न्ह्याबलें थें छँय्‌ थ्यना: पलख त्यानु लंका, 
निग गिलास लः त्वना: नये नियेत छु सुरसार याना 
च्चनाबले भक्तपुर बहुमुखी क्याम्पसं आशाबहादुर 
खर्बुजा (लेखा अधिकृत, भ.ब.क्या.) या फोन थथे 
वल- “पुरुषोत्तम सर नमस्ते ! आ: क्याम्पस भायेगु 


ख:सा जितः लेखा शाखाय्‌ नापलाना दिसँ । छित: छगू 


पुरातात्विक सामग्री क्यनेमा:गु दु” मनय्‌ खुसि व 
खुलदुल छक्वलं जुल । - “छु दु थें अजाःगु पुरातात्विक 
सामग्री ।” अले त्यानु, ल: व नयेगु ल्वःवन । मनंमनं 
खुसि जुया: अले आशाबहादुर दाईयात लिस: बिया- 
“खाना (जा) छक्व: नया: तु वये ।” 

११:१५ बजे जुल । भक्तपुर बहुमुखी क्याम्पसया 
लेखा शाखाय्‌ “नमस्ते आशाबहादुर दाई ! ग्व 


पुरातात्विक सामग्री ?” वयूकःयात खनेसाथ कपालय्‌ 


वक्ष्व न तावं दा 2 नी शिया 
ग़ तौ द टच | भी हि 


प्रा.डा. पुरूषोत्तमलोचन श्रेष्ठ 
भक्तपुर बहुमुखी क्याम्पस 


खलखली बा:वयाच्वंगु चःति हुहुं न्यँ हे न्यना । वय्‌कलं 
पत्रिकां भुनातःगु छपाः सिजःपौ उलाः जिगु न्ह्यःने 
तयाबिल, अले धयादिल- “वहे खः थ्व सिज:पौ नःपुखूया 
पश्चिमपाखेया (धिके) द्रंय्‌ गाःम्हूबले अनया ज्यामितय्‌सं 
लुइकूगु खः । जीणोघारया भवलय्‌ अनं छुं अभिलेख वा 
पुरातात्विक महत्त्वया वस्तु लुयाव:सा खवर यानादिसँ 
नहैं ।” धका: छिं हे धयादीगु लुमन थ्व वस्तु अनं लुइके 
धुंकाः खितः लुमंकाः फोन यानागु खः । 

ख्वपय्‌ (भक्तपुरमा) दुसुना वनेत्यंगु व छुं 
मदया हे वने धुंकूग ऐतिहासिक पुरातात्विक महत्त्वया 
सम्पदातयूगु जीर्णोद्धार यायेगु व हाकनं दयेकेगु 
लहर हे न्त्यानाच्वंगु दु । थथे खनेदु मानौं थन 
प्राचीन गौरवमय कला वास्तुकलां न्हूगु जीवन 
कयाच्वंगु दु, पुर्नजागरणया ऐतिहासिक - वर्तमानय्‌ 
पला: तया: न्ह्याःवनाच्वंगु दु । नःपुखू नं छगू दसू 
खः । नेपालया मेमेगु गां व शहरीबस्तीत नं थथे 


१. ख्वप, नःपुखू 
जीर्णोद्ारया भवलय्‌ 
लूगु कान्तिपुरया जुजु 
जयप्रकाश मल्लया 
ने.सं.ट६१ या 
सिजःपौ । 


शौ ह 
यतं ; दू य ने 


देछा दँपौ/ल्या: १ 
ख्वपं छयग॒ पलाखय्‌ बुल॒हं थःपिसं नं पला: 


छिनावनाच्वंगु दु । थ्व झीग निंतिं बांलाःगु खँ खः । 

पुरातात्विक अन्वेषणया परम्परागत विधित 
मध्येया छगू प्रकार आकस्मिक मालेज्या नं खः । 
आकस्मिक मालेज्यां नं पुरातत्वय्‌ यक्व खे लुइक्‌गु 
दु । उकि यक्वसिनं पुरातत्वयात "Archaeology is 
a chance 615200९" धाःगु धात्थें हे खःगु खँ खः । 
सिन्धु सभ्यता नापं मेमेगु प्राचीन सभ्यतात प्राचीन 
कपिलवस्तु राज्य, लुम्बिनीया अशोकस्तम्भ-अभिलेख 
व उकि किटानयाना क्यंगु बुद्ध बूगु थाय्‌ थौंयागु 
लुम्बिनी बगेंचानिसें कया: छुं ई न्ह्य: ख्वप जिल्लाया 
ताथली गाविसय्‌ लुयावःगु विश्वय्‌ हे दुर्लभ धयातःगु 
चट्टान-अभिलेख, सूक्ष्म-नवपाषा उपकरण नापं आ: 
न:पुखूया जीर्णोद्धाया भवलय्‌ अनया द्रंलय्‌ (ढिस्को) 
म्ह भवलय्‌ थथे अकस्मात लुयावःगु थ्व सिजःपौ 
आकस्मिक मालेज्याया हे छुं दसु ख: । 

ख्वप शहरया धार्मिक-सांस्कृतिक जीवन्तता, 
अस्तित्ववान्‌ जुयाः वयाच्वंगु मेमेगु ऐतिहासिक पुखूत 
दु। व पुखूत मध्ये नं तःधंगु ऐतिहासिक पुखूतयगु 
लागी ला थ्व शहरया वड़ा नं.१७ अप्व: प्रसिद्ध जू । 
न:पुखू थ्वहे वडाया इताछेँ त्वालय्‌ लानाच्वंगु दु । थ्व 
पुखूया पश्चिमपाखे २ गः चेत्य व छगू खुल्लारुपयागु 
प्रवेशद्वारनापंयागु “जयकीति महाविहार” (थाथुबही) 
नांयागु मल्लकालीन विहार दु। आ: गुह्य पोखरी 
उपभोक्ता समितिपाखें उगु पुखूया जीणोद्धार-ज्या 
जुयाच्चंगु दु । थ्वहे भवलय्‌ थुगु पुखूया दुनेपाखे या 
ब्वय्‌ प्यख्यरं ल्वहंतं. फः दयेकेगु (सियेगु) ज्याया 
सिलसिलाय्‌ पश्चिमपाखे च्वय्‌ न्ह्यथनागु चेत्यत दुगुया 
हे न्ह्यःने पुखूया सिथय्‌ थाहाँ थाहाँ वयाच्वंगु दरंब्व:चात 
स्यंका छूवयेगु (मदयेका छूवयेगु ) भवलय्‌ थ्व सिजःपौ 
अनं थथे लुयावःगु खः । 


सिज:पौया विवरण 

थ्व सिजःपौया हाक: २५ से.मि. व ब्या १४.५ 
से.मि. दु । थुकिया अभिलेख कियात:गु ब्वया हाक: 
१७ से.मि. व ब्या ४ से.मि. यागु दु । थ्व अभिलेख 


(१३) 


पद्मकन्या क्याम्पस हीरक जयन्तीया लसताय॒ 


२. उगु सिजःपौया हे मोहरछापया समीप चित्र । 


प्रचलित नेपाललिपिं व थुकी छूयलात:गु भाषा 
नेपालभाषाय्‌ खः । थन ने.सं.८६१ बियातःगु दु । 

थ्व सिज:पौया खवपाखे च्वय्‌ २ से.मि. ब्यासया 
मोहरछाप तयातःगु दु । थुगु छाप लानाच्वंगु ब्व 
लद्यानाः (कच्चेजुयाः) त्वःधुलिइगु स्थितिइ थ्यने धुंक्‌ग 
दु । अयूनं उगु मोहरछापया बिन्दुयुक्त घेरादुने 
च्चयूयागु जवगु ल्हाःतं खड्ग ल्ह्वना: च्वनाच्वंम्ह 
प्यकाल्हाःदुम्ह भवानीया बांन्कि (आकृति) कियातःगु 
दु । उगु बान्किया पिनेपाखे उखेथुखे (वरपर) “श्री 
जयप्रकाश मल्ल” नां कियात:गु दु । 

थ्व सिजःपौया जवपाखे सिथय्यागु ब्व टुक्रा 
जुइगु अवस्थाय थ्यने धुंकगु दु । अयूनं थुकी कियातःगु 
आखः ब्वनेफुगु स्थितिइ दु । उगु सिजःपौया मूलपाठ 
अकाय द 


मूलपाठ 

१) ॐ स्वस्ति ॥ श्री मत्पशुपति चरणकमल 
धूलिधूसरितशिरोरूह श्री मन्मानेश्वरीष्ट देवता 
वरलव्ध 

२) प्रसाद देदीप्यमान मानोन्नत,श्रीरघुवंशावतार, 
रविकूल तिलक, हनुमद्ध्वज नेपाले- 

३) श्वर, महाराजाधिराज, राजराजेन्द्र सकल 
राजचक्राधीश्वर, निजेष्ट. देवदेवेश्वरी 


देछा दंपौ/ल्या: १ 


४) कृपा कटाक्षवलित विक्रमोपार्ज्जित, वारणाकर 
समूदभूत गजेन्द्रपति, श्रीश्रीजयप्र- 

५) काश मल्लदेव, परमभट्टारक देवानां, सदा 
समर विजयिनां प्रभुठाकूलसन श्री- 

६) मत्कान्तिपुरमहानगरे श्रीयंवुभूमौ, वक्‍्वदव 
तोल, रं यौता ब्रम्हपुरी छे या वि- 

७) प्र श्रीरामानन्द, नाम्ने प्रसादीकतं, तावेभि त्रां 
वोरिवुछेत्र नामसंज्ञक, श्रीरा- 

८) जभम्याः पूर्व्व, दक्षिण, पश्चिम, उत्तरतो ॥ 
एतेषां मध्ये थ्वते चात्राघातन, दु, वू 

९) चालीस रोपनिक, क्षेत्रा, क तोपि वुरो ४० 

थ्वते, वु श्री ३ पशुपतिया, दक्षिण, द्वार 

स श्रीश्रीन, कुस, प्रसन्नया ॥ देहि, घल्यादि 

कर्ष ४ वाला चौर ॥ अत्रपत्रार्थेदु- 

११) ष्ट साक्षि श्रीश्री राजप्रकाश मल्लदेव, सम्वत्‌ 
८६१ मार्ग्गशिल शुदि ६ शुभ ॥ 


कवा श्रीश्रीजयप्रकाश मल्लदेवं श्रीकान्तिपुर 
महानगरय्‌ श्रीयवुभू मिक्षोत्रया वक्वद्वत्वाःया 


नःपुखूया पश्चिमपाखेया थथ्याः माथं ब॑केत्यंपिं ज्यामिपिं व न्हूगु फःचिया खबपाखे दनाच्वंम्ह 
आशावहादुर खर्वुजा । वयूकः गुह्य पुखू उपभोक्तास मितिया दुजः व सल्लाहकार खः । न्ह्यब्वयागु 
सिजःपौ बहे थथ्यागु थासं लुयावःगु खः । 


पद्मकन्या क्याम्पस हीरक जयन्तीया लसताय्‌ 


पश्चिमयच्वंगु ब्रम्हपुरी छेँया ब्राम्हण श्री रामानन्दया 
नामय्‌ वोरिबुँ क्षेत्रया बँ राजभूमिं पूर्व, दक्षिण, पश्चिम, 
उत्तरमध्येया ४० रोपनीया थुलि बुँ (खेत) श्री ३ 
पशुपतिया दक्षिण द्वारय्‌ तिल-कश ज्वना: श्री श्रीं ( 
जयप्रकाश मल्लं) प्रसन्न जुयाः दान बिया बिज्यात । 
थ्व लिखत (ताम्र) पत्रया साक्षी श्री श्री राजप्रकाश 
मल्लदेव जुयाबिज्यात । सम्बत्‌ ८६१, मार्गशुक्ल 
षष्ठी शुभं ॥ 


व्याख्या 

ख्वप शहरया प्राचीन पोखरीतमध्ये छगू नःपुखू 
नं खः । विक्रमया भिंन्यागूग॒ शताब्दिपाखे ख्वपय्‌ हे 
च्वनाः च्वःगु (सम्पादन याःगु) गोपालराजवंशावलीया 
रचयितां उगु वंशावलीया ३२ पत्रय्‌ थ्व पुखू दयेकाः 
पलिस्था ने.सं. २८९ (वि.सं.१२२६) य्‌ छम्ह शक्तिशाली 
भारादारं चान्हय्‌ याःगु खे न्ह्यथनातःगु दु । थुगु 
प्रमाणया लिधंसाय्‌ थ्व पुखू थौंस्वयाः ८४२ द॑ न्ह्यःया 
तत्कालीन नेवाः लोकजीवनय्‌ “नकपुखुरि” (न्हूग 
पुखू) नामं लोकप्रिय जुल, “नकपुखुरि” या हिलावंगुरुप 


(ल्यं २? पोस) 

नेवा: समाजय दिगुद्यः 


१. . न्ह्यखे 

स्वन्तिगःया नेवा: समाजय्‌ दिगुद्यः (देगृद्यः), 
आगंद्य:, क्वाःपाःद्यः, आजु-अजिमाद्यः आदि स्वरुपिय 
द्यपिनिगु पुज्यायेगु प्रचलन यक्को खनेदु । इपिं द्यःपिं 
मध्ये “दिगुद्यः” नेवाःतय्‌गु कुलदेवता (Clan deity, 
Lineage 0619) खः । दिगुद्यःयात नेवाःतय्‌सं 
प्राचीनकालंनिसें मानेयाना वइच्चंम्ह आदिमद्यःया 
रुपय्‌ नं मानेयाइ। नेवा: समाजय थ्वहे दिगुद्यःया 
नामं माने याइगु पुजायात हे “दिगु-पुजा” वा “देग्‌- 
पुजा” धाइ । दिगुद्यःयात कलदेवताया स्वरुपय्‌ पुजा 
याइगु नेवाःतय्‌गु 'मौलिक संस्कृति’ खः, गुग॒यात 
नेवाः समाजया परिचयात्मक आधारया रुपय्‌ नं 
कयाच्वंगु दु । बास्तवय्‌ नेवाःतय्‌गु पुर्ख्यौली समूहयात 
म्हसीकेगु धार्मिक केन्द्रविन्दु हे इमिगु “दिगद्यः” 
खः । नेवाःतयूसं थःपिनिगु कुल परम्परायात सुदृढ 
यायेगु बिचाःकथं दिगु पुजाया परम्परा चलेयाना 
वयाच्वंगु खनेद्‌ । मेमेपिं द्यःपिनिगु पुजा तिथि व 
स्वइच्छाकथं याइगु जूसां दिगुद्यःया पुजा तिथिया 
नापं जन्मदिं व प्रत्येक नखःचखः, संस्कारपर्व 
(शुभ-विवाह, श्राद्धतिथि) जुइबले अनिवार्यरुपं पुजा 
यानाः मानेयाइगु खनेद्‌ । 


२ दिगुद्य,, दिगुपुजा, दिगुख्यः, विगुखल: 

नेपालभाषाय्‌ “दिगु” धायेबले कुल, वंश, 
पुस्ता (Clan, Race, Lineage) धैगु अर्थ जूवनी 
साः “दिगुद्य:” धैम्ह थःपिनिगु कुल, वंश, पुस्ता वा 


सह प्रा. डा. रञ्जना वज्राचार्य 
संस्कृति विभाग व बोद्ध अध्ययन 
पद्मकन्या क्याम्पस 


खलःया कुलदेवता (the patron deity, the family 
4९5) खः । उकि दिगुपुजा याइबले थःथःपिनि कुल, 
वंशय्‌ परम्परानिसें पुजा यानातःम्ह द्यःयात हे 
“दिगृद्यः”, “देगुद्यः” वा “दुगुद्यः” धकाः म्हसीकेगु 
याइ । नेपालभाषाय्‌ “देगु” या अर्थ “ब्वलंकीम्ह”, 
“ब्वला स्वाइम्ह” अर्थात्‌ प्रतिपालक धैगु अर्थ नं 
स्वाःवनी ।' अथे प्रतिपालन याइम्ह द्यः जूगुलिं नेवाः 
समाजय्‌ “दिगुद्यः” अर्थात्‌ कुलदेवतायागु तसक हे 
महत्तव व मान्यता खनेदु । 

“दिगुख्यः” धाय्‌बले “दिगुद्यः” स्थापना 
यानात:गु छगू चकगु ख्यः खः, गन दिगुद्यःया प्रतीक 
बिना आकृतिया स्थायी प्रस्तर ल्वहंचाद्यः स्थापना 
यानातःगु जुइ । दिगुद्यःया विशेष पुजा दिगुपुजाया 
अवसरय्‌ जुइ, गुबले नेवाःतय्‌ थःपिनि कुल वा 
खलःया सम्पूर्ण परिवार दुजःपिं दिगुपुजाय्‌ सम्मिलित 
जुइगुया नापं थःपिनि कुलय्‌ जन्मजूपिं न्हृपिं मचात 
व न्हपिं भमचातयूत थःपिनि देगुखलकय्‌ दुकायेगु 
याइ । थथे नेवा: समाजय्‌ न्हपिं मस्त व भमचातय्‌त 
औपचारिकरुपं धार्मिक व सामाजिक मान्यता बीकथं 
देगुखलकय्‌ दुकाइगु नेवाःतय्‌ बिस्कंयागु प्रथा 
दु, गुकियानाः इमित कुलया दुजः व सामाजिक 
मर्यादा कायेगुलिइ त:धंगु तिब: बीगु जुइ । थज्यागु 
दिगुपुजाय्‌ सम्मिलित जुइपिं फुक्क हे दिगुखल:या 
दुज:” धाइ । नेवाःतयूसं थःपिनि कुल वा वंशय्‌ 
परम्परानिसें मानेयानातःम्ह व दिगुपुजाय्‌ विशेष 
पुजा याइम्ह द्यःयात दिगुद्यः वा कुलदेवता धाइसा 

लिपावया: मानेयाःपिं द्यःतय्‌त इष्टदेवता धाइ । 
इष्टदेवताया रुपं पुज्याइ । नेवाःतयूसं दिगुद्यःनापं 
आगंद्य: नं मानेया: । आगंद्यःयात गुह्यपुजा याना: 
गोप्य यानातइ । न्हापांनिसें मानेयाना तःपिं कुलपुर्खाया 
गँद्यःत कलछेंय्‌ आगंद्यः व ख्यःख्यलय्‌ अमूर्तरुपय्‌ 
ल्वहंचाद्य: व देग: देगलय्‌ मूर्त वा अमूर्तरुपय्‌ दिगुद्यःत 
दुगु नं खनेदु । थथे “दिगुद्य:”, “आगंद्य:” मानेयाना: 
पुजा यायेगु मूलत “नेवा: संस्कृति” खः । 


३. दिगुपुजा न्यायेकीगु ला (महिना) 
नेवाःतय्‌ अप्वःयानाः थःथःपिनिगु खलः वा 
समाजय्‌ कमसेकम दच्छिइ छक्व:सां भ्वय्‌ वा सम्ये 
नयेगु याना: दिगुपुजा हनेगु प्रथा आःतक्क नं जुयाच्वंगु 
खनेदु । गनं गनं दच्छिइ स्वक्वःतक्क नं दिगुपुजा ( 
यल, मिखा बाहाःया महर्जनतय्‌) न्यायेकीगु याइ । 
दिगुपुजा विशेष याना: वैशाख शुक्ल अक्षयतृतीयानिसें 
ज्येष्ठ षष्ठी सिठीनख: तक्क न्यायेकी । गुलिगुलिसिनं 
दिगुपुजा वृहस्पतिवारकुन्ह नं लाका: हनी । 


४. रिगुगथि व उद्देश्य 

थौंतक्क नं नेवाःतयसं थीथी धार्मिक व 
सामाजिक ज्याखँ यायेत गुथि प्रथायात सुसंगठित 
व यथावत तयात:गु खनेदु । गुथिया संरचना व 
सञ्चालन परम्परायात अध्ययन यात धाःसा नेवाः 
समाजय्‌ थौंतक्क नं निगूकथंयागु गुथि आधारभूत 
संस्थाया रुपय्‌ खनेदयाच्चंगु दु। व खः- फुकी 
स्तरय्‌ गठन जुयाच्चंगु “दिगुगुथि” व “सीगुथि” । 
विशेष याना: दिगुद्यः व दिगुपुजा सम्बन्धी ज्या 
न्ह्याकेत “दिगुगुथि” कार्यरत जुइ। गुगु दकले 
स्थानीय पह:यागु खनेदु । थुगु गुथि सञ्चालन यायेत 
थीथी परिवारया दकले थँजिम्ह 'थकालि' पदय्‌च्वंम्ह 
जूसा वया कला: 'नकि' जुइ । थथे हे मेपिं च्याम्ह 
भिम्ह मनूत थीथी पदय्‌ च्वनाः ज्या न्त्याकी सा 
मेमेपिं दुजःपिं थःथःपिसं फुकथं ग्वाहालि बी । 

दिगुगुथिया मूल उद्देश्य वार्षिक वा अर्ध- 

वार्षिक दिगुपुजा सम्पन्न यायेगु व दिगुपुजायात 
निरन्तरता बीगु खः। थुकि परिवारया फुक्क 
दुजःतयूत छगू हे सूत्रय्‌ दुथ्याकेगु ज्याया नापं 
थःथःपिनिगु परिवारय बृपिं न्हपिं मस्त व थःपिनिगु 
परिवारय्‌ सम्मिलित जूवःपिं न्हपिं भमचातय्‌त नं 
कलया दुज: खलः (Clan, Lineage Member) या 
रुपं औपचारिकता बिया: दुथ्याकीगु खः । थुकिंयानाः 
जातीय-अखण्डता व पारिवारीक एकात्मकताया 
भावना सुरक्षित यायेत यक्व हे भरोसा ब्यूगु खनेदु । 


५. दिगुपृजाया प्राचीनता, विकास व 
ऐतिहासिकता 

नेवाः समाजय्‌ कूल समृद्धियानिंतिं दिगुद्यः 
मानेयाना: दिगुपुजा न्यायेकेगु प्रथा आदिमकालंनिसें 
न्ह्याःगु खँ क्वयूया तथ्यं स्पष्ट जुइ - 

५.१) दिगुद्यःया रुपय्‌ मूर्त व अमूर्त द्यःपिं 
मानेयाइगुलिं । 

५.२) दिगुद्यःया रुपय्‌ दिगुख्यलय्‌ स्थापित 
आकृति मदुपिं ल्वहंचाद्यःयात निश्चित तिथिइ 
पुज्यानाः दिगुपुजा हनेगुलिं । 

५.३) मुलरुपय्‌ अजिमाद्यःयात दिगुद्यःकथं 
यक्वसिनं मानेयाइगु व मातृसत्तात्मक ग्रामदेवीया 
पुजा आदिमकालंनिसें लोक्वा:गु जुया: थौंकन्हे नं 
कुलदेवताया पुजा निरन्तररुपं न्ह्याकावयाच्चंगुलिं । 

५.४) दिगुद्यः स्वरुपि अजिमाद्यःपिनिगु धार्मिक 
स्थलत आपा:यानाः दिप (शमशान) वा खुसि सिथय्‌ 
जुइगुलिं । 

५.५) दिगुपुजा धकाः गुलिगुलिसिनं 
“न्याःदेपुजा” धका: गुंड (वनजंगल) वना: देपुजा 
न्यायेक: वनीगुलिं । 

५.६) द्य:पिनि थ्यंक नं दिगुपुजा माने यायेमाःगु 
प्रचलन दुगुलिं । 

५.७) दिगुपुजा प्रथां प्राचीन समाजय दयाच्चंगु 
अविभाजित वृहत्तर परिवार अर्थात्‌ संयुक्त परिवार 
सिद्धान्त (Joint Family system) यात संकेत याःगुलिं | 

गुलिं गुलिं नेवाःतयूसं न्हापांया दिगुद्यःपिं माने 
यायेगु प्राचीन परम्परात पूर्णरुपं त्व:ता: चैत्य (स्वयम्भू) 
वा मेपिं बौद्ध द्यपिं व आगमय्‌ स्थापित यानातःपिं 
योगाम्बर, डाकिनीयात नं दिगुद्यःया रुपय्‌ विशेष 
पुज्यागु खनेदु । थ्व छगू देपुजाया विकासक्रम धाःसां 
छुं पाइमखु । थुकि सीदु नेवाः समाजय्‌ माने याइगु 
दिगुद्य:पुजा वा देपुजाया प्रचलन यक्व हे पुलांगु प्रथा 
खः । थुकियागु निरन्तर विकास जुजुंवःगु खनेदु । 

दिगुद्य व कुल-वंश सम्बन्धी निगू प्यंगू 
ऐतिहासिक तथ्य भीसं लिच्छविकालीन अभिलेखं सीका 
कायेफु । लिच्छविकालीन जुजु अंशुवर्मायागु हॉडिगांयागु 
अभिलेखय्‌ “श्री कलदेवस्य व षष्ठीदेवकलस्य” धका: 
उल्लेख जुयाच्चंगु दु ।१ अथेंहे मध्यकालय्‌ कल व 
वंशयात ध्वाथुइकेगु खँग्व:त थीथी पुष्पिका वाक्य व 
वंशावलीइ उल्लेख जुयाच्चंगु खनेदु । तिथिमिति मदुसां 
लिच्छविकालयागु धकाः मानेयानातःगु शिलालेखय्‌ 
प्रियपाल नां जुयाच्वंम्हेसित शाक्यभिक्षु व मेम्हेसित 
शाक्यवंश भिक्षु बन्धुभद्र धयातःगु दु ॥ अथेहे ने.सं.५०० 
स लुन्तभद्रं थःत शाक्यभिक्षु वज्राचार्य धकाः धयातःगु 
उल्लेख दु। अथेहे थीथी पुष्पिकावाक्य “कलपुत्र”, 
“कृलपुत्री” धका: उल्लेख जुयाच्वंगु खनेदु । गोपालराज 
वंशावलीइ नं “देधुरी पुजा” अर्थात्‌ दिगृद्यःपुजायागु 
प्रसङ्ग वःगु दु ।' 


६. दिगुद्यःया थीथी स्वरुप व दिगुपूजा 
नेवा: समाजय्‌ कूल संलग्न जुया: न्यायेकीगु 
दिगुपुजा अर्थात कलद्य:या पुजा नेवाःतय्‌गु छगू 
धार्मिक, सामाजिक तथा सांस्कृतिक परम्परा खः । 
उकि नेवाःतय्‌ थःथःगु कुल-परम्पराकथं थःपिनिगु 
दिगुद्यः दयाच्चनी, गुगु क्वय्‌ च्वयाकथं खनेदु । 


६.१) दिगुख्यलय्‌ दिगुद्यःया अमूर्त ल्वह॑चाद्यः 

दिगुख्यलय्‌ दिगद्यःया प्रतीक स्थापना 
यानातःपिं अमूर्त ल्वहंचाद्य: गुलिं गुलिं बौद्ध व हिन्दु 
नेवाःतय्‌ दिगुद्यः खः। व द्यःपिं स्वयेबले ल्वहंयागु 

छगू ग्वारा थें खः, गुगु दिगुद्यःया प्राचीन व आदिम 
स्वरुपया नापं नेपालमण्डलया नेवाःतयूगु थःपिनिगु 
हे मौलिक द्यपिं खः। नेवाःतयूसं व द्यःतय्‌त हे 
स्थानीय भाषां “पीगंद्यः” धाइ । दिगुपुजाया दिनय्‌ 
दिगु गुथिया गुथियारतयूसं थः परिवारपिं फुक्कसित 
नं सुचं बिया: दिगुख्यलय्‌ वनाः दिगुपुजा न्यायेकी । 
दिगुख्यलय्‌ वनीबले दिगुद्यःयागु शिरय्‌ तयेगु 
“किकिपा”, “मतू” (द्यःपिनिगु शिरय्‌ तइगु वहःयागु 
आभूषण) खः । व दिगुद्यःया प्रतीक छग चिकिचाधंगु 
मूर्ति नं खःमुलिइ तयाः जोगिं बाजा थायेकाः यंकेगु 
याइ । पुजा सिधयेका: दिगुख्यलय्‌ फुक्क मुना: ख्यःभ्वय्‌ 
नयेगु नेवा:तय्‌ प्राचीन परम्परा खः । 


६.२) देगलय्‌ दिगुद्यःया प्रतीक अजिमाद्य: 

विशेष याना: नेपालमण्डलया थीथी देगलय्‌ 
स्थापित ल्वहंयापिं मूर्त व अमूर्त मातृका अजिमाद्यःत 
मातृसत्तात्मक शक्तिया प्रतीकया नापं नेवाःतयूसं 
दिगुद्यःया रुपय्‌ नं मानेयानाच्चंगु खनेदु । नेवाः 
समाजय्‌ अजिमाद्यःपिनिगु तःधंगु थाय्‌ दु । मचा 
बुइसार्ताक “छूवास अजिमां” संरक्षण याइ। अनं 
भचा तःधी जुलकि थीथी संक्रामक व बिफर ल्वचं 
बचे यायेत “हारति अजिमा” द्यःयात मानेयाइगु 
चलन नं दु । स्वनिगःया संरक्षणयानिंतिं छचाःखेरं 
थीथी अजिमाद्यःत स्वनात:गु दु । 

देगलय्‌ भवःलाक्क स्वनात:पिं ल्वहंद्यःपिंमध्ये 
आजुद्यः, अजिमाद्यः, कुमारीद्यः व थीथी द्यःपिं नं 
दयाच्वनी । उकीमध्ये नं अजिमाद्यः हे मूलम्ह 
जुयाच्चनी । भद्रकालीइ स्वनातःम्ह लुँमधि अजिमा 
नेवाःतय्‌ यक्वसिया दिगुद्यः जूगुलिं थःपिनिगु निश्चित 
तिथिकुन्ह॒ थन दिगुद्यःयात पुज्याः वइपिं म्हो मज्‌ । 
अथेहे विजयेश्वरी अजिमा, म्हयपी अजिमा, कंग 
अजिमा, मेतिअजिमा, सिकाली अजिमा, बालकुमारी 
अजिमा द्यःपिं नांजायाः लोकस्वाःपिं द्यःपिं खः । थुपिं 
अजिमाद्यःपिं थीथी ज्या पूवंकीगु निंतिं थीथी स्वरुपय्‌ 
पुज्यायेगु याइ । गथेकि जीवन रक्षायालागि अजिमाद्यः 

अजिमाद्य: अजिमाद्य:याहे रुपय्‌, सन्तान बृद्धियालागि 
आगंद्यः व दिगुद्य:या रुपय, खडगसिद्धिया लागि 
खडगया रुपय्‌, छे दयेकेगु ज्यायानिंतिं विश्‍वकर्माया 
रुपय्‌, भयाताकतु ज्यायानिंतिं भूतप्रेतया रुपय्‌, 
लः्यानिंतिं सिथिद्यःया रुपय्‌, संगीत व नृत्ययानिंतिं 
नास:द्य:या रुपय्‌, शत्रु पराजित यायेगुया निंतिं 
लाखय-लसिंया रुपय, द्वारपालयानिंतिं सिंहिनी- 
ब्याग्रिनी, व ख्या: व कवं गणया रुपय्‌ मानेयायेगु 
नेवाः समाजय्‌ परम्परा खनेद्‌ । 


६.३) महाद्यः व तारांद्यः नं दिगुद्यः 
नेपालमण्डलया नेवाःतय॒सं थःथःपिनिगु 
धर्मकथं द्यःपिं मानेयानाच्वंगु खनेदु । अथेसां दिगुद्यः 
मानेयायेगु खय्‌ गुलिंगुलिंसिनं धर्मकथं मखुकि आदिम 
परम्परा वा प्राचीन कुल वा गोत्र अनुसार मानेयाना 
च्वंगु दु । थौंकन्हे बौद्धकर्म मानेयानाच्वंपिं गुलिंगुलिं 
नेवाःतयूसं नं हिन्दु धर्मलिसे सम्बन्धित महाद्यः व 
नारांद्यःयात दिगुद्यः धकाः पुज्यानाच्चंगु दु । गथेकि 
यया विश्वकर्मा बाहाःया नेवा: बौद्धतय्सं विश्वकर्मा 
महाद्यःयात दिगुद्यः धकाः मानेयानाच्चंगु दु सा श्रीघः 
बाहाः, असं व क्वहिति बाहा:या शाक्यतयूसं नं 
कलेश्वर महाद्यःयात दिगुद्यःकथं पुज्याइ । थुगुकथं 
छुं नेवाःतयूसं बौद्ध जुयाः नं प्राचीनकालनिसें थःपिनि 
मानेयानाम्ह हे द्यःयात शिरोपर यानाच्चंगु खनेदु । 


६. ४) द्यःपिनि नं दिगु्यः 

नेवा: समाजय्‌ च्वंपिं मनूतय्‌ जक मखु 
द्यःपिनिनं “दिगुद्यः” दु । गथेकि- लोकह्वाःम्ह 
करुणामय बुङ्गद्यःया दिगुद्यः यल, गा:बहाःया दक्षिण 
दिशाय्‌ अवस्थित पंचली अजिमाद्यः (पूर्णचण्डी वा 
कमला वा सिद्धिलक्ष्मी) खः । अथेहे येया 
जनबहाःद्यःया नं प्रत्येक दँय्‌ चैत्र दशमी-अष्टमीकुन्ह 
तीनधारा पाठशालानापं च्वंम्हद्यःयात दिगुपुजा याइ । 


६.५) चैत्य व मेपिं बोद्धबःव दिगुद्यः 
नेपाःयागु धार्मिक इतिहासय्‌ बौद्धचेत्य, आदर्श 

व दर्शन समाहित जुयाच्वंगु छग अनुपम चिन्ह 
खः । नेवाः बौद्ध समाजय्‌ जन्मनिसें कयाः मरणतक्क, 
अझ मरणोपरान्त तक्कनं थःपिनिगु सम्बन्ध चैत्यलिसें 
स्वाना: संस्कार विधि याइ । छायेकि मरण लिपा 
मृतक शरीर दाह-संस्कार यायेधुंका: ल्यंगु भष्म 
अर्थात अष्ठिधातु तया: चैत्य दयेकाः मृतकयात 
चैत्यलिसे स्वापू तयेगु परम्परा नेवा: समाजय्‌ आःतक 
नं दनी । यल, क्वा:बाहा:यापिसं (यल क्वाःबाहाःया 
संघ सदस्यपिं) रत्नचैत्ययात प्रत्येक दँय्‌ दिगृद्यःया 
रुपय्‌ पुज्यानाः दिगुपुजा हनी । अथेहे यल, रुद्रवर्ण 
महाविहारय्‌ च्वंपिं संघया दुजःपिं व येँ, विक्रमशील 
महाविहारया दुजःपिसं नं बाहाःया चैत्ययात हे 
दिगुद्यःकथं दिगुपुजा न्यायेकी । नेवाः बोद्धतय्सं 
चैत्ययातनापं चेत्यय्‌ पलिस्था जूपिं पञ्चबुद्ध मध्ये 
छम्हेसितजक नं दिगुद्यःया रुपय्‌ मानेयाः । बसन्तपुरय्‌ 
च्वंपिं शाक्यतयूसं स्वयम्भूचैत्यस्थित रत्नसम्भवद्यः 
दिगृद्यःया रुपय्‌ हनावयाच्वंगु दु । 


लिच्च: 

नेवाः समाजय्‌ आगंद्यः, दिगुद्यः, क्वाःपाःद्ः, 
आजु-अजिमाद्यः आदि द्यःतय्‌त हना: थीथी नखःचखः 
मानेयायेगु हे नेवाःतय्‌गु छगू मौलिक संस्कृतिया 
चिं धाःसां पाइमखु। कुल, वंशया प्रतिपालक व 
संरक्षक द्यःया रुपय्‌ दिगुद्यः (देगृद्यः) वा कुलदेवतायात 
पुज्यानाः “दिगुपुजा” यायेगु नेवाःतय्‌गु छगू विशेष 
परम्परा खः । प्रत्येक देय थःपिनिगु तिथिकथं 
दिगुगुथिपाः हनी । पारिवारीक समृद्धिं एकताया 
भावना ब्वल॑ंकेगुया नापं मस्तयूत व न्हपिं 
भमचातयत देगुख्यलय्‌ दुतिना: दिगुपुजा न्यायेकी । 

ल्वहंचाद्यःयात “दिगुद्यः” या रुपय्‌ पुज्याय्‌गु 
नेवाःतय्‌गु छगू प्राचीन परम्परा खः। वास्तवय्‌ 
नेवाःतय्‌गु प्राचीन समूहयात म्हसीकेगु धार्मिक व 
सामाजिक केन्द्रविन्दु दिगुद्यः खः । दिगुद्यः सम्बन्धी 
बांलाक्क उलाक्यं । नेवाः समाजय्‌ कुल, वंश व खलखय्‌ 
दिगुद्यःया तःधंगु थाय्‌ दुगु व दिगुपुजा बाहेक प्रत्येक 

नखःचखः, संस्कार, पर्व, जन्मदिं, भ्वयूयागु निमन्त्रणाय्‌ 
नं “श्री कुबदेवता शरण” धकाः उल्लेख यायेगु 
प्रचलन व थी थी ज्याखंय्‌ दिगुद्य:यात पुज्यायगुलिं 
थुकिया व्यापकताक्यं । गुलिसिनं थीथी कारणं दिगुद्य:यात 
पुज्यानाःदिगुपुजा यायेगु परम्परा त्व:फिकाह:गु खनेद्‌ । 
उकियाना: गुलिसिनं थःपिनि दिगुद्य: म्हमसीयाः वनेधुंकल । 
अथे जूगुलिं भी नेवाःत फुक्कसिनं कुल परम्परा 
संरचनाया आधार, जातीय अखण्डता, पारिवारीक 
एकात्मकताया भावनायात सुरक्षित यायेत थःपिनिगु 
मौलिक परम्परा हनेमाःगु दु । उकिं दिगुपुजा हना: 
थुकियात संरक्षण, सम्बद्धन व निरन्तरता बीगु विशेष 
कृत: जुइमाःगु दु । अले दिगुद्यः व दिगुपुजाया धर्म, 
संस्कृति व परम्परा संरक्षण जवनी । 


DIT 

- लिक्वखे प्वला - 
इश्वरानन्द श्रेष्ठाचार्य (सम्पा.), 
नेवार-नेपाली-अग्रेजी शब्दकोश 
(काठमाडौं : नेपाल राजकीय प्रज्ञाप्रतिष्ठान, २०५४) 
पौ १७८ , १८४ । 


. धनवञ्ज वज्राचार्य, 


निच्छकिकालका अभिलेख द्वितीय संस्करण 
(त्रि.वि. कीर्तिपुर : नेपाल तथा एशियाली अनुसन्धान 
केन्द्र, वि.सं. २०५३) | 
ल्या: ७२, पौ ३०१-३०४ । 

व हे। पौ ४५५, ४५६ । 


. धनवञ्ज वज्राचार्य व कमलप्रकाश मल्ल (सम्पा.) 


गोपालराज कशाकली (फ्रान्स स्टाइनर फेरलाग्‌ 
भिस्बादेन जी.एम.बी.एच., १९८५) 
पौ २९, २१, ६१ क । * 


देछा दँपौया सल्लाहकार 
नेपालभाषा व नेपालीभाषा साहित्यया 
वरिष्ठ साहित्यकार नेपाःया नांद॑म्ह संस्कृतिविद्‌ 
नेपालभाषा आकेदेमिया चान्सलर 


भाजु सत्यमोहन जोशीजू यात 
काठमाडौं बिश्वविद्यालयनं मानार्थ 
महाविद्यावारिधिया च्वछायेबहःगु सम्मानं 
छायेप्यूगुलिं अतिकं गौरव तायूकुसे 
वय्‌कःयात हनाबनातसें जिमिगु दुनुगःया 


नि.तुना व. यना, (त.तना 


नेपालभाषा शिक्षण समिति 
नेवाः प॒चः 
पद्मकन्या बहुमुखी क्याम्पस 

सिन्हाज्या म्येया परिचय व स्वरलिपिं 


झीगु नेवा: संस्कृति व संगीत गुलि 


च्वयथ्यं धैगु खँ आःतक्कया विद्यमान सांस्कृतिक 
ख्यलं सीदु । भीगु न्ह्याग्गु नखःचखःया म्ये 


यक्वं दु, अथेहे धैथें सिन्हाज्याया (वा पीगु) 


इलय नं न्ह्यैपक्क म्ये हालाः वा पीग चलन 


दु । व म्येयात “सिन्हाज्या म्ये” धाइ । भीगु 
पलां-पलांग म्येयात राग धायेग चलन नं द। 


अथे धैथें थ्व म्येयात राग सिन्हाज्या धयातःगु 
दु । थ्व म्ये चो तालय्‌ हालीगु खः । थ्व सिन्हाज्या 
म्येया लसय्‌ एकदम साधारण खनेदया: नं 


तसकं हिसि दयेक न्ह्यैपुसे च्वंक रचना 


यानातःग द । 
न्हापा न्हापा म्ये च्वइबले च्वमिया नां 


च्वयेगु चलन खनेमदु । व म्ये गुगु इलय्‌ 


च्वयातःगु अथवा सु जुजुया पालय्‌ च्वयातःगु 
धैगु उल्लेख यानात:गु दइ । अथे हे धैथें थ्व 
म्येया लिपांगु चरणय्‌ जुजु रणबहादुर शाहया 


नां उल्लेख यानातःगु दुगुलिं उगु इलय्‌ च्वःगु 


धैगु नं सीदु । 

आ: थन यक्व प्रकारया सिन्हाज्या 
म्येमध्ये छपु म्येया स्वरलिपि च्वयेगु कृतः 
याना । थ्व म्येयात झीथाय्‌ अप्व: धैथें चलन 
जुयावयाच्वंगु खण्डय्‌ स्वरलिपियात च्वयेगु 
कुतः याना । 


(२०) 


सह प्रा. तारावीरसिंह तुलाधर 
कुपण्डोल 


राग : सिन्हाज्या/ताल : चो 
गोपाल धनी पनेमते थनि 
सिन्हाज्या वने न्हां॥ धु ॥ 
जात जि ग्वालिनी लसिकल मसियानि 
छिं चित्त बुझे जित याय मफुनि ॥ 
जोनेरे मते धनी विनति याय्‌ थनि 
छको जक तोलताव छोव न्हां॥१॥ 
स्वान जा मुखु तिनि स्यनके मते थनि 
लिपतस होयु आशा दवनि ॥ 


लख मदु पुखुलिस पलेस्वान मुखु तिनि 
कचिकन थोयु धका ग्याना हां ॥ २॥ 
यौवन कचिनि भ्रमर हाला जुल 
उमेर जिके गाक मदुनि ॥ 
यौवन जा दयु तिनि सेनके मते धनी 
लिपतसं छि व रस याय न्हां॥ ३॥ 
ह्याउँक पतासि हाक्‌ गहया लन 
सपलसं छुना तल धालेपतिस्वां ॥ 


मिखावान पलेहल न्हातिकासं हेंगु सिन्ह: 
म्हतुसिस ग्वालतिन जिकनि ॥ ४ ॥ 

वागमती बिष्णुमती भैरव भगवती 
पशुपति गणेश कुमार न्हां ॥ 


नेपालया छत्रपति श्री रणबहादुर 
प्रजाया प्रतिपाल याक न्हां ॥ ५ ॥ 


देछा दँपौ/ल्या: १ 


पद्मकन्या क्याम्पस हीरक जयन्तीया लसताय 


सिन्हाज्या म्येया स्वरलिपि 


धुवा 
ऽ गोपाल धऽनिऽ 
पप ध्व नि - सारे 
५ सि (नहा श्ज्या वब ५5 ने ५9 ५ 
- सा जिस र्‌ रे रारा रे त्रि 
चरणा 
५ जात जि ग्वा5५५लिनी 
--पपम गर्टेसारे 
¬ छि$ ५चि ऽत बुझेजि न 
DR 
- धसां रसां सां र्य. धसांरेंरं 


यना मेत PS 
— सासु -नि -ध पप सग 
न्हां ५ ५५ 
सा - - = 
5 लसि कल मऽसिऽ या $ सि 
- राराप ध सांनि 

[ग प ध पध॒ सांनि धप ध 
५ याय 5म्र § ५ फु ऽन्तिऽ | 

- सांसां सत्ति वप ध -निध 


थ्व स्वरलिपि दकले च्वयूयागु धुवा व चरणयागु खः । अथे हे मेगु बाँकिगु धुवा व चरणयात नं 


थ्व हे लसय्‌ हालेगु ख: । * 


ख्वप न:पुखू जीणोंद्वारया झ्वलय्‌ ...... (२ पोया ल्यं) 


थौंया न:पुखू ख: । अले चान्हसिया इलय्‌ पलिस्था याःगु 
खया प्रसङ्गयात बिचा: यायेबले उगु इलय्‌ 
वास्ततन्त्रविधिकथं गुह्य तवरं पलिस्था याःगुलिं थुकिया 
मेगु नां “गुह्य पुखुरी” नं प्रचलित जुयावःगु दृष्टिगोचर 
जू । थ्व बाहेक थुगु पुखूया खँय्‌ थुइके सीकेफैगु छुं नं 
अभिलेखिक आधार थौंतक्क लुयावःगु मदुनि। छगू 
आशा व पुखुलिइ लुकबियाच्चंगु थ्व सिजःपौ खः । 
अयूनं सिजःपति ब्वँब्वं यंकाबले उकिया खँ पुखूनाप छुं 
स्वापू दुगु खनेमदु । थ्व पुखुलिइ व सिजःपौ डुबेजुया 
च्वंगुया नं छगू दैवीय संयोग जक खः । छायधाःसा थ्व 
उगु पुखुलिइ छाय्‌ ? छु हनि, गथे जुयाः डुबे जूवल धैगु 
इत्यादि खँ अज्ञात हे जुल । तर न्ह्याथे जूसां। ...... 
थुगु सिजःपौया “रामानन्द” ब्रम्हपुरीया 
ब्राम्हण खः । कान्तिपुरय्‌ “नन्द” नांजूपिं ब्राम्हणत 
अझ नं दनि। “ब्रम्हपुर” या नेवाःभाषां हीकेबले 
“बलम्पु” खः । उपत्यकाया स्वंगुलिं शहरया व 
थुकिया आसपासया नेवा: बस्तिइ गन ब्राम्हणतय्गु 


बसोबास दु, उगु थाययात “बलम्पु” धाइगु 
खनेदु । तर थ्व रामानन्द कान्तिपुरया ब्रम्हपुरया 
ब्राम्हण खः । वयात ने.सं.८६१ मार्गशुक्ल षष्ठीकुन्ह 
उबलेया कान्तिपुरया जुजु जयप्रकाश मल्लं वोरिबु 
क्षेत्रया ४० रोपनी ब दान ब्यूग॒ जुयाच्वन धयागु खें 
सीद्‌ । जयप्रकाश मल्ल व रामानन्दयात 
“कुशविर्ता'” ब्यूगु जुयाच्वन । कुशविताय्‌ सरकारी 
कर (मालपोत) काइमखु । थन साक्षीच्च॑म्ह 
राजप्रकाश मल्ल (राज्यप्रकाश मल्ल) जयप्रकाश 
मल्लया हे किजा ख: । न्ह्याग्गु जूसां ! थ्व चिकीचाधंगु 
मालेज्यां मल्लकालीन इतिहासया छगू छगू 
महत्त्वपूर्ण पक्षयात प्रकाशय हःगु दु । 

दकले लिपा, थुलि मूवंगु ऐतिहासिक सामग्री 
बिया: ग्वाहालि याःम्ह श्री आशाबहादुर दाजु व 
नःपुखूया जीणोंद्रारय्‌ ज्या यानादीपिं सकले 
ज्यामिप्रति थ्व चिकीचाधंगु अन्वेषण समर्पण 
यानागु जुल | * 


(२१) 


देछा दँपौ/ल्याः १ 


पद्मकन्या क्याम्पस हीरक जयन्तीया लसताय्‌ 


नास .घ: 


न्ह्य्ख | 
नेवाः समाजय्‌ दकले अप्पो हनातःपिं द्यः गणेद्यः, 
भिंद्य: थें नास:द्य: नं छम्ह खः । नेवाःतयगु त्वाःत्वाः 
पतिकं नास:द्यः प्रतिष्ठा यानातःगुलिं नं नासःद्य: नेवा: 
जनजीवनय्‌ गुलि महत्त्व दु धैगु अथें सीदु । साधारण 
अर्थय्‌ नासः धैगु ब्यक्ति विशेषयाके दइगु हिसि, गुण 
व प्रतिभा खः। अथे जूगुलिं न्ह्याम्हेसियां यःम्ह, 
हिसिदुम्ह मनूयात 'नासलं लिउम्ह' धाइ । सुयां मयःम्ह, 
हिसिमदुम्ह बिसिद्विम्ह मनूयात नास: छखेलाःम्ह व 
नासः मदुम्ह मनू धाइ । तर नास:द्यः धैम्ह नासः जक 
बीम्ह द्यः मखु, सकसितं कला पारंगत, निपूर्ण 
यानाबीम्ह, सिद्धिबीम्ह द्यः खः । अथे जुयाः न्ह्याम्हसियां 
म्ये स्यनेत, बाजं थाय्‌ सयेकेत, प्याखं हले सयेकेत 
दकले न्हापां नासःद्यः पुज्याइ । नासःद्यः पुज्याइबले 
मेमेगु पुजाज्चलं नापं किसली भागियानाः, मोहनी 
फयाः, मोहनीसिन्हः तयाः नासःद्यः पुज्यायेगु चलन 
दु । थजोगु पुजा यायेत जक छुतां नासः गुथि नं 
स्वनातःगु दु । स्वनिगःया गुलिखे नेवाःतयूसं दँयदसं 
नासःपुजा यानाः वहे दिनकुन्हुनिसें बाजं, म्ये, प्याखं 
आदि स्यनायंकेगु परम्परा आ:तक्क दनि । स्वनिगः 
दुने यक्को हे नास:द्य: दुसां थायबाय्‌ अनुसारं विशेष 
गुणयागु लागि विशेष नासःद्यः पुज्यायेगु चलन खनेद्‌ । 
गथेकि ख्वपय्‌ पोंगा बाजं स्यनेत तापालाछि नासःद्यः, 
वाद्यवादन स्यनेत खिछेँ नास:द्य:, प्याखं स्यनेत भिसि 
नासःद्यः, अभिनय सफल यायेत इनाचो नास:द्यः, 
देवत्व सिद्ध यायेत झट्टाप्वाल नासःद्यः आदि पुज्यायेगु 
चलन दु।' येँ, यलया त्वाःत्वाः पतिकनं उलि हे 
नासःद्यःपिं दु । ये जक न्ययेनिम्ह (५२) नासःद्यःपिं दुगु 
ठ्यासफुतिइ उल्लेख यानातःगु दु।' गल्को पाखा, 
ढल्को, थायमदु, थँहिति, त्यौड, जमल, कमलाछि, 


डा. कल्पना श्रेष्ठ 
संस्कृति शिक्षण समिति 
पद्मकन्या क्याम्पस 


असन, जनबहाः, प्यंगःथां, किलाघः, ताहाननि, यटखा, 
वंगः, बँटु, लायक, लगन, पोडेत्वाः, पचलि, इकूबहाः, 
मजिपाः, भिंद्यःत्वाः, मरु पिंगःननि, तेबहाः, दुगंबही 
आदि यँय्‌ हनातःपिं नासःद्यःपिं खः । यलय्‌ हौगः, सौगः, 
मंगलबजार, पुलांगु थाना अफिसया लिउनेच्वंपिं 
नासःद्यःपिं नं उलि हे महत्त्वदुपिं खः । थुकथं स्वनिगः 
दुने यक्को हे नासःद्यपिं दुगु स्पष्ट ज्‌ । 


नावः: ठु खः 2 

स्वनिगःदुने गणेद्यः, भिंद्यः, महाद्यः, नारांद्यः, 
अजिमाद्यः आदि द्यःपिनिगु ततःधंगु भब्य देगः दुसां 
नासःद्यःयागु जक छुता तःधंगु देगः गनं नं मदु । नासःद्यः 
अप्पो यानाः छँ, फल्चा, चुक, देग:यागु पःखालय्‌ हनातयगु 
चलन दु। थ्व द्यःयागु मानविय स्वरुप दइमखु। तर 
वसपोलयागु प्रतीकस्वरुप त्रिकोणात्मक (स्वकलाःगु) 
गनं स्वप्वा: व गनं छप्वाः प्वाःयात हनातःगु दइ । थथे 
नासःद्यः धकाः नासःप्वाःतयेगु प्रचलनं यानाः नासःद्यः 
सु धैगु विषयलय्‌ यक्को हे मनूत अलमलय्‌ जूगु खनेद्‌ । 
नेवाः समाजय्‌ देगः दुने गर्भगृहलय्‌ अप्पो यानाः ल्वहंजक 
तयाः विशेष दिनकुन्ह जक मूर्ति हयाः पुज्यायेगु परम्परा 
यक्को दु । देगः दुने सु द्यः धैगु तोरणय्‌ च्चंम्हद्यः नं जक 
सीका कायेफइ । गथेकि कगअजिमा, लुतिमरुअजिमा, 
भद्रकाली, म्हयपिअजिमा आदि उदाहरणस्वरुप कायेफु । 
अथेहे नास:द्यःयागु गनं नं मूर्ति दइमखु । तर तोरणयागु 
बिचय्‌ नृत्यनाथ (नृत्येश्वर) अंकित यानातःगु दु । गनं 
नृत्यनाथ धकाः बिचय्‌ महाद्यः व जवंखवं नन्दी, भृङ्गी, 
गनं गणेद्यः व कुमार, गनं गणेद्यः व भैरव व गनं पद्म 
नृत्येश्वरयागु मूर्ति हनातःगु दु । नासःद्यःयागु विशेष 
स्वरुप मदुसां नासःपुजा याइबले चित्रकारतयूसं तान्त्रिक 
चित्रण यानात:ःगु नासःधकिं कापः नासःप्वाःया द्यःने 


(२२) 


देखा दँपौ/ल्या: १ 


तयेगु चलन दु। नास: धकि कापतय्‌ अप्पो यानाः 
मिखा, त्रिशुल, खड्ग, चित्रण यानातःगु दइ । मिखा 
स्वयेबले गुलिं भैरवद्यःयागु मिखा थें, किसियागु मिखा 
थे, गुलिं देवीयागु मिखा थें खनेदइ । थथे जगुलिं 
नासःद्यःयात गुम्हसिनं नृत्येश्वर गणेद्यः, गुम्हसिनं तान्त्रिक 
द्यः, भैरवद्य:, अर्धनारीश्वर, पद्मनृत्येश्वर, नृत्येश्वरी 
महालक्ष्मी नं धाः ॥ तर नासःद्यःयागु तोरण स्वयेबले 
अप्पो यानाः नृत्येशवर महाद्यः हे चित्रण यानातःगु दु । 
ख्वप तिलमाधव नारायण देगलयुच्वंगु तोरणय्‌ नन्दी 
वाहन नृत्येश्वर महाद्यः व जवंखवं नन्दी भृङ्गी दु। 
दत्तात्रय पुजारीमठ म्‌ ध्वाखाय्‌ खड्गधारी महाभैरव 
व जवंखवं बेताल वाहन नासःद्यःप्वाः दु । पुजारी 
मठयूच्चंगु म्हयूखा-भयालय्‌ नं दथुइ भैरव व जवंखवं 
प्याखं हुलाच्चंपिं यक्षयक्षिणी, म्हयूखा प्याखं हलाच्वंगु, 
नृत्येश्वरया वाहन खिचा व ध्वंचा आदि चित्रण यानातःगु 
दु। थुकथं नासःद्यःयागु तोरणया आधारय्‌ नासःद्यः धैम्ह 
नृत्येश्वर महाद्यः खनेद्‌ । 

महाद्यःयात ज्ञान, योग, वीणा, शास्त्र दक्कोय्‌ 
पारङ्गत व नृत्यशास्त्रया प्रवर्तक धाइ । शैवागम शास्त्रय्‌ 
महाद्यःयागु सच्छि व च्याग्‌ नृत्य मुद्रा चित्रण यानातःगु 
दु।' अथेहे भरतमुनि नाट्यशास्त्रय्‌ नं सच्छि व च्यागू 
नृत्यमृति उल्लेख जूगु खनेदु ।“ थथे सच्छि व च्यागू 
नृत्यमूति चिदम्बरम नटराज देगलय्‌ नं उत्कीर्ण यानातःगु 
दु ` महाद्यःयागु नृत्यबारे श्रीमदभागवत, विष्णुपुराण, 
मत्स्यपुराण आदि पौराणिक ग्रन्थय्‌ उल्लेख जुयाच्चंगु 
दु। श्रीमदभागवतय्‌ छन्हु वाणासुरं दोल॑लिगु ल्हाःतं 
बाजं थाना: ताण्डवनृत्य प्याखं हुलाच्वंम्ह महाद्यःयात 
खुसियाःगु वर्णन दु ।' विष्णुपुराणय्‌ महाद्यःयात “नटराज 
नटराजन राजितम्‌” धयातःगु दु । मत्स्यपुराणय्‌ नटराज 
महाद्यःयागु मूर्ति दयेकेगु प्रतिमा लक्षणबारे चर्चा यानातःगु 
दु ॥ नृत्यमुद्रा महाद्यःयागु मूर्तिइ गनं भिनिपा ल्हाः, 
गनं झिपा, खुपा व प्यपा लहा: ब्वयातःगु दु । प्यपा ल्हाः 
दुगु नृत्यमूर्तिइ अप्पो यानाः त्रिशुल, खड्ग, डमरु व 
गजहस्त मुद्रा प्रस्तुत जुयाच्चंग दु धाःसा महाद्यःया 
तुति क्वय्‌ नन्दी बाहनया मूर्ति दु । थजागु नृत्यमूर्ति 
भारतय्‌ यक्व हे दु। एलौरा, गंगैकोण्डचोर्लपुरम, 
बादामीच्चंगु नृत्यमूतियात भारतय्‌ श्रेष्ठतम्‌ मूर्ति 
धयातःगु दु ।” अथेहे स्वनिगःदुने नं नृत्येश्वर महाद्यःयागु 


(२३) 


पद्मकन्या क्याम्पस हीरक जयन्तीया लसताय्‌ 


मूर्ति थाय्‌ थासय्‌ दु । हनुमानध्वाका लायूकू कालियदमन 
चुकयूच्व॑म्ह ताम्र नृत्येश्वर, पशुपति देगःया प्राङ्गणयुच्वंम्ह 
नृत्येश्वर, पशुपति भूवनेश्वरीया नासः चुकय्‌च्वंम्ह 
नृत्येश्वर, विशालवजार नृत्येशवर, यल भण्डारखाल 
नृत्येश्वर, सुलिम्ह त्वाःया तोरण नृत्येश्वर, राष्ट्रिय 
संग्रहालय नृत्येश्वर, लायक नृत्येश्वर, पुजारीमठ 
नृत्येश्वर, तिलमाधव नृत्येश्वर, लायक नृत्येश्वर, 
जेष्ठवर्ण महाविहार काष्ठ तोरण पद्मनृत्येश्वर आदि 
महत्त्वदुपिं नृत्येश्वर खः । 

महाद्यःयागु नृत्य थीथीकथं दु । हिमालय हुइकेगु 
सन्ध्याकालीन नृत्य, भैरव, वीरभद्र प्रतिनिधित्व याइगु 
ताण्डवनृत्य, स्वर्णसभाय्‌ हुइकीगु नादन्त नृत्य आदि ॥१ 
ताण्डवनृत्य नं न्हय्‌ग्‌ प्रकारयागु दु । १) आनन्द ताण्डव, 
२) सन्ध्या ताण्डव, ३) कालिका ताण्डव, ४) त्रिपुर 
ताण्डव, ५) गौरी ताण्डव, ६) संहार ताण्डव, ७) उमा 
ताण्डव खः ।” स्कन्द पुराणय्‌ महाद्यःयागु प्रदोषकालीन 
नृत्य वर्णन जूगु दु । शिवप्रदोशतोत्रय सन्ध्याइलय्‌ प्याखं 
हुलीबले सरस्वती, लक्ष्मी, ब्रम्हा, विष्णु, यक्ष, गन्धर्व, 
विद्याधर, अप्सरा व स्वंगू लोकय्‌ बिचरण याइपिं 
जीवतयूसं ब्वतिकाःगु वर्णन दु ॥* थुकथं शास्त्रय्‌ 
महाद्यःयात नृत्यया प्रवर्तक नृत्येश्वर, नृत्यनाथ धकाः 
हनाच्वंगु स्पष्ट जुइ । नेवा: समाजय्‌ नं महाद्यःयागु 
थ्वहे नृत्यरुपयात महत्त्व बिया: थाय्‌ थासय्‌ नासःद्यः 
स्वनातःगु यक्को हे दु । गथे महाद्यःयात नृत्यरुप यक्को 
दु । अथेहे थायबाय्‌ विशेष गुण व धर्म अनुसार नासःद्यः 
नं फरक फरक जूगु खनेदु। गनं भैरवरुप तामसी 
नासःद्यः, गनं नृत्यनाथ सौम्य नासःद्यः, शिवशक्तिया 
रुपय्‌ हैमाःद्यः शिव परिवार नन्दी, भृङ्गी, गणेद्यः, कुमार 
सहित नासःद्यः, गनं पद्म नृत्येशवर नासःद्यः प्रतिष्ठा 
जुयाच्चंगु दु । तर न्त्यागु रुपय्‌ नासःद्यः प्रतिष्ठा जुयाच्वंसां 
आखिर दक्को नासःद्यः महाद्यः हे खः। उकि नासःद्यः 
धेम्ह महाद्यः हे खः मेपिं सुं नं द्यः मखु । 
लिच्वः 

दक्को हिन्दु व बौद्ध नेवाःतयसं नासःद्यःयात 
उलि हे महत्त्व ब्यू । बास्तवय्‌ नासःद्यः धैम्ह नृत्य, 
संगीत, बाद्यवादन, अभिनय आदि स्यनेत सिद्धि बीम्ह 
द्यः जूगुलिं भिन्न भिन्न सिद्धि कायेत भिन्न भिन्न हे 


देछा दंपौ/ल्या: १ 


नासःद्यः माने यायेगु चलन दु गथेकि - पोड़ा नासः, 
धिमे नासः, धुन्या नासः, बासुरी नास: प्याखं नासः, 
काहा: नासः, अभिनय नासः आदि । हिन्दु नेवाःतय्‌सं 
नृत्येश्वर, नृत्यनाथ भैरवयात महाद्यःयागु रुपय्‌ नासःद्य: 
पुजायाइ । तर बौद्ध नेवाःतयूसं पद्मनृत्येश्वर लोकेश्वर 
धका: पुजा याइ । उकि हिन्दु नृत्येश्वर व बौद्ध नृत्येश्वर 
छम्ह हे खः कि फरक ? नेवा: समाजय्‌ भैरवद्य:यात 
आजुद्य: धायेगु चलन दु । आजु धैगु थःपिनि पूर्वज द्यः 
खः ।'* न्ह्याम्ह नेवाःतय्‌सं नं थःपिनि पूर्वज द्यः 
मानेया: । भैरवयात आजुद्य: व भैरवीयात अजिमा 
द्यः मानेयानाः न्हापांनिसें पुजायाना: वयाच्वंगु दु । 
अष्टमातृका, नवदुर्गा, मातृका, गणेद्य: पुचलय्‌ सदाशिव 
भैरव व गणेद्यःयात मातृकागणद्य: हे धा: । दक्को 
हिन्दु व बौद्ध नेवाःतय्‌सं भैरवद्य:यात उलि हे मानेया: । 
उकि भैरव धैम्ह हे नासःद्यः खः। नासःद्यःयाग॒ सच्छि 
व च्यागू रुप मध्ये भैरव रुपयात हिन्दु व बौद्ध 
नेवाःतय्‌सं महत्त्व बिया: नासःपुजा यानावयाच्वंगु 
खनेदु । नासःपुजा याइबले खुयाहःगु खेँयू, खा, हॅय्‌ 


लिक्वखेँ प्वला - 

फे बलि बिया: पुजा या:सा नास:पुजा सफल जुइ धैगु 
धापू नं दु। द्यः धैम्ह न्यानां वइमखु खुया हयेमा: 
धाइपिं नं दु । थ्व वास्तवय्‌ छगू धापू जक खः । 
नासःद्यः भैरव द्यः जसां नासः प्वालय्‌ भैरव 
मूर्ति मतसें नासःप्वाः जक तयेगु चलन दु। नेवाः 
समाजय्‌ नासःद्यः बाहेक सुं नं द्यःयागु प्रतीकय्‌ नासःप्वाः 
पुज्यायेगु चलन मदु। नासःपुजा याइबले चित्रकारं 
तान्त्रिककथं चित्रण यानातःगु नासः धकि नासःप्वाः 
त्वपुयाः पुजायाइ । न्ह्यागु हे नासः धकिनय्‌ मिखा व 
आयुधया रुपय्‌ खड्ग, त्रिशुल, डमरु तयातःगु दइ । 
उकि नासःप्वाः धैगु नासःद्यःयागु मिखा वा दृष्टि खः । 
नासःद्यः धैम्ह हे भैरवरुप महाद्यः जगुलिं महाद्यःयागु 
त्रिनेत्ररुपी स्वंगः मिखाया प्रतीक स्वह्वः नासःप्वाःया 
रुपय्‌ तयेगु प्रचलन जूगु खनेदु । थुकथं नेवाः जनजीवनय्‌ 
हिन्दु व बौद्ध दक्को नेवाःतयूसं समानरुपय्‌ भैरवद्य:यात 
नासःद्यःया रुपय्‌ हनावयाच्चंगु स्पष्ट जुइ । * 


. सत्यनारायण प्रजापति, “नासःद्यो व भक्तपुर” टोलम्वा भोलम ९, ४ (सन्‌ १९८९) पौ ४ 
. जीतबहादुर मानन्धर, मेरा केही सास्कृतिक निबन्धहठ (काठमाडौं : श्रीमती तारादेवी मानन्धर, वि.सं. २०६०) पौ ६४ 


ब हे पौ ५८ 


. गोपीनाथ राव, इलमेन्टस्‌ अफ हिन्दू आइकानोग्राफ़ी भोलम गा, भाग १ (दिल्ली : मोतीलाल वनारसीदास, सन्‌ १९६८) 


कहे 
कहे 


. डा. इन्दुमती मिश्र, प्रतिमा बिज्ञान (भोपाल : मध्यप्रदेश हिन्दी अकादमी, सन्‌ १९८७) पौ २८४ 


कहे 


१ 
२ 
३. 
है. 
पौ २२३ 
५ 
६ 
७ 
८ 
९ कहे 


१०. डा. वज्रभूषण श्रीबास्तव, प्रतिमा विज्ञान एवं मूर्तिकला (वाराणसी : विश्व विद्यालय प्रकाशन, सन्‌ १९९८) पौ ७१ 
११. डा. वीणा पौड्याल नेपाली मूतिकिला र चित्रकला (किर्तिपुर : ने.इ.सं तथा पुरातत्व केन्द्रीय विभाग, वि.सं. २०५७) पौ 


१४२ 
१२ ब हे 
१३. गोपीनाथ राव, क हे (पादटिप्पणी नं ४) पौ २३३ 


१४.खड्गमान श्रेष्ठ, “पचली भैरव ऐतिहासिक तथा सांस्कृतिक अनुशीलन” ख्रोप्ड वर्ष ८ (वि.सं.२०५६) पौ १२ 

हिलाच्वंगु जीवनशैलीड 
भझीगु नख:चख: व जात्रात 


नेपाः देययागु भौगोलिक अवस्थिति नापनापं 
भ-राजनैतिक कारणं थन छगू बिस्कं प्रकारयागु मानव 
संस्कृति ब्वलन । थनयागु मौलिक संस्कतियात 
छचाःखेरं पःखाःथें दनाच्चंगु ततःजाःगु पहाडं पिनेयागु 
प्रभावपाखें ब्यागलं तयातल । प्रकृतिं स्वनिगः (काठमाडौं 
उपत्यका) यात छगू तसक उर्वर भूमिया रुपय्‌ विकास 
यानातःगु दु । थन ऋतु अनुसार थीथी स्वां बूबः, 
अन्न, फल आदि सः । प्रकृतिया थ्वहे देनयात 
नालाकयाः थनयापिं आदिवासी नेवाःतयूसं तःगू 
पुस्तांनिसें तसक मिहेनत याना: छगू थन्यागु बुँज्या 
प्रणालीया विकास यानाहःगु दु गुकी तसक दीगो 
(५५१1119018) व स्वस्थकर जू धयागु थौं प्रमाणित 
जुइ धुंकल । थन्यागु प्राकृतिकरुपं स्वस्थकर तरिकां 
सयेकातःगु कृषि उत्पादनत नया: मनोरञ्जन कायेत 
अले व्यक्तिया शारिरीक, बौद्धिक, भावानात्मक व 
अध्यात्मीक विकास यायेगु उद्देश्यं की पुर्खा थन 
थीथी जात्रा व नखःचखः हनावयाच्चंगु दु । थन 
हनावयाच्वंगु प्रत्येक नखःचखः व जात्रा दुग्यंक अध्ययन 
व अन्वेषण याना स्वल धा:सा थुकी दुबिनाच्वंगु 
दार्शनिक, भौतिक व सामाजिक पक्षत ध्वाथ्वीकेत 
थाक मज्‌ । थुगु जात्रा व नखःत तप्यंक हे थनयागु 
बुँज्या प्रणालीनाप स्वापू दु । यद्यपी कालान्तरय्‌ भीगु 
यक्को हे नखःचख: व जात्रा अन्धविश्वास, धर्मभीरू 
बिचाः, थःथवय्‌ ब्वलंगु ईर्ष्या व 'छ स्वया: जि छु कम' 
धयागु भावनां प्रभावित जुया: यक्को विकृति दुहाँवल । 
अले थुकियात हे भीसं भीगु संस्कृति भाःपिया: 
फुस्कुलुगु गर्व यानाच्वनागु दु । 


सह प्रा. डा.अशोक राजवंशी 
भूगोल शिक्षण समिति, 
पद्मकन्या क्याम्पस 


थौं ई व परिस्थिति यक्को हिले धुंकग दु । 
थन्यागु लकसय्‌ थनयागु नखःचखः व जात्रात जक 
मखु सम्पूर्ण संस्कृति हे हिलावनाच्चंगु दु । ज्ञान, 
विज्ञानया अनेक क्षेत्र नापनापं यातायात संचार व 
व्यापारया क्षेत्रय्‌ जूगु अभूतपूर्व प्रगतिं थौं संसारया छुं 
हे थाय्‌ बिस्क च्वनेमफु । विश्वव्यापीकरण व व्यापार 
उदारीकरणं याना: नेपाःया दुर्गम थासय्‌ हे प्रभावित 
जुयाच्चंगु इलय्‌ देयूया राजधानी शहरया रुपय्‌ विकास 
जूगु स्वनिगः प्रभावित जुइगु स्वाभाविक हे ख: । 
साधारण मनुखं छयलीगु संसारय्‌ दुगु प्रायः दक्को हे 
वस्तुत थन बजारय्‌ उपलब्ध ज्‌ । न्हापाथें खास छुं 
वस्तु न्यायेत खास ई व थासय्‌ स्वया च्वनेम्वा: । 

केन्द्रिकृत राज्य व्यवस्थाया कारण नेपाःया 
फुक्क थाय्‌ (जिल्ला) यापिं मनूत थीथी कारणं थन 
स्वनिगलय्‌ वयाः च्चनेगु यानाः जनसंख्या यक्को जूगु 
कारणं थनया श्रोत व साधन झन्‌ झन्‌ शोषीत व 
अतिक्रमित जुजुं वन । राज्यया पक्षपातपूर्ण व्यवहार 
व गलत नीतिं यानाः थनयागु जमिन, थनया 
आदिवासीतयूगु ल्हाःतं स्वब्याना वनाच्चंगु दु । अथेहे 
यक्को हे गुथिया जग्गा अतिक्रमित जूगुलिं थनया 
जात्रा व सामाजिक, धार्मिक व सामुदायिक मंका: 
ज्याभवलय्‌ बांमलाःगु लिच्च: लानाच्चंगु दु । सन्‌ 
२००३ सालय्‌ याःगु छगू अध्ययनकथं काठमाडौं 
उपत्यकाय्‌ दच्छिया करीब ८३६.३ हेक्टर बुँ गैर कृषि 
वा शहरीकरणया ज्याय्‌ परिणत जुयाच्वंगु दु। थ्व हे 
ल्याखं शहरीकरण जुयावन धाःसा नीनिदँ लिपा थन 
बुँज्या यायेगु जग्गा हे लयनी मखु । थथे जूसां बुँया 

बाली मदुसां वा म्हो जूसां थनयागु शहरीकरण वा 
व्यापारीकरणया फाईदा उठेयाना: छँ बँ बालं बिया: 
जात्रा व गुथित म्वाकेगु कृतः जुयाच्वंगु यक्कों दसु 
दु । आः थन भीसं बिचा: यायेमाःगु खँ धयागु थज्यागु 
नख:चख: व जात्रा गुथिं कीत गुलित भिं वा मभिं 
जुयाच्चंगु दु । पुरातन कालय्‌ न्त्यैपुकेत वा व्यक्ति व 
समाजया हीतया लागि स्वनातःगु नखःचखः, जात्रात 
थौं व्यक्ति वा समाजया लागि बो व अवनतिया 
कारण ज्याच्वंगु ला मदु ? 

स्वनिगलय्‌ च्वंपिं दकःमि, सिँकःमि लगायत 
मेमेगु पेशाय्‌ ज्या याना जूपिं नेवाःतयूसं परम्परागत 
जात्रात माने यानाच्चंतले थःगु लजगाः कपिन्सं लाका 
कायेकाः च्वनेमाःगु दु । थनयापिं नेवाःतय्सं दच्छिया 
दुने झण्डै निग दर्जनति नखःचखः व छगू वा निगू 
जात्रा माने याना: वयाच्चंगु दु । पाहाँच:स्हे, स्वन्ति, 
यःमर्हि पृन्हि, घ्यःचाक्‌ संल्ह आदि थें ज्यागु ततःधंगु 
नखः धुंकाः नं म्ह्यायूमस्तयूत थःगु छेप्‌ नखत्या सःतेमाःगु 
चलनं यानाः भ्वय्‌ नयेगु व नकेगु व्यवहारय्‌ हे नेवाःत 
अप्पो अलमलय्‌ जुयाच्वने माःगुलिं आर्थिक भार लाइगु 
ला स्वाभाविक हे खः। थ्वया नापनापं थःगु व थः 
परिवारया भविष्य बिचाः यानाः इलय्‌ माःगु निर्णय 
याना कायेत माःगु ई, श्रोत साधन व मौका सदुपयोग 
याये मफयाच्चंगु दु । उके हे जुइ “नेवार बिग्रियो भोजले' 
धकाः गैर नेवाःतय्‌सं धयाच्वंगु। अथे हे स्वनिगःया 
जात्राया बारे बिचा: याना: स्वयेगु खःसा थ्व दकव 
तःन्हुतक्क (अनावश्यकरुपं तःहाकयूक) हनावयाच्वंगु 
दु । अप्पो थें ततःधंगु जात्राय्‌ आर्थिक बन्दोबस्तया ज्या 
गुथि संस्थानपाखें जुयाच्चंगु खनेदु । गुथि संस्थानं छगू 
वा मेगु निहू तया: नेवाःतय्‌गु जात्राय्‌ हस्तक्षेप व 
भ्रष्टाचार याना: नेवाःतयूत हे राज यानाच्वंगु दु । 
थनयागु नेवाः विरोधी संस्था व व्यक्तितयूसं धम॑या 
आडय्‌ नेवाःतयूत थौंतक्क म्हितकाच्वंगु दु। उकें 
परम्परागत संस्कृति वा म्हसिका (0610) ल्यंकातयेगु 
नामय्‌ न्ह्याथेंज्यागु नख: व जात्रा फुसां मफुसां 
हनाच्वनीगु खँय्‌ थौं दुग्यंक बिचा: याये हे मा: । छायधाःसा 
थौंया नीछग्‌्गु शताब्दिया भौतिक युगय्‌ सकल क्षेत्रय्‌ 


पद्मकन्या क्याम्पस हीरक जयन्तीया लसताय्‌ 


अति प्रतिस्पर्धा दु । मनूतय्‌ सुयां मलाः । दक्को थःथःगु 
ज्याय्‌ व्यस्त, उलि मजुइक व्हा: म्हतु चूलाकेत व 
समाजय्‌ इज्जतं म्वाय्‌ हे थाकृइ धुंकल । 

थ्व फुक्क तथ्य दुवाला: स्वयेबले झीग अतीत 
न्ह्याक्को हे च्वछायेबह:गु जसां भीसं थःगु वर्तमान 
व भविष्ययात बिचा: याये फयाच्चंगु मदु । भी 
पुर्खातय्सं थःगु इलय्‌ दयेका थक्‌गु गौरवशाली 
वास्तुकला, ख्यः, पुखू, बाहाःबही, देगः, मूर्ति आदिया 
संरक्षण यायेमा:गु खः । नेपाःया सभ्यता, संस्कृति व 
विज्ञानया दसि जुयाच्चंगु ल्वहंहिति, लुँहितिया संरक्षण 
जुइमाःगु खः। लःया भण्डार नेपाः देशया राजधानी 
शहर स्वनिगलय्‌ त्वनेगु लःया गतिलाःगु व्यवस्था 
यानाः थन यचुपिचु यानातये माःगु खः । आदिवासी 
नेवाःतय्‌ लजगाःया संरक्षण व आर्थिक व्यवस्थापन 
याना: शिक्षा, स्वास्थ्य, व्यक्तित्व विकास आदिया 
लँपुइ ब्वाँय्‌ यंकेगु कृत: जुइमा:गु खः । कीगु म्हसिका 
नेवाःभाय्यात म्वाकातयेत स्कूल॑निसें नेवाःभाय्‌ स्यनेगु 
व्यवस्था यायेमाःगु दु । तर थन्यागु जुइमाःगु ज्यात 
मजुयाच्चन । यक्को मजुइमा:गु ज्याखँ जुयाच्चन । 
नेवाःतय्‌त पापधर्मया त्रास कयना: कसंस्कारय्‌ 
ततक्यंकेगु म्वाःमदुगु जात्रा, पर्व, नखःचखः जक 
न्स्याकाः भवागलय्‌ थुना तयेगु ज्या जुयाच्वंगु दु । 
थुखेपाखे नेवा: न्ह्यलुवातय्‌सं क्वथीक बिचाः 
यानाच्चंगु खनेमदु । थुके इमिगु जक दोष मदु। 
छाय्‌धाःसा थनया मू समस्या धयागु आदिवासी 
नेवाःतय्‌ आदि भूमिसं नेवाःतयूसं मखु गैर नेवाःतयूसं 
शासन यानाच्वन धका: धा:सां छुं पाइमखु । थुमिसं 
स्वनिग:यात संसारय्‌ दक्वसिवें अव्यवस्थित राजधानी 
शहर दयेकीगु प्रायः निश्चित दु । स्वनिगःया. 
प्रशासनयात भ्रष्टाचारया अखाड़ा दयेका बिल । 
थनयागु समस्या समाधानया छगू जक लॅपु धयागु 
संघीय शासन व्यवस्था अन्तर्गत नेवा: स्वशासन व 
नेवा: स्वायत्त राज्य हे खः थःगु थासय्‌ थःम्हं 
शासन यायेदुसा जक व थाय्‌ बांलाइ, कर्पिसं थःगु 
थाय्‌ बांलाका बी, भिंका बी धकाः च्वन धा:सा 
भोगु हालत भनभन्‌ स्यनी । थन जुयाच्वंगु 

अनियन्त्रित बसाईसराई व शहरीकरणं याना: 
थनयागु लूँ सइगु बूँत धमाधम भूमाफियातयसं 
कब्जा यायां स्वनिग:यात वख्वाः थ्वख्वा: मवःगु 
कॅक्रिटया जंगल दयेका बीत ताःलानाच्वंगु दु । 
थन्याग॒ फुक्क बांमला:गु ज्याखँ पनेत संघीय शासन 
व्यवस्था अपरिहार्य जुइ धुंकल । थन्यागु शासन 
व्यवस्थां जक स्वनिगः पिनेया क्षेत्रत नं माःगुकथं 
विकास यायेफैग लकस दयेका: अनं जुइगु 

मजुल धाःसा स्वनिगलय्‌ मनूतयगु ल्या: अझ अप्वः 
जुया हे च्वनी । संघीय राज्य व्यवस्थां जक व्यापक 
जनचेतनाया ज्याभव: न्ह्याकाः नेवाःतय्‌गु शिक्षा, स्वास्थ्य 
व लजगाःया व्यवस्था याना यंकेफइ । अले भीगु सोच 
अग्रगतिं न्ह्याःवनी । उलि मजूतले आम्‌ नेवाःत थन्यागु 
कुसंस्कृति व कसंस्कारं मुक्त जुयाः थःगु व थः थाय॒बाय्‌या 
भविष्य बांलाके फइमखु । उकें थौं नेवा: स्वशासन व 
स्वायत्त राज्यया आज्जुइ न्ह्याःवनाच्चंपिं नेवाःत सकलें 


आप्रवासयात पनेफइ । संघीय संरचना पलिस्था छप्मँ व छधी जुइ सयेके माल । 


नेवा :तयसं हनावयाच्चंगु थीथी जात्रा, नख:चख: व उकिया तिथिमिति - 


गुंलाथ्वः प्रतिपदा - गुंलाधर्म शुरु (१ महिना) 


गुंलागा: प्रतिपदा - साया: (सापारु) 


[| गांलागाः अष्टमी - कृष्णाष्टमी 


जंलाथ्व: चतुर्दशी - ईन्द्रजात्रा (न्हयून्हुतक्क) 
|. सप्तमी - फुलपाती 

TT 
गा 
कि ्म 
जाला 
अंक 
NT 1 1 
| 
कछलाथ्व: दशमी - महालक्ष्मी जात्रा (बलम्बु) 

तिथिमिति - जात्रात तिथिमिति - नखःचखःत 
कछलागा: दशमी - गह्येश्वरी जात्रा कछलाथ्व: एकादशी - हरिबोधिनी एकादशी 
कछलागा: औंसी - लुतिअजिमा जात्रा | कछलाथ्वः पुन्हि - सकिमना पुन्हि 


थिंलाथ्वः नवमी - पांगाय्‌ वैष्णवीदेवी जात्रा 
थिंलाथ्वः दशमी - किर्तिपुर इन्द्रायणीदेवी जात्रा 


चौलाथ्व: पुन्हि - म्हयपिद्यः जात्रा (निन्हु) चौलाथ्वः नवमी - राम नवमी 


आ 
: चतुर्थी - सक्वय्‌ वञ्जयोगिनी जात्रा : औँसी - मांयाख्वा: स्वयेगु 
बछलाथ्वः पु 


| | कछलागाः चतुर्दशी - वालाचःहे 


(न्हयून्हु) 
बछ्ला - स्वांयार्पा' 


जेल एदी 2 भा बडे जाता 


बछलाथ्व: तृतीया - लुभु महाभैरव जात्रा दिल्लाथ्वः एकादशी - हरिशयनी एकादशी 
(च्यान्ह्‌) 


बछलाथ्व: चतुर्थी - बुंगद्यः सालीगु जात्रा (यलय्‌)| दिल्लाथ्वः पुन्हि - गुरुपुन्हि 
काद पुर्ह पनत जाता 1 


क्ल स्रोत . नेपाल सम्वत ११2१ या न्हिल्या' पौ । 
© _ © म्य 


नेपालभाषा शिक्षण समिति व 
नेवाः पुच:पार्खे न्हापांगु 
नेपालभाषाया देछा दंपौ 

पिदंगु लसताय्‌ मदिक्क पिदनांतु UTLSBI PLAZA TAMILY 
च्वनेफयेमा धकाः दुनुगलं Bagabazar 


भिन्तुना देखा । Tel. No. 4-221292 

रत्नकीर्ति महाविहार मखं बहालय्‌ लुयाव:गु 
जुज जगत मल्लदेवं कान्तिपुर॒य ने.सं.७७२ य 
राज्यया:गु सिंज:पौ 


सिज:पौ लुगु बय 

थ्व सिजःपौ रत्नकीर्ति महाविहारया पुलांगु 
चिग्वःग सियागु सन्दुखय्‌ लुयावःगु ख: । ने.सं...... 
अर्थात २०४९/९/४ गते विहारया न्हापांगु साधारण 
सभाय्‌ विहारया अभिलेख बारे ख न्ह्यथनाबले 
प्यम्हम्ह चक्रेश्वर सत्वताराबज्र चक्रेश्वर धर्म 
विलास वज्राचार्ययाके च्वंगु सिँयागु ताःचा मदुगु 
सन्दुख उगु सभाय्‌ हयाः तछूयाना क्यंगु व छु 
अभिलेखया फोटो नं कयागु खः। लिपा २०५३ 
सालय्‌ थुगु विहारया चक्रेश्वर सप्तरत्न वज्राचार्य 
व न्वक्‌ सत्वतारा वजाचार्य जयाच्व॑बले 
अभिलेखयागु फोटो व फोटोकपी कया: सुरक्षित 
यानागु ख: । तर अध्ययन व प्रकाशनपाखें समयाभावं 
पिथने मफुत । वज्जयान पत्रिकाय्‌ च्वसु बीगु सन्दर्भय्‌ 
ने.सं.७७२ यागु सिजःपतिं यया प्रताप मल्लया 
राज्यकालय्‌ ख्वपया जुजु जगत मल्ल देवं शासन 
याःगु न्हृगु ख॑ लुयावःगु खः । 


सिज: पाया स्वरुप 

थुगु सिजःपोया हाक: ...... व ब्या...... दु। 
थुकी प्रचलित नेपाललिपिं कियातःगु खः। भाषा 
नेपालभाषा खः। खँग्व: व भाषा व खंँपु पायछि 
छयलातःगु मदु । दिपु गनं मदु। बादिपुया चिंकथं 


सह प्रा. मदनसेन बज्राचार्य 
नेपालभाषा शिक्षण समिति 
पद्मकन्या क्याम्पस 


० थजाःगु चिं छ्यलात:ःगु दु । सिज:पतिइ च्वय्‌पाखे 
दथु व निगू सिकने स्वप्वा: नकिप्वा: दु । दथुया 
नकिप्वा:या देपापाखे नापं च्वंग्‌ नकिप्वा: छप्वाः 
चहिलाच्चंगु दु । क्वय्‌ नं च्वयया पायदि क्वसं स्वप्वाः 
नकिंप्वा: दु । थुगु पौया मूलपाठ थथे दु । 


मूलपाठ 
१. श्री २ न्येपाल संम्वछल ७७२ फागुन मास्य 
शुल्कपक्ष, अस्तंम्याया तिथ किर्तिक नक्षत्रे, 
एन्द्रजोग्ये, जथाकनमोहोत्रिं, शुक्र - 
२. वासरे, कभे रासिगते सावित्रि, विक्ष रासिगते 
चन्द्रमसि, श्री २ कान्तिपरि महानगरे, मखनमंण्डप 
तलेके, मखन बाहार, लन्हकृति म- 
३. हाविहार, वजासन अक्षोभेषसके, सवसंघ 
महाविहारके, दोहोरपा, शिजरगा पूछि १ दानपति, 
धलमुनि समुचयया, थंका- 
४. लि वजाचाजे लन्हचन्द्रजु, वजाचाजे गुरु 
भरादलपिजु, वजाचाजे मणिदेवजु, वज़ाचाजे 
जयधलजु, भिक्षु श्री चन्द्रजु, 
५. वजाचाजे जयलथंजु, भिक्षु श्री ज॒गीदेवज, 
वजाचाजे 
लथंजतिजु, वजाचाजे विजयंचन्द्रजु, वजाचाजे 
गुनचन्द्रजु, 

६. भिक्षु श्री गुजयजु, वजाचाजे लन्हजु, वजाचाजे 
धमयन्द्रजु, वजाचाजे धलंसिज, भिक्षु श्री ग्यानजु, 
विन्ह भा- 

७. लो, ग्वपिराम, थुति धलमुनि जुरो, श्री २ 

राजाधिराज पलमे स्वल परम भताकस्य, श्री २ 

क्रिन्हि अवताल, जग- 

८. त मल्ल देवस्य विजय राज, प्रभु थाकूलजु, आय 
आरोग्य जनधन, वृद्धिलतु, पुल जम सुषावति, 
अमशल वुष 

९. जुल तु, श्वर्ग राभ, सुभ मगर-शुभम्‌ । 


थाया नेपालभावां हिइका 

श्री श्री नेपाल सम्वत्‌ ७७२ फागुन महिनाया 
शक्लपक्षय्‌ अस्तमि तिथि, कृतिका नक्षत्र, इन्दुयोग 
जथाकर्म मुहूत, कुम्भरासि गते सावित्रि (सूयमसि 
बृषरासिगते चन्द्रमसि, शुक्रवाः कुन्ह श्री श्री 
कान्तिपुर महानगर दुने च्चंगु मखनमण्डप त्वाःया 
मखन बहाल अर्थात रत्नकीर्ति महाविहारय्च्चंम्ह 
वज्रासन अक्षोभ्य बुद्धयात महाविहारया सवंसंघं 


सिजःया गा छपु देछा:गु जुल । 


हि... महाविहार मखं बहालय्‌ लुयावःगु - ने.सं.9७२ यागु 
कान्तिपुरया जुजु जगत मल्ल देवया राज्यकालया सिजःपो 


धलखयच्वंपिं सकल दानपतिपिं थकालि 
बज्राचार्य लन्ह (रत्न) चन्द्रजु वज्राचार्य गुरु हनेमाःपिं 
(भट्टारकपिं) वज्राचार्य मणिदेवजु, वज्राचार्य जयधल 
(धर्म) भिक्षु श्री चन्द्रजु, वज्राचार्य जयलथं (रत्न) 
जु, भिक्षु श्री जुगीदेवजु, वज्राचार्य लथं (रत्न) जतिजु, 
वज्राचार्य विजयंचन्द्रजु, वज्राचार्य गुणचन्द्रजु, भिक्षु 
श्री गुजय (गुह्य) जु, बज्राचार्य लन्ह (रत्न) जु, 
वज्राचार्य धमयन्द्र (धमेन्द्र) जु, वज्राचार्य धलंसि 
धर्मसिं) जु, भिक्षु श्री ग्यान (ज्ञान) जु, विन्ह भालो 
भारो) व ग्वापि (गोपी) रामपिं थुलि जुल । 

श्री श्री कृष्ण अवतारयाम्ह प्रभु (थक्‌) थाक्र 
जुजु जगत मल्ल देवया विजय राज्यय्‌ ! (सकलसितं) 
आयु आरोग्य, जनधन अप्पो दया बियेमा । मेगु जन्मय्‌ 
सुखावति भुवनय्‌ बास लायेमा । अमशल वुष जयेमा । 
स्वर्ग बास दयेमा । भिं, मंगल जुइमा, शुभम्‌ ! 


अभिलेखया व्याख्या 

रत्नकीर्ति महाविहार, मखन मण्डपया विहार 
कान्तिपुर महानगरया भिंच्यागू महाविहारमध्ये छगू 
खः । दथुपुइँया न्हय्‌गू विहारमध्ये सिंह दुवा: तलेजु 
भवानी देगःया नापंच्वंगु मूगु विहार खः । 

थुगु विहारया पूर्वपाखे वंघः, इन्द्रचोक, वाकादे, 
पश्चिमपाखे यट्खा, उत्तरपाखे च्वखाछँगल्लि व 
इटुंबहा: अले दक्षिणपाखे मल्लजुजुपिनि हनुमानध्वाका 
लायक्‌ लानाच्वंगु दु । थ्व विहारया क्वाचपाल देवता 
श्री अक्षोभ्य बुद्ध खः । थौंकन्हे क्वाःपाःद्यःया च्वसं 
मातनय्‌ आगंद्य: दु । छुं द॑ न्ह्यः आगंद्यःया छेँय्‌ 
(क्वाःपाःद्यःया पूर्व दक्षिण कुनय्‌च्वंगु) च्वंम्ह 
ल्ह्वनाहया: तयेह:ग्‌ खः विहारया पलिस्था जूगु 
तिथिमिति सीमदुनिसां दकले पुलांगु अभिलेख 
ने.सं.३९७ यागु खः । थ्व विहारय्‌ खुगू कवः दु- १) 
वज्र कवः (कालभैरव व शोभाभगवती पुजारी), २) 
विलास कव: (स्वयम्भस्थित शान्तिपुर आगंया पुजारी 


(३१) 

खलः, ३) मुनि कवः (थौंकन्हे रत्न, दे 
आचार्य गुथिइ बजि गुथिया दातापिं मध्ये 
छ्खलः), ४) मानन्द कवः (पलांचो भगवती 
पाःलाः), ५) रत्न कवः (न्हापा थुमिसं नं 
थःत वज्रकथं दथुया नां तयातःगु खः), ६) 
मानसि शाक्य कवः (छाता भण्डार, 
वज्ाभिषेकया आचा: लुइ मफया: 
वज्राचार्य जुड मफुगु धाइ) । ३५० दं 
न्ह्यःतक्क थुगु विहारय्‌ शाक्यभिक्षु उल्लेख 
जूग॒ खनेमदु । वज्राचार्य, वज्राचार्य भिक्षु 
व भिक्षु स्वंगूकथंया खँग्व: छ्यलातःगु 
खनेदु । ने.सं.८०२ यागु गं छाःगु छगू 
अभिलेखय्‌ (सिजःपतिइं “शाक्यभिक्षु श्री 
ज्ञानचन्द्र प्रमुखनं पूर्णमासि सिवाजुयाव 
दूंन्ता” धका: उल्लेख जूगुलिं थुगु द॑या 
न्स्यःनिसें जक मखन बहालय्‌ शाक्यत 
त Ei ताल गा 

थ्व सिज:पौया न्हूगुकथंया महत्त्व 
ला दइगु हे जुल व स्वयां अप्व: मल्लकालय्‌ 
जुजु प्रताप मल्लया शासनकाल ( 
ने.सं.७६४-७९४) दुने कान्तिपुरय्‌ मेपिं 
सुं जुजु शासन याःगु खँ इतिहासय्‌ उल्लेख जूगु 
मदुनि । तर थ्व अभिलेख न्हूगु खँ पिहाँवःगु दु, व 
खः, जुज जगत मल्ल देव अर्थात ख्वपया जगत 
प्रकाश मल्लं (ने.सं.७६४-७९३) कान्तिपुरय्‌ ने.सं. 
७७२ य्‌ राज्ययाःग॒ । थुकि इतिहासया ब्वमि व 
अनुसन्धानकर्तापिनि निंतिं न्हूगु खँला जुल, जुल । 
मेमेगु तथ्य खँ लुइकेगु आधार नं जुयाबीफु । मखन 
बहा:या थुगु सिजःपतिं छु प्रमाणित या: धाःसा जगत 
प्रकाश मल्लं कान्तिपुरया गुगुं गां जक त्याकगु मखु 
हनुमानध्वाका लायक हे त्याकगु धयागु खें 
राजदरवार नापं च्वंगु विहारया संर्वसंघयापिसं तःगु 
अभिलेख जूगुलिं प्रमाणित या: । * 

7 शुक -बहत्तरी” 


विषय-प्रवेश 

नेपालभाषा बाखं-साहित्य आपालं पुलां ज्‌ । 
नेपाल संवत्‌ ६२५ यागु भागवत पुराण हे 
नेपालभाषाया सम्पूर्ण साहित्यमध्ये दकसिबे पुलांगु 
साहित्यिक कृतिकथं नालाकयात:गु दु । 

संस्कृत, फारसी, हिन्दी, खस-नेपाली साहित्यय्‌ 
दुगु बाखं-साहित्य नेपालभाषाया बाखं-साहित्यय्‌ नं 
दु, गथे - शुक-बहत्तरी । ने.सं.८६६ सालय्‌ 
च्वयात:गु थ्व शुक-बहत्तरी सफ भाषानिभाः 
प्रेमबहादुर कसा:जुया सम्पादनय्‌ च्वसापासाया 
प्रकाशनं ने.सं.११०० स पिदंगु नेपालभाषाया अनुदित 
गद्य-कृति खः । शुकया अर्थ वाउँभत्तु व बहत्तरीया 
अर्थ ७२ न्हयेनि खः। थुकथं शुक-बहत्तरीया अर्थ 
वाउँभत्तुया न्हयेनिपु बाखं धकाः सम्पादकज्‌ 
न्स्यथनादीगु दु । थुकियात वाउँभत्तुं कंगु न्हयेनिपु 
बाखं धकाः धायेबलय्‌ भं बांलाक थुइ । 

नेपालभाषाय्‌ शुक-बहत्तरी सफूजक मखु 
शुक-सप्तति बाखं नं दुगु खँ जनकलाल वैद्यजुं 
राष्ट्रिय अभिलेखालयस्थित नेपालभाषा अभिलेख ग्रन्थय्‌ 
दुगु न्त्यब्वयादीगु दु । (वैद्य, ११०५ : ६९) नापं 
वयूकलं शुक-बहत्तरी ने.सं.८६५ निसें ने.सं.८७१ 
दुनेया लूगु खँनं धयादीगु दु । (वैद्य, १११५ : ६१) तर 
थ्व जनसमक्ष मवःगुलिं अध्ययनया लागि दुसाध्य 
जूगु दु । 


शुक-बहत्तरीया विषय प्रसंग 

थ्व सफलिइ आर्थर ए. माकडोनेलं 
न्ह्यब्वयात:कथं वाउंभत्तु कंगु ७२ पु बाखंया विषय 
प्रसंग थुकथं दु - 

: छगू अध्ययन 


डा. चन्द्रमान वज्राचार्य 
रत्नराज्यलक्ष्मी क्याम्पस 


भाःत परदेश वनाच्वंम्हसिया कलातं मेपिं 
मिजंत नाप ल्यवः कायेगु मनसुवा: यानाः थः भाःतं 
लहिनातःम्ह चलाखम्ह वाउँभत्तृयाके सल्लाह काल । 
भत्तुं वयागु योजना साकार याःथें यानाः वं फयेमालीगु 
खतरा क्यन अले फल्ना व धिस्का गथे आपद विपदं 
बचे जुल अथे हे थः नं जुड मफयेक सुं मिजं 
नापलाः मवनेगु प्रतिज्ञा याकल | खँ गथे ले धकाः 


' अनुरोध यायेवं भत्तं कनी । तर कक वनाः खँनाप 


स्वापू दुम्ह मनुखं छु यायेमाली धकाः न्यनी । मिसां 
धाये मफयेव उखुन्हु व पिहाँ मवंसा धाये धका: 
वचन बी । थुकथं न्हयेन्हु (७०) नं दइ, भाःतम्ह 
लिथ्यंक: वइ । (कसाः, ११०० : च) 

मेगु सफुलिइ न्ह्यथनातःकथं - मदनसेन 
नांयाम्ह ल्यायूम्ह थः कलाःनाप तसक अनुरक्त ज्‌ । 
कार्यवश व थःगु छुँ त्वःता पिने वनेमाल। वया 
कलाःया वियोगजन्य पीडा मदयेकेत छम्ह वाउँभत्तु 
बैत प्रत्येक चान्हय्‌ छपु छपु न्ह्यैपुगु बाखं कनी । 
थुकथं ७० पु बाखं ७० चा (रात) तक्क कने धुंकाः 
लिपा मदनसेन लिहाँवइ । (पाण्डेय, १९७० : ३५९) 

थ्व दकव बाखं छम्ह बृद्धि दुम्ह वाउँभत्तुपाखें 
थः प्रोषितपतिका गृहस्वामिनीयात पथभ्रष्ट जुइगुपाखें 
बचे यायेत कनातःगु खः । भाःत विदेशय्‌ वंगुया 
कारणं विह्वलजूम्ह प्रभावती छेंपिने चाःह्यू वने 
मास्ति वयेकी । व वनीगु इलय्‌ वं छेँया पञ्जलय्‌ 
तयातःम्ह वाउँभत्तुयाके सल्लाह काइ। अले व 
चलाखम्ह झंगलं व मिसाया उगु प्रस्ताव छगू 
अभिसन्धि यानाः जक अनुमोदन याइ कि यदि 
संकटकाल वल धाःसा थुगुकथं विपदं बचे जुइत 
थःके क्षमता दयेमा: । वाउँभत्तुयागु थ्व चाल तसकं 


देछा दँपौ/ल्या: १ 
ल्वःवनापुसे च्चं । व मिसां वाउंभत्तुयाके उगु संकटं 
बचे याइगु बाखं न्यनेत बिन्ति यात । वाउँभत्तुं छपु 
बाखं कनी अले उगु बाखं न्यना: खे थुइका: उगु चा 
(रात) फुइ । कन्हयकुन्ह नं द्यः खिउँखिउँ धाइगु 
इलय्‌ हाकनं व प्रभावती मिसा पिने वने त्यनीबलय्‌ 
वाउंभत्तं हाकनं छपु बाखं कनी, व चा नं फुनावनी । 
(वेरिडेल, १९६७ : १५६) 

मेगु छगू सफुलिइ न्ह्यथनात:कथं - थुकिया 
कथानक छम्ह ल्यायम्ह मदनसेननाप स्वापू दु, गुम्ह 
थः कलाःनाप आशक्त जू । जब व कार्यवश परदेश 
वनी वया कला: कामार्त जुयाः परपुरुषलिसे जुइत 
उत्सुक जुइ, तर बुद्धिमान वाउँभत्तुयाके सहमति कायेगु 
मतिइ तइ । वाउँभत्तुं वैत प्रतिज्ञा याकी- न्हापां व इपिं 
फुक्क आपतिया प्रबन्ध याये फयेके माः, गुगु परपुरुषया 
संगमलिपा सम्भव जुइगु खः । थ्व हे खॅयात कया: वं 
धाइ थजाःम्ह मिजनं थजा:गु अवस्थाय्‌ थजाःगु प्रबन्ध 
याइ । मिसां उगु उपाय न्यनीबलय्‌ वाउँभत्तुं ७० पु 
बाखं ७० चा तक्क न्यंकाः व मिसायात परपुरुषयाथाय्‌ 
मछ्वःसे पना बी । लिपा वया भाःत थ्यंकः वइ। ( 
खण्डेलवाल, १९६९ : ३०५) 

शरदचन्द्र शर्माभट्टराइजुं थ्व बारे धयादीगु दु 
- भाःतम्ह परदेश वनाच्वंगु इलय्‌ मेपिं मिजंत नापया 


आकर्षणं सालाः सतीत्व तंकेत तयार जूम्ह प्रभावतीयात 


हीरामन सुगां न्हयेनिचा (७२) तक्क पतिव्रता धर्म, 
चतुर्‍याई सम्बन्धी न्हयेनिपु (७२) बाखं कनाः छेँयूनं 
पिने मछवःगु व उगु बाखंया प्रभावं प्रभावतीया चरित्र 
भ्रष्ट जुइगु पाखें बचे जूगु खँ हे शुक-बहत्तरीया मूल 
बाखं खः । (शर्मा भट्टराई, २०४२ : ११९-१२०) 
मुद्रित शुक-बहत्तरीया न्त्यःने च्वयातःकथं 
हरिदत्र (संस्कृतया शुक-सप्ततिइ हरदत्त) नांयाम्ह 
बनियां विक्रम नांयाम्ह छम्ह ब्राम्हणयाके सुं ऋषिपाखें 
का:गु विदग्ध चूडामणि नांम्ह बाखंकनीम्ह वाउँभत्तु 
व मैना न्यासः (५००) असर्फी पुला: न्यानाकाइ । 
वया मिसाह्यःम्ह काय्‌ मदनसेनयात उम्ह बुद्धिमान 
वाउँभत्तुं अबुया विरोधी व अभिमानी सत्य शर्मायागु 


पद्मकन्या क्याम्पस हीरक जयन्तीया लसताय्‌ 


बाखं न्यंके धुका: वैगु मिसाह्यः स्वभाव तनी अले 
वं थः अबुयागु व्यापारय्‌ ग्वहालि यायेत विदेश 
वनेत तयार जुइ। थः कला: प्रभावती वैश जाःम्ह 
व तसक  बांला:म्ह जुया: वैत विशेष निगरानी तयेत 
वाउँभत्तुयात आग्रह याना: व परदेश वनी । व वने 
धुनेवं हे मन्त्री जयसेनया काय्‌ विजयसेनयात खना: 
प्रभावित जूम्ह प्रभावती कुटुनी (मालिनी) पाखें 
वःगु सन्देशया भरय्‌ विजयसेनलिसे रसवश लसपस 
याःवनेत तयार जुड । 


कलया मिसा मेपिं मिजंतयगु संकेतय्‌ 
जुइमज्यू धकाः थुइका बीगु व वयागु चंचंधाःगु 
व्यवहारया विरोधयाःम्ह मैनायात प्रभावतीं कक्‌ 
म्वयेथ्यानाः स्यानाब्यूगु खनेवं व हे ढङ्गं खँ थुइकेगु 
खःसा थःयात नं स्याना: बीगु खँ थुइका: विदग्ध 
चूडामणि वाउँभत्तुं विशेष कूटनीतिया ग्वाहालि 
काइ । वं प्रभावतीया उगु ज्यायात तप्यंक विरोध 
याइमखु, बरु ल्यासेया इलय्‌ फक्व रसरङ्ग याये हे 
मा: । तर उकिया लागि थःगु इज्जत बचे यायेत 
फलानायाके दुग॒थें जाःगु चातुर्य नं दये हे माः, 
छंके नं अजाःगु बुद्धि-चातुर्य दुसा हुँ, मदुसा वनेमते 
धकाः धाइ । वाउँभत्तुं धायेत स्वःगु बुद्धि-चातुर्यं छु 
गजाःगु खः धेगु खँ सीकेत, थुइकेत प्रभावतीया 
इच्छा जुड अले वाउँभत्तुपाखें उगु खँ सीकेत व 
पिहाँ मवंसे छँय हे च्वनी । वाउँभत्तुं लक्ष्मी नांयाम्ह 
चलाखम्ह गृहिणीं थः भाःतया न्ह्यःने थःगु चलाखिं 
गुकथं इज्जत बचे यात धैगु बाखं न्यंकी । उगु 
बाखं न्यँन्यं न्यॅन्यं प्रभावतीया न्ह्य:वइ । कन्हे, कंस 
नं हाकनं सन्ध्याइलय्‌ मिजं नापलायेत वनेत्यंम्ह 
प्रभावतीयात वाउँभत्तुं इच्छा वंकाः पनाबी । अले 
मिसाया चलाखी विषययागु बाखं कनी । थुकथं 
न्हयेछचा (रात) फुइ, न्हयेनिचा (रात) य्‌ बाखं 
कनाच्वंबलय्‌ मदनसेन परदेशं छेय्‌ लिहाँवइ । थुकथं 
प्रभावतीया शीलया रक्षा जुइ । (शमां भट्टराई, २०४२ 
: १२०-१२१) 


(३३) 


देछा दँपौ/ल्या: १ 
शुक-सप्तातिया प्राचीनता 

शुक-सप्तति संस्कृत मूलया गद्य-कृति खः । 
थ्व सफु सुनां च्वःगु, अले गुलि पुलां धेगुया सत्यतथ्यता 
प्राप्त मजूनि । पत्याःयायेबहःगु सामग्री मदुगुलिं शुक- 
सप्ततिया च्वमि व च्वःगु इया बारे छुं धायेगु सम्भव 
मज्‌ । हेमचन्द्रं (०८८-११७२ ई) शुक-सप्ततिया 
खँ न्ह्यथंगु दु । हानं १४ गूगु शताब्दी तूतिनामह 
नामं फारासी भासय्‌ थ्व सफू अनुवाद जूगु दु। उकि 
१००० इ. व १४०० ई या दथुइ थ्व सफू च्वःगु 
जुइमाः धकाः सम्म धायेफइ । (कसाः, ११०० : र) 


थ्व पफूया सन्देश 

थ्व सफ च्वःगया उद्देश्य उगु इलय्‌ 
चेतनामूलक सन्देश बिया: भ्रष्टआचरणयात पना: 
चारित्रिक सुधारयात बः बिया: तत्कालीन सामाजिक 
विकृति, विसंगति, अनैतिकता, व्यभिचार आदि 
नियन्त्रण व निर्मूल यानाः नैतिक पतनपाखें बचे 
यायेगु समाज सुधार यायेगु हे थ्व सफूया सामयिक 
सन्देश जयाच्वंग्‌ दु । मनोरञ्जनपूर्वक 
मनोविश्लेषणात्मक ढंगं मनोवैज्ञानिक शिक्षा बिया: 
व्यक्तिया चारित्रिक सुधार यायेगु हे थ्व सफूया मूल 
सन्देश जुयाच्वंगु दु । 

नेपालभाषाया शुक-बहत्तरी सफूया सम्पादक 
प्रेमबहादुर कसाःजुं थ्व सफूया सन्देश बारे थुकथं 
धयादीगु दु - मिजंया ज्यान वंसां परवाह मतसे नह 
छम्ह भाःत काइम्ह अति कामातुरम्ह मिसायात 
कामवासनासम्बन्धी हे खँ कना: उकिया निम्ति मेपिं 
मिसातयूसं याःगु चातुर्य खँ ल्हानाः वयात मखुगु लँय्‌ 
मछवयेत स्वयेगु शुकया तःधंगु बुद्धिमतापूर्ण व दूरदर्शी 
ज्या धायेमा: । शुक-बहत्तरी धा अथवा शुक-सप्तति 
नां न्ह्याग्गु जूसां, बाखं पाःसां शुक प्रभावतीयात 
बाखं कना: वयात मेपिं मिजंतय॒थाय्‌ मछ्वयेगु हे 
थ्वया तात्पर्यं खः । (कसाः, ११०० : ब) 


शुक-सप्ताति व शुक-बहत्तरीया खंथ्‌ 
संस्कत-साहित्यय्‌ सप्तति अर्थात्‌ न्हयेपु 

(७०) या स्वरुप नेपालभाषाय्‌ जक बहत्तरी अर्थात्‌ 

न्हयेनिपु बाखं गथे जुयाः जुल धैगु खँय्‌ थ्व सफूया 


पद्मकन्या क्याम्पस हीरक जयन्तीया लसताय 


सम्पादक कसा:जुया बिचार थथे दु - फारसी 
भाषायागु तुतिनामहया अनुवादक शुक-सप्तति 
सफुलिइ मदुगु निपु बाखं थःपाखें तनाबिल जुइ । 
हिन्दी भाषांया अनुवादक तप्यंक संस्कृतयागु शुक- 
सप्ततिया अनुवाद मयासे तृतिनामहया अनुवाद 
या:गुलिं उकी ७२ पु बाखं दत, फलस्वरुप थ्व 
शुक-बहत्तरी सफुलिइ नं ७२ पु हे बाखं दत धका: 
नं धायेफु । (कसाः, ११०० : ठ) 

वयूकलं थ्व सफू अनुवाद खःसां तप्यंक 
संस्कृतया अनुवाद मखु धैगु तर्क थुकथं न्ह्यथनादीगु 
दु - थ्व सफु च्वयातःगु साल खः ८६६ । थ्व सालय्‌ 
अथवा थ्वयां भिदे नीद उखेथुखे च्वयातःगु गुगं 
सफुलिइ उद्‌ खँग्व: थुलिमछि छ्यलातःगु गनं मखना । 
हानं थ्व सफुलिइ बाखंपु - २८ तक्क 'इति शुक- 
सप्ततो अष्टबिंसति कथा संग्रह” धका: च्वयातःगु 
दु । थ्व संस्कृत भाय्‌ खः। वयां क्वंनिसें “इति 
शुक-सप्ततौ उनतीस कथा संग्रह, तीस कथा 
संग्रह’ धाधां 'बहत्तरी कथा संग्रह? धका: हिन्दी 
भाषं च्वयातःगु दु । छम्ह नेवालं थुकथं बाखंया 
ल्या: गनं संस्कृतं गनं हिन्दीं अवश्य च्वइमखु धैगु 
सम्पादक प्रेमबहादुर कसा:जुया धापू दु। (कसाः, 
११०० : ज) 


शुक-बहत्तरीया च्वामि गन च्वम्ह ? 


थ्व सफूया च्वमि सु गन च्वंम्ह खः धेग छुं पुष्टि 
मजूसां थ्व सफूया सम्पादक प्रेमबहादुर कसा:जुं शुक- 
सप्ततिया मूल ग्रन्थकार नेपाःमि हे जुइमाःगु तर्क 
न्स्यथनादीगु दु । वयूकलं शुक-बहत्तरी सफुलिइ 
खुइनिपुगु बाखनय्‌ श्रामनि वेश्या कान्तिपुरयाम्ह 
धयातःगु व संस्कृतयागु शुक-सप्ततिः सफूया २१ पु 
बाखनय्‌ नं श्रीवत्स धयाम्ह वन्जाः कान्तिपुरयाम्ह 
धयातःगुया आधारय्‌ थुगुकथंया तक न्ह्यथनादीगु खः । 
(कसाः, ११०० : ब) सम्पादक प्रेमबहादुर कसाःजुया 
बिचारय्‌ भ्रामनि वेश्यायात कान्तिपुरयाम्ह धका: थ्व 
सफुलिइ मौलिकता कयना छुं अंशय्‌ जूसां नेपालीकरण 
यायेत स्वःगु धकाः धयादिसे थुकियात अनुवादकया 
मौलिकता नं धयादीगु दु । (कसाः, ११०० : ठ) 


(३४) 


देछा दँपौ/ल्या: १ पद्मकन्या क्याम्पस हीरक जयन्तीया लसताय्‌ 


थ्व सफूया विशेषता 7 लिला अल: - 
'सिंहासन-द्रात्रिशिका? व - कसा,, प्रेमबहादुर (सं.), शुक बहत्तरी 

'बेतालपंचविंशतिका' व शुक-सप्तति संस्कत (येँ : च्वसापासा, ने.सं. ११००) 

साहित्या स्वंगू न्यंकंबाखं संग्रह खः। थ्व स्वंगू _ कीथ, ए.बी., डा.मंगलदेव शास्त्री (अन.), 

बाखं-संग्रहमध्ये 'शुक-सप्तति' यक्व लोकप्रिय व संस्कृत साहित्यका इतिहाय (दि ल्ली | 

न्ह्यैपुसेच्व । थ्व हे शुक-सप्ततिपाखें दुगु मोतीलाल वनारसीदास, द्वितीय संस्करण सन्‌ 

नेपालभाषाया शुक-बहत्तरी बाखं सफूया न्हापांगु १९६७) 

बाखनय्‌ राजायात वासः न्यायेत देशान्तर वनेत थः _ व हे श्री चारुचन्द्र शास्त्री (अन) , नौकिसस्कृत 

कला: प्रभावतीयात छेँय्‌ छु जूसा भत्तुयागु साहुतिबिना साहित्य (वाराणसी : चौखम्बा विद्या भवन, 

यायेमते धका: धयाः भत्तुजुयात नं छे भिंका: तयेगु सन्‌ १९६७) 

जिम्मेवारी बियाः वंगु निन्हस्वन्हु लिपा प्रभावतीया _ खण्डेलवाल, डा.जयकिशनप्रसाद, संस्कृत 

सखीयात मन्त्री प्रभावतीया चित्त चञ्चल यानाः साहित्य की प्रवृतियाँ (आगरा : विनोद पुस्तक 

राजायाथाय्‌ ब्वनाहयेमाल धकाः पिंगला धैम्ह छम्ह मन्दिर, सन्‌ १९६९) | हु 


टा सा लिग वगा गने, तत लाह 
हु पि न सा 2 हैं. > रुपरेखा (कानपुर : साहित्य निकेतन, सन्‌ 
स्वयां मेपिं मिजंतलिसेसां क्रीडा यायेमाःगु व थुकिया १९७०) 
लागि गोप्य तयातयेगु संवाद दु । थुकथं न्हापां थः ना ता 
> - मल्ल, कमलपकाश, क्लासिकल नेवारी 


हे मनतपाखें मन स्यनीग वातावरणया निर्माण थ्व कालिमाटी 
शुक -बहत्तरीया न्हापांगु बाखंपाखें जुयाच्वंगु दु । लिटरेचर : भ स्केच ( कल 
गु हुक SN र र इन्टरप्राइज प्रा.लि, १९८२) 


थ्व बाखंसफूया अन्तिम बाखनय्‌ कामात्तुरम्ह नत ति 
प्रभावती राजायाथाय हे वंगु तर भत्तुया सल्लाहकथं हे | वैद्य, ' राष्ट्रिय अभिलेखालयरियत 
नेपालभावषा/नतेवारी अभिनेबग्रत्य 


प्रभावतीं राजालिसे व्यवहार यानाच्वंगुया कारणं विन | 
प्रभावतीया धर्म, सत्य कायम जग खं न्ह्यथनातःग द । ( : अनुसन्धान महाशाखा, ने.सं.११०५) 
नापं झिला लिपा थः भाःतपाखें अत्यन्त सुन्दर पुरुष - वहे, नेपालभाषा साहित्य क्षाः (संक्षिप्त), 


मचा जन्म जुइधुंकाः भत्तुयात गुरुदेवता नाला: मचाया खेलुइताः, (दं १६, ल्या: १६, पौ ६१, ने.सं. १११५ । 
नां तयेगु बिचाः काःबलय्‌ भत्तं उम्ह मचाया नां - शर्मा, शरदचन्द्र, प्राचीन यद्याब्यात: 
'वीरशिखा' नामकरण याःगुलिं वीरशिखाया बाखं थ्व हे (ललितपर : साझा प्रकाशन, वि.सं. २०४२) 


शुक-बहत्तरीपाखें लिपा दुगु जुइमा: धैगु 


| 


|| देछा द॑पौ पिदंगु लसताय्‌ नेपालभाषा शिक्षण समिति व 

क्याम्पसया सकल सहयोगी नेवा: पासापिन्त थुगु पत्रिका मद्दिक 

पिथने फयेमा धका: भिन्तुना बियाच्चना । 
चण्डेश्वरी छापाखाना 


बागवजार, काठमाडौं 
फोनः ४२४३६६४, ०११-६६१६७३ 


अनुमान दु । 

पद्मकन्या क्याम्पस हीरक जयन्तीया लसताय्‌ 


'षडदर्शन' छघा:प्याखंदुने दुवाला 


नेपालभाषा साहित्यया ख्यलय्‌ प्राचीनकालंनिसें 
खनेदुगु साहित्यया विभिन्न विधामध्ये काव्य लिपा 
नाटक विधा स्यल्ला:गु खनेदु । 'नाटक' शब्दया पर्याय 
प्याखं खः । नेपालभाषा साहित्यय्‌ नाटक जक मकासे 
हुलाप्याखं व भावनृत्यया अर्थय्‌ नं कायेफु । मुख्यतयाः 
प्याखं हे नाटक खः । 

प्राचीन नाटक विधाया विकास मध्यकालय्‌ 
ये, यल, ख्वपया जुजुपिसं या:गु खनेदु । मल्लकालय्‌ 
प्रजावत्सल जुजुपिसं साहित्य, संगीत व कलाया 
दुग्यंगु ज्ञान दयेकाः थःपिसं फक्व नाटक च्वयाः 
योगदान बिया: नाटकया धुक्‌ जायेका थक्‌गु खनेदु । 
गथे- सिद्धिनरसिंह मल्लया 'एकादशीबरत' 
(ने.सं. 9५३) छधा:प्याखं नेपालभाषाया दकले न्हापांगु 
प्याखं खः । थ्वयां लिपा वयूकःयागु हे 'कातिप्याखं 
नेपालभाषा व संस्कृतभाषां ने.सं.७६१ स च्वःगु 
खनेदु । श्रीनिवास मल्लया 'देशावतार' छधाःप्याखं, 
जगतप्रकाश मल्लया 'मूल्देव शशीदेव” पूधाःप्याखं 
नेपालभाषाया न्हापांगु पूधाःप्याखं खः । भूपतीन्द्र 
मल्लया विक्रम चरित’, 'श्रीखण्ड चरित”, 
'स्येमन्तकोपाख्यान', “पद्मावती” प्यंगू पृधाःप्याखं 
खनेद्‌ । रणजित मल्लया 'ययात्सुपाख्यान”, 
'कृष्णचरित्र', 'मदन चरित्र’ पूधाःप्याखं व छधाःप्याखं 
'घडदर्शन' च्वयादीगु दु । जयप्रकाश मल्लया 
'रत्नेश्वर प्रादुर्भाव’, 'वीरध्वजपाख्यान' पृधा:प्याखं 
खनेदु । नाटक विधाया दृष्टिकोण मल्लकालीन 
शासनकालयात स्वणकाल धायेबहःजू । 

त्रि.वि. वि.ए. स्वंगृगु दया पाठयक्रमय्‌ 
दुथ्याकातःगु 'षड्दर्शन' छधाःप्याखं च्चयादीम्ह ख्वपदेया 


सह प्रा. रोशना शाक्य 
नेपालभाषा शिक्षण समिति 
पद्मकन्या ब. क्याम्पस 


अन्तिम जुजु रणजित मल्ल (ने.सं.८४२-८९०) शान्त 
स्वभावम्ह, शील स्वभाव बांला:म्ह, सकसितं मित्रता 
दृष्टिं स्वइम्ह सदव्यवहार याइम्ह खः। वयकः 
प्रजावत्सलम्ह जुजुया रुपं जक मखु भाषा, साहित्य 
कला, संस्कृति ब्वलंकेयानिम्तिं मन क्वसाःम्ह खः । 
थःगु शासनकालय्‌ लायकूया दबुली, त्वाःत्वाःया दबुली 
सांस्कृतिक व धार्मिक प्याखं इलय्‌ ब्यलय्‌ हुइके 
बिया: देया साहित्यकारपिं व साहित्यकारपिन्त यक्व 
प्रोत्साहन बियादीगु खनेदु । 

संस्कृतभाषां षड्दर्शनया अर्थ षड्-खुगू, दर्शन 
- दर्शनकथं खुग दर्शन धैगु अर्थ व: । न्याय, वैशेषिक, 
सांख्य, योग, पूर्ववेदान्त, उत्तरवेदान्त थथे खुगू 
दर्शनया विषययात कया त:सां थुकी खुग्‌ दर्शनकथं 
वनाच्चंगु मदु । तर मनूतय्‌गु जीवनया अन्तिम 
लक्ष्य धैगु हे आध्यात्मिक भावनायात जागृत याना: 
जीवनयात आत्मसन्तुष्टि जुइक मोक्ष प्राप्त यायेगु 
धैगु हे समष्टिरुपं दर्शनया फल प्राप्त ज्वीकथं थ्व 
नाटकया नां षड्दर्शन तयात:गु खनेदु । दार्शनिक 
ज्ञानया अध्ययन य़ायेबले नं थ्व नां तयात:गु पायूछि 
जूवइ । प्याखंच्चमिं थ्व नाटकय्‌ मनूतय्‌गु जीवन 
अनित्य खः धैगु दार्शनिक ज्ञानं सीका कायेफु । थ्व 
ज्ञान प्राप्त ज्वीगु धैगु हे पारमार्थिक (परमसत्य- 
परमार्थ सम्बन्धी) ज्ञान प्राप्त ज्वीगु खः। थुगु 
पारमार्थिक ज्ञान दयेवंतिनि जीवन पश्चात भीत 
तःधंगु मुक्तिपद लाइगु जुइ । थज्यागु अमूल्यगु 
आध्यात्मिक दर्शन विषययात कःघाना: छुं छुं दर्शनया 
खँ थुगु नाटकय्‌ न्ह्यथनातःगु दु । अर्थात मोक्षपद 
भीसं लायेफयेके माल धका: दर्शनया खं दुथ्याकाः 


(३९) 


देछा दँपो/ल्या: १ 


च्वयातःगु दु । हानं मुक्तिपद लायेगु खँ नं च्वयातःगु 
दु । मुक्तिपद लायेत दकले न्हापां जीवनय्‌ क्रममुक्ति 
लायेमा:गु दु । क्रममुक्ति लायेत हरिद्वारयात 
क्रममुक्तिया मुख्यगु थाय्‌ नालातःगु दु । उकिं 
हरिद्वारय्‌ स्नान यानाः बिन्दुमाधवया दर्शन याना: 
एकचित्तं ईश्वरया ध्यान भावना यायेबलेतिनि 
क्रममुक्ति झीत लाइ धैगु च्वमिया धापू खः । 
क्रममुक्ति धैगु जीवन मुक्त ज्वीत मदयेक मगा:गु 
साधन (ज्याभः) खः। क्रममुक्तिया साधनं सगुण 
ब्रम्हत्वय्‌ लाना: निरन्तर ब्रम्हचिन्तनंतिनि अःपुक्क 
लीन ज्वी । थ्व ब्रम्हय्‌ लीन ज्वीगु धैगु हे बास्तवय्‌ 
मुक्ति प्राप्ति ज्वीग खः। थुगु नाटकय्‌ थज्यागु 
महत्त्वपूर्णगु दर्शनया समष्टिगत खँ दुथ्याकात:गुलिं 
थ्व नाटकया नां षड्दर्शन तयात:गु अनुमान यायेफु । 

थ्व नाटक शैवधर्मया आधारय्‌ शिव पुराणया 
लिधंसा कयाः न्ह्याकातःगु दु । थुकिया कथावस्तु 
प्राचीन नाटकया विशेषताकथं श्री ३ नृत्यनाथाय 
नमः धकाः नन्दी म्यें सुरु याका: न्ह्याकातःगु दु । 
थ्व नाटकया मूपात्र महाद्यः व पार्वतीं थःथःगु परिचय 
श्लोकया माध्यमं बी धुंकाः निम्हं पुण्यभूमि कैलाशय्‌ 
भचा आराम कया: लिपा हरिद्वारया तीर्थस्थलय्‌ 
स्नान याना: बिन्दुमाधवया दर्शन याना: अन्तरध्यान 
जुइगु क्यनातःगु दु । अचिन्त्य भारथी वया कलाः 
प्रेमावती हरिद्वारया कुम्भमेलाय्‌ म्वःल्हुतकि मोक्ष 
प्राप्त ज्वीगु कारणं वःगु खनेद्‌ । केशवानन्द 
ब्रम्हचारी, व्यापारी सेठ भावसुन्दर व विनय सुन्दरपिं, 
किराँतीवंशी जुज्‌ शिवभक्तराय वया कलाःपिं 
गुणनयनी व मृगनयनीपिं अथेहे वसुऐया व संगम 
ऐया, ज्ञाननाथ कानफट्टा योगी अतीम फकीर थुपिं 
नं मोक्ष प्राप्तियानिम्तिं हरिद्वार वःगु क्यनातःगु दु । 

थ्व नाटकय्‌ दृथ्याकातःपि पात्रतय्‌सं 
नाटकीयधंगं ब्वति कयाच्चंगु दु । मिसा पात्र व 
मिजं पात्र याना: जम्मा भिंप्यम्ह (१४) पात्रमध्ये 
मपिंपात्र महाद्यः व पार्वतीयात कयातःगु दुसा मेपिं 
सहायक पात्रकथं कयातःगु दु । सम्पूर्ण पात्रतयूत 


पद्मकन्या क्याम्पस हीरक जयन्तीया लसताय्‌ 


खुगू वर्गया प्राणीकथं ब्वथलातःगु दु। धः वर्ग - 
महाद्यः पार्वती, ब्रम्हचारी वर्ग - केशवानन्द, तिप्‌ 
वर्ग - अचिन्त्य भारथी - प्रेमावती, शिवभक्त राय 
- गुणनयनी मृगनयनी, योगी वर्ग - ज्ञाननाथ, 
अतीमफकीर, व्यापारी वर्ग - भावसून्दर, 
विनयसुन्दर, तीर्थयात्री वर्ग - वसुएया, संगम ऐया । 

च्वमिया अन्तिम छधाःप्याखं षड्दर्शन च्वःगुया 
छुं तिथिमिति उल्लेख जुयाच्चंगु मदु । नाटक च्वःगुया 
उद्देश्य मोक्ष प्राप्ति खनेद्‌ । 

शास्त्रीय विधिं दबूया ल्यूने खिंबाजं व म्येखल: 
दथुया लँपू जःखः दुथ्याकाः स्वकुमिपिन्त न्त्यैपुका 
बीगु प्राचीन नाटकया विशेषता थुकी नं खनेदु। 
दबू त्रिकोणात्मक शास्त्रीयकथं प्याखंम्वःत दबूया 
न्हापांगु कोणय्‌ व निगूगु कोणय्‌ च्वना: शास्त्रीय 
राग, ताल नापनापं खँल्हाबल्हा न्ह्याकेगु नाटकया 
मेगु विशेषता खनेदुगुलिं थ्व नाटकयात प्राचीन 
गीति नाटक धका: नं धायेबह:जू । 

थ्व प्याखनय्‌ गुंगू लु दु । लु पतिकं राग व 
ताल गथेकि माल्लव, वसन्त काफी, सारंगी, 
आसावली, धनाश्री, सोरथ, गौरो आदि मा:थाय्‌ माःकथं 
प्रस्तुत जुयाच्वंगु दु । महाद्यः व पार्वती, अचिन्त्य 
भारथी व प्रेमावती, शिवभक्त राय व गुणनयनी 
मृगनयनीपिनि दथ्वी ज्वीगु घटना विशेष श्रृंगारिक 
प्रधान खनेदु । थ्व नाटकया मू रस श्रृंगार रस 
खःसा गनं गनं वीररस, शान्तरस, रौद्ररस नं 
दुथ्याकातःगु दु । 

थुकी छूयलातःगु भाषाशैली सरल मज्‌ । 
पुलांगु थुइके थाकगु खंग्वःत गथे निस्सार, पैसार, 
तिपं, दबंदु, परिंदु, परिपिं आदि आदि छ्यलातःगु दु । 
सुरुंनिसें अन्तय्‌ तक्क नं थासं थासय्‌ संस्कृत खँग्वः 
छूयलात:ःगु दु । गनं गनं नेपाली, हिन्दी, उर्दु खँग्वः 
नं खनेद्‌ । थुकी अप्पो अन्त्यानुप्रास अलंकार 
छ्यलातःगु दु । थौंकन्हेया "ज्यु, 'जि वये’ यात 
जिवखे, 'नु’ यात 'नुयो' खँग्व: छयलातःगु द्‌ । 

(ल्यं ४० पौस) 


(३७) 


देछा दंपौ/ल्या: १ 


पद्मकन्या क्याम्पस हीरक जयन्तीया लसताय 


नेपालभाषा साहित्यया न्याग: थां 


प्राचीन इल॑निसें न्ह्यानाव:गु नेपालभाषा 
साहित्य मल्लकालय्‌ थ्यंबले तसक च्यात । थबले 
साधारण जनतातयूसं जक मखु जुजुपिसं हे 
नेपालभाषा साहित्यया सुजना यानावंगु दु। उकिं 
उगु ई धैगु नेपालभाषा साहित्यया स्वर्णयूग खः । 
तर नेपा:या इतिहासय्‌ स्वयावन धाःसा ने.सं.८८८ 
सालय्‌ मल्ल शासन क्व:दसेलि नेपालभाषा साहित्यया 
सृजना यायेगु ज्या नं म्हो जुजु वन । अझ राणाकालय्‌ 
ला थःगु मांभाषं च्वयेगु नं अपराध साबित जूवन । 
थबलेया शासकतयसं नेवाःतयूत दमन यायेगु ज्या 
चरम सिमाय्‌ थ्यन । फलस्वरुप नेवाःभाषं साहित्यया 
सृजनायाःपिसं सर्बस्वहरण व आजिवन कैदया सजाँय 
फयेमाल । थज्यागु अवस्थाय्‌ नं थःगु मांभाय्‌ 
नेवा:भाय्‌ ल्यंकातयेगु नितिं थःगु ज्यान पायेमाःसां 


मग्यासे भाषा सेवायानिंतिं पिदंपिं नेपालभाषा 


साहित्यय्‌ प्यंगःथां धकाः नां जाःपिं ग्रद्मगुठ पण्डित 
निष्ठावन्द क्जाचार्य, महाकवि सिद्धिदात 
महाजु, मास्टर जगतसुन्दर मल्ल व कावि 
योगकिरिति कस्ापिं खःसा न्यागःथांकथं कयातःम्ह 
नेपालभाषा साहित्य थकायेगुनितिं आपालं योगदान 
बियादीम्ह क्षमादित्य क्षमा चायजु खः। 
थ्वय्‌कःपिनिगु सामुहिक क॒तलं क्वहांवनाच्वंगु 
नेपालभाषा साहित्ययात हाकनं बुलुं थकायेगु ज्या 
जुल । 

थ्वयूकःपिं न्यागःथां मध्ये दकले थकालिम्ह 
गद्यगुरु पण्डित निष्ठानन्द वज्राचायजु खः । वयकः 
थः हे कलकत्ताय्‌ थ्यंक कायाः आखः छापे यायेगु 


सह प्रा. प्रेमहिरा तुलाधर 
नेपालभाषा शिक्षण समिति 
पद्मकन्या क्याम्पस 


थासा हया: नेपालभाषा साहित्यय्‌ दकले न्हापां 
देवनागरिलिपिं थासा आखलं सफू पिकयादिल । गग 
नेपालभाषा साहित्ययानिंतिं छगू गतिशील पला: खः । 
वयूकलं सफ पिकायेगु ज्या ने.सं. १०२१ सालय 
“एकविंसति प्रज्ञापारमिता” सफ च्वयाः सुरु 
यानादिलसा ने.सं. १०२९ सालंनिसें थ:काय्‌ जुजुरत्न 
पासा कया: थःम्हं हे छापेयानाः न्हिं छपौ छपौ छेँखा 
छुँखा, पस: पसःपतिं मिया: ने.सं.१०३४ साल 
बछलागा: १३ शुक्रवारकुन्हु ललितविस्तर सफू च्चये 
सिधयेकादिल । थुकथं पण्डित निष्ठानन्द वज्राचार्यज्‌ं 
बुद्ध जीवनी व थीथी बोद्धग्रन्थत दुथ्याकाः 
ललितविस्तर थें ज्याःगु त:धंगु बोद्धग्रन्थ च्वयादियाः 
आधुनिक गद्यया निर्माण यानादिल । गुगु नेपालभाषा 
साहित्ययालागि छगू तसक महत्वपूर्णगु ज्या खः । 
क्रान्तिकारी व दूरदर्शी पला: खः । नापं थुगु सफुतिं 
यानाः वयकः नेपालभाषा साहित्यय्‌ गद्यगुरु धकाः 
नां जाल। अथे हे थ्व ग्रन्थं नेपालय्‌ बुद्धधर्मया 
पुनर्जागरण जूगुलिं वयूकःयात नेपा:या महायान 
बौद्धधर्मया पुनरुद्धारक धकाः नं मानेयानातःगु दु । 
थुकथं वय्‌कःया ललितविस्तर सफुतिं भाषिक 
जागरणयानापं बोद्धधर्मया छगू जागरण हयाब्यूगु 
दु । उकि हे वयूकः नेपालभाषायात जन-अभिरुचिया 
विषय जुइका ब्यूम्ह नेपालभाषा साहित्यया अद्वितिय 
अविस्मरणीय व्यक्तित्व खः । 

थथे हे नेपालभाषा साहित्य थकायेगु नितिं आपालं 
योगदान बियाभाःम्ह मेम्ह साहित्यकार महाकवि 
सिद्धिदास अमात्य खः । थ्वयूकलं नेपालभाषां थीथी 


(३८) 


देछा दँपौ/ल्या: १ 


विधाया ५० गुलिं मयाक्क सफू च्वया: नेपालभाषा 
साहित्यया धुक्‌ जायेकादीगु दु। थुलिमछि सफूमध्ये 
वयूकलं थःगु हे जीवनकालय्‌ ने.सं.१०४० स भारतया 
बेतियां थःम्हं हे खर्च यानाः “सज्जन हृदया भरण” धैगु 
छगू सफू पिकयादीगु दु । गुगु सफुतिइ उगु ईयात 
ल्वयेक वयूकलं नैतिक शिक्षा व स्त्री शिक्षायात जोड 
बियादीगु दु । थुकथं वयूकलं उगु इलय्‌ सामाजिक 
जन जीवनया व्यवहारिक खँ तया: साधारण जनतायात 
नेपालभाषां शिक्षा बीगु व भाषिक जागरण हयेगुलिइ 
आन्दोलित जुया: सरकारी दमनया बाबजुद नं मांभाय्‌ 
नेपालभाषा थकायेगु नितिं मग्यासे भाषिक चेतना थनेगु 
ज्या यानादिल । नापं नेपालभाषा साहित्यया सृजनायाइपिं 
यक्कोसित च्वयेत प्रेरणा नं बियादिल । थुकथं महाकवि 
सिद्विदास महाजुं नेपालभाषाया काव्यख्यलय्‌ आपालं 
योगदान बिया: साहित्यया माध्यमं समाज सेवाया 
भावना ह्वला: न्हूगु काव्यया निर्माण यानाः नेपालभाषा 
साहित्यय्‌ पुनर्जागरण हयादीम्ह नेपालभाषा साहित्यया 
अमर व्यक्तित्व खः । 

थथे हे न्यागःथांमध्ये मेम्ह साहित्यकार मास्टर 
जगतसुन्दर मल्ल खः । गुम्हस्यां नेपालभाषा थकायेगु 
नितिं मेमेपिं महारथिपिंसं स्वया: बिस्कं योगदान 
बियादीगु दु । मांभाषं आखः ब्वंकूसा मस्तयूसं याकनं 
सयेका कायेफइगुलिं मांभाषं आखः ब्वंकेमाः धैगु 
धारण ज्वना: थःम्हं हे स्कूल चायेका: नेपालभाषाया 
माध्यमं न्हापां शिक्षाया प्रचार प्रसार यानादीम्ह वयकः 
जगतसुन्दर मल्ल मातृभाषा सेवी, छम्ह नां जाःम्ह 
मास्टर खः। वयूकलं थःगु जीवनकालय्‌ यक्को हे 
मस्तय्‌त नेवा:भाषं आखः ब्वंकादिल । वयूकलं मस्तय्‌त 
ब्वंकेगुया नापनापं मस्तयूत ब्वनेत माःगु “अंग्रेजी 
नेपालभाषा शब्दकोष”, मचाबाखं सफू “पेटर पार्लि” 
व “इसपं दयेकातःगु बाखं” नं च्वयादीगु दु । थुकथं 
नेपालभाषा थकायेगु निंतिं महत्वपूर्ण भूमिका म्हितादीम्ह 
जगतसुन्दर मल्ल छम्ह उगु ईया शिक्षाविद्‌ अले 
बौद्धिक व्यक्तित्वया नापं नेपालभाषाया सफु छेँय छेँय 
थ्यंके बिया: प्रचार प्रसारय जोड बियादीम्ह छम्ह 


पद्मकन्या क्याम्पस हीरक जयन्तीया लसताय्‌ 


भाषा प्रचारक नं खः । 

थुकथं हे न्यागःथांया मेम्ह साहित्यकार 
शिक्षाप्रेमी योगवीरसिं कसाकारजु खः । गुम्हस्यां 
राणाकालय्‌ तसक क्वत्यलात:गु नेपालभाषायात 
थकायेगु निंतिं आपालं कुतः यानाः नेपालभाषा 
साहित्यया पुनर्जागरण हयादिल । वय्‌कल 
नेपालभाषायात उच्चशिक्षायूतक्क थाय्‌ बीमा: अले 
भगेसं मांभाययात प्रेम यायेमा:, थःगु भाषा मन्त 
धाःसा सुख गबलें जुइमखु धका: मांभायूया अनुराग 
व महत्वं जाःगु “नेपालभाषा” धैगु खिनाखँ नं 
च्वयादिल । गुगु चिनाखँय्‌ 


“नेपालभाषा जीर्ण जूगु अल्सि मचासे भिंकेनु 
भारतिय शास्त्र भवनं मान थ्वयात बीकेनु” 


धकाः क्वहांवनाच्वंगु नेपालभाषायात थकायेत 
सकसितं आह्वान यानादिल । 

आपालं साहित्य सृजनाया नापं समाज 
सुधारया ज्या यायां भाषिक, सामाजिक, धार्मिक, 
आर्थिक खँ दुथ्याःगु चिनाखँ च्वयादिया: “योगसुधा” 
या नामं चिनाखँ सफ पिकयादीगु दु । थुकथं उगु 
इलय्‌ क्वहांवनाच्चंगु नेपालभाषायात थकायेत थःम्हं 
फक्को कुत: यानाभाःम्ह वयूकःया भाषिक जागरणं 
थौंया भाषिक अधिकारया निंतिं सः थ्वयेकाच्वंपिं 
मातृभाषानुरागी भाषासेवीपिनिनिंतिं कवि योगवीरसिं 
प्रेरणाया श्रोत जुयाब्यूगु दु । 

थुकथं हे नेपालभाषा व साहित्य थकायेगुनिंतिं 
आपालं क॒तः यानाः पुनर्जागरण आन्दोलन 
न्ह्याकादीम्ह मातृभाषासेवी सुधारवाद्री कवि अले 
नेपा:या बौद्धधर्म थकायेत आपाल योगदान 
बियाकाःम्ह नेपालभाषा साहित्यया न्यागःगु थां खः 
धर्मादित्य धर्माचार्य । थीथी विद्याया उच्च अलंकारं 
बिभूषित जुयादीम्ह वयकः धर्मादित्य धर्माचार्य 
नेपाःया न्हापांम्ह पत्रकार खः । गुम्हस्यां १० गू ल्या: 
ने.सं.१०४५ निसें १०५० तक्क बुद्धधर्म व नेपालभाषा 


(३४) 


देछा दँपौ/ल्या: १ 


पत्रिका पिकया: नेपालभाषाया साहित्यकारपिन्त च्वयेत 
हौसला बियादिलसा नेवाःतय्‌ नुगलय्‌ मांभाय्‌ 
नेपालभाषाप्रति आत्मीयता नं ग्वाकादिल । थथे हे 
नेपालभाषायात स्कूल कलेजय्‌ दुथ्याकेगु व पाठ्यांस, 
पाठ्यपुस्तक तयार यायेगु निति आपालं कृत: 
यानादिल । अथे हे नेपालय्‌ स्थविरवाद ब्वलंकेगु, 
स्वांयापुन्हि हनेगु, बौद्ध संघसंस्था स्थापना यायेगु, 
लुम्बिनी मायादेवीयाथाय्‌ पशुबली बीगु दिकेगु, जीर्ण 
जुयाच्वंगु किन्दोल विहार जिणोंद्धार याना: 
स्थबीरवादया प्रचार प्रसार यायेगुलिइ धर्मादित्य 
धर्माचार्यया त:धंगु देन दु । 

थुकथं वयकः थःगु भाषा, साहित्य, संस्कृति, 
धर्म उत्थानयानिंतिं समर्पित जुयादीम्ह नेपालभाषा 
व नेपा:या बौद्धधर्मय्‌ पुनर्जागरण हयादीम्ह 
नेपालभाषा साहित्यया न्याग:थांकथं परिचितम्ह 
महान्‌ व्यक्तित्व खः । 

थुकथं नेपालभाषा साहित्यया न्यागःथांया 
सामुहिक कूतलं नेपालभाषायात पुनर्जागरण याना: 
नेपालभाषायात महत्त्व बिया: भीगु जीवनयात 
मज्जिमगा:गु शिक्षा सयेकेत नेपालभाषाया माध्यम 
जुइमा: धैगु व्यवहारिक पला: छिनादिल । न्याग: थामं 


पद्मकन्या क्याम्पस हीरक जयन्तीया लसताय 


न्ह्याकावंगु थज्याःग॒ पला: लिना: नेपालभाषा साहित्य 
थकायेगु निंतिं वैक॒ण्ठप्रसाद लाकौल, फत्तेबहादुरसिं, 
सिद्धिचरण श्रेष्ठ, चित्तधर 'हृदय', केदारमान 'व्यथित', 
धर्मरत्न 'यमि’, हरिकृष्ण झोछेँ, ठाकुरलाल मानन्धर, 
ठाक्रमान शाक्य, मोतिलक्ष्मी 'उपासिका”, प्रेमबहादुर 
कसा: आदिपिन्सं क्वात्तुगु पला: खिनादिल । अथे हे 
२००७ सालया प्रजातन्त्र लिपा मांभाषं च्वयेग 
स्वतन्त्रता दसेलि नेपालभाषा प्रेमी आपाल 
भाषासेविपिन्सं मांभायूया म्‌ थुइकाः नेपालभाषां 
च्वयेगुलिइ ल्हा: न्ह्याकाः नेपालभाषा साहित्ययात 
च्वन्ह्याका वयाच्चंगु दु । अझ थौंया गणतन्त्र व 
लोकतन्त्रया इलय्‌ नेपालभाषा साहित्य तःमि यायेगुनिंतिं 
आपालं नच्चा-नच्चापिं साहित्यकारपिन्सं नं साहित्य 
सृजना यानावयाच्वंगु दु । 

थुकथं प्राचीन इलंनिसें न्ह्यानावयाच्वंगु 
नेपालभाषायात शॉसकतयगु दमनया बाबजुद नं 
आपालं भाषासेविपिन्सं दुःख, कष्ट सिया: संघर्ष 
याना: म्वाकाथकूगु भीगु मांभाय्‌ नेपालभाषा व 
संस्कृतिया संरक्षण व सम्बर्द्धन यायेगु झी सकसिगं 
कर्तव्य खः । * 


'षडदर्शन छघा:प्याखं ...... (३६ पोया ल्यं) 


भतिचायात खच्छि, खँ छगूयात खँ छहति, क्षमायात 
खेमा, आपतियात आँटकथं पुलांगु भायया खँग्व: 
छूयलात:गु नं दु । भूतकाल क्रिया खँग्व: 'जुल', धन, 
थेन, वल, बिल, काल, धाल आदियात जुलो, धनो, 
थेनो, वलो, बिलो, कालो, धालोकथं ल्यूनेया वणयात 
ओकारं च्वयातःगु दु । 

थ्व नाटकया च्वमिया कमजोरी पक्ष 
'षड्दर्शन' नां छुनात:गुया पायूछि अर्थ काचाक्क 
ल्वीके थाक्‌ । थुकी बाखंचुया घटनाक्रम नं छगूयां 
ल्यू मेगु घटना सलल न्ह्याःवनाच्वंगु खनेमदु । 
योगी सम्प्रदायया दथ्वी द्वन्द्व क्यनाः इपिं नं अहम्‌ 
अभिमानी ज्वी यः धैगु क्यंगु दु । थीथी पात्रतयगु 
चरित्र चित्रण यायेगुली विशेष ध्यान ब्यूगु खनेमदु । 


तर विभिन्न पात्रतयूसं मोक्ष प्राप्तिया केन्द्र विन्दु 
हरिद्वारया महिमायात मुख्यगु तीर्थस्थल खंकूगु खँयात 
तिबः ब्यूगु दु । 

थ्व नाटकय्‌ मिसात धैपिं खालि मिजंतयगु 
छुं न छुं इच्छापूर्ति याइगु माध्यम जक खः धैग खं 
क्यंगु दु । मिसातयूत गनं नं न्हापां खँ न्ह्यथ्यंकातःगु 
मदु । भाःतपिसं खँ ल्हाइगुली खालि सहमति बीगुकथं 
कयातःगु दु । उकिं थुकी पुरुषप्रधान्यता खनेदत । 
थ्व थौंकन्हेया समाजयात छतिं हे मल्वः । 

थ्व नाटक भी पुर्खापिंसं झोत भीसं 
भाविसन्ततितयूत जीवनय्‌ क्रममुक्ति (मोक्षप्राप्ति) या 
लँ लीगु छगू नं जीवन दर्शनया दकले त:धंगु महत्त्वपूर्णगु 
ज्या ख: धेगु सन्देश बीगुली कृत: जूगु खंकेफु । ० 

बुटु नेवा:या “चेतन गाजलं” ब्वनेघुंका: 


काव्यया थीथी ताजिमध्ये छगू गजल खः: । 
गजल नेपालभाषा जक मखुसे नेपाल साहित्यभूमिं 
उद्भव जूगु मखु । काव्यय्‌ अंग्रेजी साहित्यय्‌ सनेट, 
जापानिज साहित्यया हाइक्‌ थें फारसी. व उद्‌ साहित्यय्‌ 
गजल विधा प्रसिद्ध । गजलया प्रादुर्भाव अरबं जगु 
खःसां गजलया विकास उद्‌ साहित्यय्‌ जुल । थ्वयां 
लिपा गजलया लागा दक्षिण एशियाया थीथी देया 
भाषाया साहित्यय्‌ नं चकना वन। नेपालभाषाय्‌ 
पुनःजागरणकालनिसें गजल रचनाया प्रारम्भ जूगु 
खनेदु । ने.सं.१०३२ स स्वंगूगु संस्करणकथं पिदंगु 
“संगित चन्द्रोदय” लय गजब व रत्नलाल 
“रत्न”पिनिगु नेपालभाषाया गजल दुथ्याःगु व थ्व ई 
जःखः मानलाल मास्के (ने.सं.९९७ - १०३७), हरिभक्त 
माथेमा (ने.सं.९८७ - १०५०) व महाकवि सिद्विदासं 
(ने.सं.९८७ - १०५०) व महाकवि सिद्धिदासं ( 
ने.सं.९८७ - १०५०) “राग गजल कौवालि” नांया 
पर्चा पिकयाः नेपालभाषाय्‌ गजल साहित्य न्ह्याक्‌गु 
खः । थ्वयांलिपा तुल्सीमेहर श्रेष्ठ, गोरखबहादुर 
तण्डुकार व गिरिजाप्रसाद जोशीपिन्सं गजल रचनाय्‌ 
च्वसा न्ह्याकूसां ने.सं.१०७ स गजलकार शैलेन्द्र 
श्रेष्ठ्या “गजलया कलकल” गजल सफू पिदने 
न्ह्यःतक्क गजल विधा फुटकर गजल रचनाय्‌ जक 
लिकुनाच्वन । “गजलया कलकल” निसें फुटकर 
गजल रचनाय्‌ जक लिमकंसे गजल सफू पिथनेगु 
लुखा चायेकाबिल । नेपालभाषा साहित्यय्‌ गजलया 
प्रवेश जुसांनिसें थोंतक्क थ्यंमथ्यं ६० म्ह च्वमिपिन्सं 
गजल विधाय्‌ च्वसा न्ह्याके धुंकूग खनेदु । म्होतिं नं 
१७ म्ह च्वमिपिनिगु गजल सफू पिदने धुंक्गु दु । 


- प्रा. पूर्ण ताम्रकार 
अर्थशास्त्र विभाग 
नमूना मच्छिन्द्र क्याम्पस, यल 


नेपालभाषा गजल साहित्यक्यबय्‌ बुद्ध 
नेवाःजुया ने.सं.११३० -स “चेतन गाजलं” गजल 
सफू पिदंगु दु । अथे ला बुद्ध नेवा:जुया च्वसा तसकं 
पलां मजूनि। वय॒कःया दकले न्हापांग रचना 
“धमांदित्य धर्माचार्यया लुमन्ति” धर्मादित्य धर्माचार्य 
लुमन्ति पौ ११२१ स पिदंगु खः। वयूकलं च्वसा 
न्स्याकाः गुदँया दुने हे “कल्पवृक्ष”, “पुजाभः” 
(काव्य) व “याकःमिसाया भुज्य:या” (लघुकाव्य) 
या नापं म्येचा “छगू जिगु भिंतुना” पिदने धुंकगु 
दु । थ्वयांलिपा वयूकःया “चेतना गाजलं” गजल 
मुना व “मनया लसता” म्ये मुना निगुलिं सफू छन्हं 
हे उलेज्या जुया: पिदंगु दु । थुकि बुद्ध नेवाःयाके 
दुसुनाच्वंगु तसक जहाँथीगु कवि प्रतिभा उलाब्यूगु 
दु । थपिं सफू पिथनाः काव्यख्यलय्‌ वयूकःया च्वसा 
गुलि ज्व: धयागुया दसि न्ह्यब्वया ब्यूगु दु । थपिं 
सफू पिथनाः वयूकःया च्वसा उलि पुलां मजूसां 
काव्य ख्यलय्‌ बुद्ध नेवाः मखुसे प्रौढ कवि धकाः 
धाये मायेका ब्यू । 

पद्यात्मक कविता व म्ये चिनेबले थें निश्चित 
नियम व छन्दया परिधिदुने च्वनाः गजलया रचना 
जुइ । गजलय्‌ छूयलिगु छन्दयात उर्दू भाषां “वहर” 
धाइसा भीसं “छन्द” धाइ । छन्दबद्धता हे गजलया 
मू स्वरुप खः। गजलया म्हसिकामध्ये छगू तत्व 
शेर खः । शेर निमाणय्‌ स्रष्टा तसकं थाये मालेफु । 
पद्यात्मक शैलिं चिनातःगु निभवःयात शेर धाइ । 
शेरया न्हापांगु भवःयात मिसरा-ए-उला व निगूगु 
भवःयात मिसरा-ए-सानी धाइ । शेरय्‌ रदिफ व 
काफियात मू अङ्गकथं कायेगु या: । शेरया दकले 

न्हापांगु भवःया अन्तय्‌ प्रयोग जूगु शब्द हे निभवःया 
दकले ल्यूने नं व हे शब्द प्रयोग जुइगुयात रदिफ 
धाइ । थथे गजलया न्हापांगु भवःया दकले ल्यूने 
प्रयोग जूगु शब्दया न्ह्यःने प्रयोग जूगु शब्द व 
वयांलिपाया शेरय्‌ नं प्रयोग जुइगुयात काफिया 
धाइ । थ्वकिं गजलयात म्ये हाले छिंक संगीतबद्ध, 
लयूबद्धयाना: भाषिक सौन्दर्यता व भाव गाम्भिर 
याना बी । सायद बुद्ध नेवा:जुं थ्व खँयात वा:चायेकाः 
जुइफु - वय्‌कःया “चेतन गाजलं” दुनेया प्रत्येक 
गजलया रदिफ बांलाक्क थाय्‌ काःगु दु । थथेहे 
रदिफया न्ह्यःनेया शब्द गुगुयात काफिया धाइ, व 
नं सफू दुनेया प्रायः गजलय्‌ दुथ्याकेगु कृतः बुद्ध 
नेवा:जुं यानादीग दु । गथेया स्वंगूगु ल्याःया श्रद्धाया 
न्ह्यःनेया शब्द मतिया थें मेगु शेरय्‌ जतिया, भतिया, 
गतिया, प्रतिया, अतिया शब्द छयला: काफियाया 
प्रयोग बांलाक्क यानादीगु दु । अथेहे गजल ल्या: 
१३ या थनया जि, गजल ४८ या छंत, गजल ५२ 
या स्वयेका, ह्वयेका, ब्वयेका, मल्वयेका व ल्वयेका 
खँग्व: काफियायानिंतिं प्रयोग जगु शब्द खः । काफिया 
मिले यायेगु क्रमय्‌ सुगःद्य, छुंग:द्य, उगःद्य, मूगःद्य, 
कःम्हू, यम्हू, खोला, प्याला, मुलि, पलक्षणयाःगु खॅग्वःया 
प्रयोगं गजलया वाक्य संरचना अस्वाभाविक व 
अप्राकृतिक थें जूगु खनेदु । 

| गजल काफिया व रदिफयुक्त न्हापांगु शेरयात 
मतला धाइ । मतलाया अर्थ प्रारम्भ वा उदय जुइगु 
खः । गजलय्‌ प्रत्येक शेरया भवःयात मिसरा धाइ । 
सुथ न्हापां लुइगु सुर्चवं नं न्हियात न्ह्याका यंकी थें 
मतला नं शेरया मिसरायात लिसा काका न्ह्याका 
यंकी । मतलाय्‌ रदिफ व व काफियां थाय 
कयाच्वनीगु नं उकि हे धायेमाः। अले गजलया 
दकले लिपांगु शेरयात मकता धाइ । मकताया अर्थ 
अन्त वा समाप्ति खः । मकता थुइकेयानिंतिं गजलया 
दकले लिपांगु शेरया भवः (अनुच्छेद) यात कायेफु । 
थ्व भवलय्‌ गुलिखे गजलकारपिन्सं थःगु नां, उपनां 
वा साहित्यिक नां न्स्यथनेगु याइ । थुकियात गजलय्‌ 

तखल्लुस धाइ । तखल्लुसयुक्त लिपांगु शेरयात हे 
मकता धाइ । थथे मकताय्‌ गजलकारया नां, उपनां 
न्ह्यथनेमाः धयागु गजलय्‌ कठोर नियम मदु । 
गजलकारं मकताय्‌ थःगु नां वा उपनां उल्लेख 
मयात धकाः गजल मजुइगु नं मखु । अथेसां शेरया 
अर्थ व भावय्‌ गाम्भीर्यता व अभिव्यक्ति प्रभावकारी 
यायेत मकताय्‌ गजलकारं थःगु नां, उपनां न्ह्यथनेगु 
याः । नेपालभाषाय्‌ गजलकार भूषणप्रसाद श्रेष्ठं 
“जिगु मे छंगु खः” (ने.सं.१११७) सफूया न्हापांगु 
(१) व दकले लिपांगु (६७) गजलय्‌ “भूषण” नां 
न्स्यथनादीगु दुसा मेम्ह गजल च्वमि सुधिर ख्वविं 
“पला: पलाखय्‌” (ने.सं.११२१) दुनेया प्रायः गजलय्‌ 
गजलकारया उपनां “ख्ववि” प्रयोग यानाः गजलया 
परम्परायात न्ह्याकाब्यूगु दु । गजलया थ्व 
परम्परागत प्रवाहयात गजलकार बुद्ध नेवा:ज्‌ं 
निरन्तरता ब्यूगु दु । बुद्ध नेवाःजुया “चेतन गाजलं” 
दुनेया गजलया ल्या: १४, १८, ३०, ४८, ६०, ६२, 
६६, ६८, ७० स गजलकारं थःगु नां बुद्ध नेवाः, बुद्ध 
शब्द प्रयोग यानादीगु दु । छगू दसु थथे खः - 


छंगु सुख दुःखय्‌ पासा ज्वी मदयेवं 
बुद्ध नेवाः सिँपय्‌ च्वना क्वय्‌ मास्तेवः । 


छपु गजलय्‌ थुलि हे शेर दयेमा: धयागु छुं 
अकात्य नियम मदु । अथेसां गजलय्‌ विजोर शेर 
दयेमाः, म्होतिं नं प्यंगू/न्यागू शेर दयेमाः धयागु 
मान्यता नं दु । थ्व सर्वस्वीकत धाःसा मखु । गजल 
ब्वनेत जक मखुसे म्ये हाला: न्यंकेत नं खः। शेर 
म्हो जुलकि गजलया भाव व अभिव्यक्ति पूमवं थें 
जुइफु । अले हानं माःगु स्वयाः अप्वः शेर दतकि नं 
गजलया भाव पुनरावृत्ति जुइगु संभावनाया नापं 
प्रभावकारी मजुइफु । उकि म्ये हालेत गाक्क व 
छिंक गजलय शेर दयेमाः धयागु नं मान्यता दु। 
थ्वकथं छपु गजलय्‌ म्हो नं प्यपुनिसें अप्वःयां झिनिपु 
फ्रिप्यपु शेर तक्क गजलय्‌ दुथ्याकूसा ज्यू धयागु नं 

मान्यता दु । अथेसां प्राय: न्यापु शेरया संरचनाय्‌ 
गजल रचना यायेगु या: । गजलकार बुद्ध नेवाःजुया 
“चेतन गाजल” य्‌ ७७ पु गजल दु । उकी न्यापु 
शेर दुगु गजल ७३ पु, प्यपु शेरया छपु व नहयूपु शेर 
दुगु स्वपु गजल सफुतिइ दुथ्याः । थ्वकी बुद्ध नेवाःजुं 
गजलया प्रचलित मान्यतायात हे गजलया मू 
प्रवाहकथं नालाकाःग॒ व वकथं शेर दुथ्याकाः गजल 
सफ रचना जूगु खनेदु । गजलय्‌ श्‍वारत, श्शारत 
व अदा नं दयेमा: । गजलया भाव अभिव्यक्त यायेगु 
पह:यात श्वारत धाइ । थ्वयात हे गजलया शैलिकथं 
कायेगु या: । संगीतबद्ध यानाः म्ये हाले छिंक च्वयेगु 
हे गजलया शैलि जूगुलिं थ्वयात हे श्‍वारत धाइ । 
गजल म्ये न्यनीपिन्त नुगलय्‌ थीक प्रभावित याइगु 
वा गजल म्ये न्यनाः आहा ! वाह ! वाह ! धायेके 
फेगुकथं शेर दुनेया खयात श्शारत धाइ । अले शेर 
दुने प्रयोग जूगु शब्दया भाव अभिव्यक्त यायेगु 
कलायात अदा धाइ। उकथं गजलया संरचनाकथं 
गजल दुने शेर, रदिक, काफिया, मतला, मकताया 
नापं श्‍वारत, श्शारत व अदा हे गजलया अलंकार 
वा तिसाकथं कायेगु या: । गजलय्‌ थुकिया सशक्त 
प्रयोगं हे भाषिक सौन्दर्य, मिठास व सुन्दरताया 
नस्वा: स्वयेका बी । धात्थेला भाषिक सौन्दर्यता, 
सांगीतिक माधुर्यता व भावय्‌ गाम्भीय॑ता व तिखरता 
हे गजलया प्राणतत्व खः। गजलया अभिव्यक्ति 
अप्व: हे तप्यनाः वणांत्मकय्‌ जक लिकुनकि गजलय्‌ 
कला तनी, गजलया ख्वाःपाः भहा व कुरुप जुइ । 
थ्वकि मुक्त यायेत गजलय न्हू न्हूगु प्रतीक उपमा, 
विम्व, उखान ध्याचुलिं क्वातुक्क थाय कयावंलिसे 
गजलया कलात्मक सौन्दर्यता व सुन्दरताया जा: 
तःजाः जुयावनी । गजलप्रेमिपिनिगु नुगःचुइ प्यपुंकाः 
गजलयात ताःईतक्क जीवन्त यायेफइ । थ्व हे 
गजलया मूल तत्व खः । थ्व प्रवाह “चेतन गाजलं” 
दुने चकनाः बांलाक्क स्वयाच्चंगु खंके थाकुसां गजल 
ल्या: ३९, ४२, ४६, ६१, ६६, ७१, ७७ या शेरया 
भावाभिव्यक्ति प्रतिकात्मक ज्‌ । अभिव्यक्तिया थ्व 

शैलि “चेतन गाजल” दुनेया समग्र गजलय्‌ 
फुचायेफुसा कृतिया महत्ताया उच्चतां अझ अप्व: 
थाय्‌ काइगु जुइ । गजलया थ्व पक्षया विकास 
याना यंकेत बुद्ध नेवा:जुं च्वसा न्ह्याकावं वनेमानिगु 
खनेद्‌ । 

गजल खँग्व: अरबी भाषां ब्युत्पति जूगु खः । 
गजल अरबी भाषाया स्त्रीलिङ्ग खँग्व: खः । गजलया 
पूर्व रुप “ग” “ज” व “अल” खः। अरबी भाषाय्‌ 
“ग” या अर्थ वाणि, “ज” या अर्थ नारी व “अल” 
या अर्थ नाप खः । थ्व स्वंगया संयुक्त अर्थ मिसानापया 
खँल्हाबल्हा जुइ । थ्वकिं गजलया अर्थ मिसानापया 
खँल्हाबल्हा जुल । अले लिपावना: प्रेमि प्रेमिकाया 
दथुइ प्रणय भावं जाःगु म्ये हे गजल धाइगु धारणा 
विकसित जुल । उकि प्रारम्भय्‌ गजलया विषयवस्तु 
धयागु नं प्रेमि प्रेमिकाया दथुया मतिना, मिसाया 
रुप, सौन्दर्य वर्णनं जाःगु प्रणय म्ये थें जुल । थ्वयात 
हे गजलया अर्थबोधकथं कायेगु या:गुलिं साहित्यय्‌ 
गजलयात श्रृङ्गारिक विधाकथं कायेगु याः । गजलया 
विकासक्रम मतिनाय्‌ जक केन्द्रित जुयाच्वंगु 
विषयवस्तु त्वाःथला बिल । थौं गजलया मू विषयवस्तु 
धयागु थौं मनूतयूसं यथार्थय्‌ भोगय्‌ यानाच्वंगु 
सामाजिक, आर्थिक, राजनैतिक, धार्मिक भेदभाव, 
विकृति, विसंगति, विषमता थें ज्याःगु युगबोधया 
नापं समसामयिक चेतना व जागरण थनेगु छगू 
साहित्यिक विधाकथं पिदनाच्वंगु दु । थ्व प्रवृति 
नेपालभाषाय्‌ जक मखुसे नेपालीभाषाया गजलय्‌ 
नं विकास जुयाच्चंगु दु । गजलकार बुद्ध नेवाःया 
“चेतन गजल” य्‌ माया मतिना, बोद्ध दर्शन, मानव 
जीवनया समसामयिक विषयया थीथी पक्ष 
कःघानात:गु दु । थ्व बारे छुं उलेगु कुतः याये - 

म्हिगःया धार्मिक व सामाजिक अन्धतां सुजित 
मानव मानव दथुया सामाजिक, धार्मिक व आर्थिक 
विसंगति व विभेदतां मानवं मानवयात यानाच्वंगु 
उपेक्षा, अवहेलना व अपमानं मानव मानव दथुइ 
अन्तरद्रन्द्र व अन्तरसंघर्ष जुयाच्वंगु दु । गुगु 

अमानविय व असभ्यताया पर्यायवाचि खः । थ्वयात 
न्हंकेमाःगु भाव “चेतन गाजलं” या शेरय्‌ थुकथं 
थ्वयाच्चनी- 
भेदभावया पःखा:यागु किचलं मदायक 
सकललिसें उखेंथुखें जाना ज्वी नकि 


नरे“ ती त 


धनी गरीब जीवन मात्र मनुखया नां 
थथे अथे धकाः धया, गुबलें पंकेमते । 


जः न त 


जातयात जीवन भीथासं पिने गन दु ? 
भेदयागु ता स्वाना गनं वने नकेमते । 


मानव जीवननाप ज्वःलाःगु वस्तु संसारय्‌ 
छुं हे मदु। थौंतक्क मनुखं याये मफुगु व यानां 
मज्यूगु छुं मदु। उकि मानव जीवन अनमोल । 
मानव जीवनया अर्थ मानव सभ्यताया इतिहास 
तःहाकः यानाबीगु खः, मानव समाजय्‌ नंस्वाःगु 
स्वां ह्वयेकाः कः भः धायेकेगु खः, मानव समाजया 
गोरवताया प्रतीक मानवं सुजित कला कौसलत 
सदां सदां धस्वाका तयेत खः। थ्व खें “चेतन 
गाजलं” या ६५ गू गजलय्‌ थुकथं थ्वयाच्चनी- 


वयेधुन जीवन वनेमखु सितिं 
कला कौसल नं थनेमखु सितिं 


मुक्तिया नामय्‌ व धर्मया नामं अबोध प्राणिया 
जीवन चफुनाच्वंगु दु, हत्या हिंसां मानव समाज 
आक्रान्त जुयाच्वंगु दु । समाजय्‌ जुयाच्चंगु थयागु 
यथार्थ घटनायात थुकथं उलाच्वनी- 


मुक्तिया नामय्‌ अबोध प्राणिया जीवन 

धर्मया नामकया आपालं हिंसाय्‌ जि जान। 

थौं मानव समाजय्‌ जुयाच्वंगु विसंगति, 
विकृति, विषमता, मानव अवमूल्यन व हत्या हिंसा 
न्हंकेत हिलासु हयेमाः , परिवर्तनं हे समग्र 
वातावरणय्‌ ह्यूपाः वइ, मानव चिन्तन मननय्‌ 
हिलासु वइ, थ्वकिं मानव कल्याण याइ। उकि 
बुद्ध नेवाःजु परिवर्तनप्रतिया आस्था प्रतिकात्मक 
भाषं थुकथं प्वंकाच्वनी- 


निभा: छ न्ह्याबलें त्वाया ब्यू सदां 
वसन्तया स्वां जुया स्वया ब्यू सदां 


“चेतन गाजलं” लय थथे समसामयिक 
युगबोध, चेतनाबोधया भावं जाःगु गजल दुथ्याःसां 
थ्वकिया प्रधानतां थाय्‌ कायेमफु । मनूतय्‌ दुःख 
सुख, पीडा, वेदना, जीवन जगतया आरोह अवरोह 
व नेराश्यताया भावं जा:गु गजलया थ्वकि प्रधानता 
दु । साहित्यय्‌ यथार्थ चित्रणजक सकतां मखु । मानव 
चिन्तन मननय्‌ हिलासु हयेत समाजया प्रगतिया 
लँपुइ न्ह्याकेत नं साहित्ययात छगू साधन यायेगु 
कृतः च्वमिपाखें जुइमा: । “चेतन गाजलं” दुने थथे 
खनेमदु । काव्यय्‌ गाक्कं च्वसा ज्यले धुंकग॒ जसां 
गजलय्‌ दुने बुद्ध नेवाःजुया न्हापांगु कृतः “चेतन 
गाजलं” खः। अथेसां “चेतन गाजलं” या शैलि 
सरल सहज. जू, अभिव्यक्ति संगीतात्मक ज्‌ । 
गजलया शास्त्रिय नियम दुने च्वनाः गजल रचना 
यायेगु कृतः बुद्ध नेवाःजुं यानादीगु दु । थ्वकि 
गजलकारयाके गजल रचनाया संरचनागत व 
शैलिगत ज्ञां दुगु स्पष्ट या: । “चेतन गाजलं” य्‌ 
बुद्ध नेवाःजुं छम्ह सफल गजलकार जुइत माःगु 
आधारभूत सकतां तत्व न्ह्यब्वया ब्यूगु दु । थ्वकी 
अझ अप्व: सशक्तता, परिपक्वता, सौन्दर्यता व 
सुन्दरता भवाप्पचिंक ह्वयेकेगु कृत: बुद्ध नेवाःजुं 
यायेमानिगु खनेदु । कन्हे वयूकलं न्ह्याकीगु च्वसा 
व हे लँपुइ मदिक्क न्ट्या:वनी धका: आशा याये । * 

विदेशींतय मिखाय नेता: समाज 


थौं नेपाःदेया नेपाल मण्डलया बासिन्दातय्‌त 
नेवाः धयावःग दु । नेवाःत शिप तथा प्रविधि व 
आर्थिकरुपं सम्पन्न, भाषिकरुपं विकसित जुसे 
सामाजिक समानताया संस्कृति नालाच्वंपि खः । 
थमि थः पूर्खाया मांयात अजिमा, अबुयात आजु व 
ज्ञान गुणं, शिप प्रविधि आदि शिक्षाया गुरुयात गुरु 
गणपति धकाः सम्बोधन यानाच्चंपि खः । 

ऋतुकथं उब्जनी जुइगु अन्न, बूबः, सि 
(फलफूल), वाउँचा आदि उपयोगयासे स्वस्थकर 
जया च्वनेगु ज्ञान दुपिं नं खः । 

विभिन्न खानिइ धातुत लिकायगु, थलबल 
दयूकेगु, लवकव:, ज्याव: व तरबार, खुकुरी दयूकेगु, 
नापं छेँ निर्माण यायूगु उद्योगय्‌ नेवाःत च्वन्ह्याःपिं 
खः । किपा च्वय्‌ग, बुट्टा किइगु, अप्पा, आँयपा छिइगु, 
कलात्मक मूर्ति किइगु, चेत्य स्थापना यायगु, देगः 
दनेगु ज्यायूनं निपुणपिं खः। वन ज॑ंगलय्‌ वनाः 
अनया सिमा, पं आदि वस्तुपाखें थंःत माःमा:गु सामान 
दय्‌केगु, शिप तथा प्रविधि सदुपयोगया ज्याय 
: लगेजुयावःपि नं खः । व्यापारय्‌ नं च्वन्ह्याःपिं खः 
धैगु इतिहास दु । 

नेवाःत प्रकृति धर्म पालन याना नं शान्ति 
समानतां म्वायूगु दर्शन बुद्धधर्म मानेयाना वःपिं 
खः । थथे धैंगु विश्व ब्रम्हाण्ड बारे थुइकेगु, सकल 
भौतिक वस्तु व प्राणितय्‌ उत्पत्तिया हेतु बारे सिइकेगु 
“व मनू जया: मिलेजुया च्वनेगु मैत्री, करुणा, मुदिता 
भाव जागेयाना: शील आचरण पालनयासे संगठित 
जुयाच्वनेगु धर्म नालाच्वंपि खः । नेवाः समाजया 
इतिहास अध्ययन अनुसन्धान यानादीपिं विदेशी तथा 
स्वेदशी विद्वान्‌तय्‌सं सप्रमाण सहित थुकथंया वयान 
दुगु सफू व च्वसुत पिहाँ वयाच्वंगु दु । 

तर थौं नेवा: समाजया अवस्था गन लानाच्वंगु 
दु ? धर्मया नामं लाडेयानात:गु थःजात व क्वजा:त, 


विपेन्द्र महर्जन 


थीत्य थीमत्य, थीज्यू थीमज्यूया संस्कारं थौंनं मुक्त 
जुइ फयाच्चंगु मदु नेवा: त । द॑यूदसंया रितिथिति 
नखःचखः हनेगु व विभिन्न देव, देवी व काली 
भैरवया नामं जात्रा न्यायकेगु तन्त्रमन्त्रया बलं स्वर्गया 
द्यात बसय्‌ हयाः वरदान फ्वनेगु, पशु बलि बीग, 
पर्व हनेगु, जात्रायानाः भ्वय्‌ नय्‌गु हे थःपिनिगु गौरवं 
जाःगु संस्कृति खः, धर्म खः धकाः भाःपियाच्वंगु दु । 
थ्वहे थःपिनिगु पहिचान व महान धर्म सम्झे 
जुयाच्वंपिं नं दु । 

लिमलाः फमलाः थःथःगु ज्याः यायां नं 
थुकथंया संस्कार संस्कृति कुबिया जुइमा:गुलिं, थः 
मस्तयूत आखः: ब्वँके म्वा: धैगु नियम व:बले ज्या 
यायां लिमलापिं मांअबुपिन्त तन्ता मन्त धकाः लट्ठ 
जुल, मस्त नं खुसि जुल । थुलिजक नं मखु घ्यःजा 
नैम्हं तरबार फै, कीत छवयूला बजि, अन्ति स्वंमा 
दःसा गा: । छाय्‌ म्वाःमदुगु राजनीतिकय्‌ जुइगु धैपिं 
आ:नं नेवा: समाजय्‌ ग्वाःग्वाः दनि । थथे धाइपिं हे 
थौं तरबार ज्वनीपिनिगु तरबार कृबिया: जुयाच्चंगु 
दु । 

थौं शैवमार्गया नेवाःत दु, वैष्णव मार्गया 
नेवाःत नं दु । थमिसं थौंकन्हे थःत हिन्दू धर्मावलम्बि 
धयाच्चंगु दु । थथे धया वःसां तन्त्रमन्त्रया बोद्ध 
संस्कारं अलग मदु । बुद्धमागि नेवाःत ला यक्को हे 
दु । तर थ्व बुद्धमार्गि नेवाःत नं हिन्दूमागिं नेवाःत थें 
बुद्धयात नं द्य: भाःपिया: पुजा याय्‌गु, भक्ति यायगु, 
प्रशंसा यायूगु व वरदान फ्वनेगु, म्ये हालेगु बाहेक 
छुं कथं नं फरक खत्तेमदया: वनाच्वंगु दु । 

वि.सं. २०४६ सालया जनआन्दोलनं नेपालय्‌ 
बहुदलिय प्रजातन्त्र वल । शैक्षिकरुपं ल्यूने, आर्थिक 
रुपं शोषित, सामाजिक तथा धार्मिकरुपं पीडित 
जुयाच्वंपि अधिकांश परिश्रमि नेवाःत न्हापा गथे खः 
अथेहे जीवन हनेगु जुयाच्वन । देशय्‌ चुनाव जुइबले 

नेतात चुनेयायग भोट बैंक जुया: म्वायग बाहेक 
मेगु छुं कथंया परिवर्तन नेवा: समाजय्‌ वःगु खनेमदु । 

सन्‌ २०११ द॑यात नेपाल सरकारं पर्यटन दँ 
धकाः घोषणा यानाः विदेशी पर्यटकतय्‌त नेपा: 
वय्‌केत आकर्षित नीतिहल । तर पर्यटकतय्‌त 
आकर्षित यायगु हेतु संस्कृतिया धनि धायूके मास्ति 
वःपिं नेवाःत पर्यटन दँ ताःलाकेमा धका: उखेथुखे 
ब्वाँय्‌ जुल । तत्‌कालिन पञ्चायतकालय्‌ अमानवीय 
चलन धका: बेवास्ता यानात:गु पशु भोगया मेला, 
जात्रा, भिंनिदंया द्यःप्याखंत हानं म्वाकाहयाः विदेशी 
पर्यटकतयूत क्यनेमा: धकाः ब्वाँय्‌ जुयाच्चंगु दु । 
धनि वा गरिब, थजात वा क्वजात, ज्या दुपिं वा 
मदुपिं न्ह्यामं नेवाःत थःपिग॒ गौरबं जाःगु संस्कृति 
म्वाकेगु मौका थ्वहे खः धया: हालाजूगु दु । प्रत्येक 
पार्टिया नेतातयूसं थ्व भोटया बेंक नेवाःतय्‌त थःपाखे 
सालातयूमा धका: थन्याःगु ज्याय्‌ हे हौसला व हःपा 
बियावयाच्वंगु दु । 

थ्व परिवर्तनशील संसारय्‌ परिवर्तन जुयाच्चंगु 
दु । राजनीतिक ख्यलय्‌ परिवर्तन जुल, सामाजिक 
ख्यलय्‌ परिवर्तन जुल, आर्थिकरुपं सम्पन्न जुजं 
वनाच्चन । वैज्ञानिक उन्नति हया: थौं मनूत गुरेजुयाः 
जक मखु सर्गतं सर्गतय्‌ ब्वयाः उथेथुखे वने खनाच्वंगु 
दु । संसारया न्त्यागगुं देसया मनूत थःथः मोबाइलं 
खँ जक ल्हायगु मखु, थःथः ख्वा: स्वया: खँल्हानाच्चंगु । 
अय्‌ धकाः नेपाः देसय्‌ नं परिवर्तन मवःगु मखु, 
तःक्को मिं राजनीतिक परिवर्तन जुल, शासकत 
नं हिल। तर १४ औं १५औं शताब्दिनिसें लाडे 
जुयाच्चंगु वर्णाश्रम धर्मया संस्कार संस्कृतियात हे 
मान्यता बिसे नेवाःत थःजात क्वःजातय्‌ जुयाच्वंगु 
दनि । थयाःगु ज्याःया नामं नां छुनातःगु जात जि 
थ्व जात व जात धका: विभाजित जया: नं थःगु 
म्हसिका धका: वहे लाडे जुयाच्चंगु धर्म संस्कृति 
व्बयूत लिमलाः फमला: व्वाँय्‌ जुयाच्वंगु दनि । 

थथे लिमला: फमलाः ब्वाँय्‌ जुयाच्चंपि नेवाःत 
विभिन्न कोणं अध्ययन, अनुसन्धान यानाच्वंपिं विदेशी 
विद्वान्‌त मध्ये बिलायतया डाभिड ग्यनलर भाजुनाप 
२०५४ सालय्‌ शंकर होटलय्‌ सञ्चालित हिमालयन 
कल्चर सेन्टरय्‌ वयूकः नाप नेवाः समाजया वारे 

न्यनेकने ज्याः जूगु खः। व ज्याय्‌ जि नं संलग्न 
छम्ह व्यक्ति खः डाभिड ग्यलनरं नं चिहाकलं थथे 
व्याखा यानादिल- 

“जिं खिकपिनिगु नेवा: समाज बारे अध्ययन 
याना: यक्को खँ सिल । तर जि छम्ह विदेशी जूगु 
नातां छिकपिनिगु संस्कार, संस्कृतिया बारे अथे खः 
थथे खः धाय्‌ मछिं, धायूनं मज्यू । तर जिगु लागि 
ला नेवा: समाज धैगु ज्ञानया महासागर । थ्व ज्ञानया 
महासागरय्‌ छिकपिं न्ह्यैपुक लालकाकां म्हिताच्वंगु 
दु । लालकयाः म्हितुम्हितुं छन्हुला त्यानुया वइ, 
अले त्यानु लंकेत सिथयूया धिकय्‌ फेतृभाइ । थथे 
फेतुनाच्चंच्वं थःपिं म्हिताच्वनागु व सागर थःपिसं हे 
खनी । जब खनी, थःपिसं हे थःपिन्त म्हसी । अले 
गथे यायूमाली धकाः छिकपिसं हे सीकाकाइ” धका: 
न्हिलाः न्हिलाः धयादिल । 

वय्‌कया थ्व धापू खं छु प्रष्ट याना ब्यूगु दु 
धायूबले नेपा:या नेवा: समाजं थःगु मौलिकतां जाःग 
मानवीय गुणयुक्त संस्कार संस्कृति ल्व:मंकल्वःमंक 
सामन्ति पुरेतवादी शासकतयूसं थ:थ:गु स्वार्थं पूवंकेगु 
हेतु लाडे यानात:गु धार्मिक, अन्धविश्वासी संस्कार, 
संस्कृतिइ फसे जुयाच्वंपि धाःगु खः। परिवर्तन ( 
समय) ई स्वया: न्ह्याःवने चाहे मज्‌ धाःगु खः धैथे 
जित: लगे जुल । 

थौं नेपा: देशय्‌ भिदँया शसस्त्र जनविद्रोह व 
०६२/०६३ या १९ न्हया जनआन्दोलन, सामन्ति 
एकतन्त्रिय राजतन्त्रया शासनकाल अन्त जुगु 
घोषणायासे संघिय लोकतान्त्रिक गणतन्त्र व धर्मनिर 
पेक्ष राज्य स्थापितजुसें, जनताया लागि जनतां हे 
थःगु नियम कानून दयकेगु, सभा, संविधान सभाया 
चुनाव नं सम्पन्न जुल, देस व जनताया चाहानाकथं 
संविधान च्वयूगु ज्या याकनं पूवंकी धकाः नेपाःमि 
जनतां सः थ्वयकाच्चंगु दु । नेवाःत थ्व सवालय्‌ 
ल्यूने मदु । तर थथे खःसां विकृति मुनातःगु वहे 
पुलांगु संस्कार, संस्कृतिइ हे थःपिगु म्हसिका खः 
धका प्रोत्साहन बियाच्वंपि पाखें होसियार जुइमा:गु 
दु । थौंया युगं ल्वयक थःपिंनं परिमार्जित जुयाः 
पला: न्ह्याके माःगु दु । 

(ल्य ५२ पोस) 

छें वास्तु त घार्मिक मान्यता 


छेँ वाल्तुया पृष्ठभूमि 

च्वनेगु थाय्‌ वा बासस्थान सम्बन्धी कलायात 
वास्तु धाइ । वास्तु वस्‌ धातुपाखें वःग॒ खः । छेँया 
रुपय्‌ मनूत च्वनेगु थाय्‌, दरवारया रुपय्‌ राजा 
रजौटा च्वनेगु थाय्‌ मन्दिरया रुपय्‌ द्यःपिं च्वनेगु 
थाय्‌, विहारया रुपय्‌ भिक्षुभिक्षुणीपिं च्वनेगु थाययात 
बासस्थान धाइ । (क्षेत्री, २०६०:२५२) फरक फरक 
मनूत च्वनेगु लागि दयेकीगु फरक फरक थाय्‌ वा 
दयेकीगु कला हे वास्तु खः । थुजागु वास्तुया निर्माण 
विभिन्न इलय्‌ विभिन्न थायया आधारय्‌ निर्माण 
यायेगु याइ । मनूया चेतनास्तर थहाँ वया: मनूतयूसं 
थःगु शरीरयात लः फय्‌, मिपाखें बचे जुइगु लागि 
गुफा, ओडार दयेका छिं छिं थे च्वनेगु यासांनिसें हे 
वास्तुकलाया शुरुवात जुल जुइ धेगु अनुमान यायेफु । 
मनूतयूसं थः च्वनेगु लागि गुफा, ओडार दयेक्‌ थें, 
द्यपिं च्वनेगु लागि देगःया निर्माण यायेगु नं जुल 
जुइ । सभ्यताया विकास नापनापं च्वनेगु बासस्थान 
नं परिवर्तन जुयावन जुइ । थःत ज्या छिंक सिमाहः, 
स्याउला हः तया: झुपडी अस्थायीरुपं दयेक्‌ दयेक्‌ं 
हे पक्की याना: विभिन्न कच्चापदार्थ छयला: च्वनेगु 
थायया निर्माणपाखें हे आधुनिक छेँ वास्तुकलाया 
निर्माण जुल जुइ धैगु अनुमान यायेछिं । 

परम्परागत नेवाःतयगु छँयात स्वयेबलय्‌ 
चीखा जुइक, कचिअप्पा व सिँ छूयला: अठारनिसें 
बीस फिट चौडाई तयाः दयेकातःगु खनेद्‌ । 
अप्वःयाना स्वतँ जायेक थायथासय्‌ पःखा: दनाः 
क्वथा पिकया: दनातःगु खनेद्‌ । दकले च्वयेच्वंगु 


उप प्रा. बज्रमुनि बज्राचार्य 
नेपालभाषा केन्द्रीय विभाग 
पाटन क्याक्पस 


तल्लाय्‌ नं छक्‌ निक क्वथा पिकया आँयपां चिना: 
निखें पाःलुइक पलिं चिना: दयेकात:गु खनेदु। ( 
श्लसर, १९८२:१३१) बिम, भयाः, धलिं, क्वपु, नस, 
मसिं, म्हुत: फुक्क धैथें हे सिँ छयला: दयेकातःगु दु । 
अप्वःयानाः छे छखां मेगु छँनाप स्वाना: दयेकातःगु 
दु । छँ परिवार अप्व: दुपिनि मेगु छे दनेमाःसा उगु 
छुँयात ल्वाका: दयेकीगु जूगुलिं अप्वःयानाः चुक व 
खलि तयाः दयेकातःगु खनेदुसा ल्यूने लापिन्त नं 
वये वने यायेत गल्लि त्वःतेगु छँया छेलिपाखें हे वये 
वनेगु लागि नं त्वःता मंकाःरुपं छयलेगु यानातःगु 
दु । छुँ दयेकेबलय्‌ छेलिइ बस्तुभाउ लहीगु लागि, 
बँज्या सामान तयेगु लागि छ्यलेगु याइसा, मातँयात 
द्यनेगु लागि छ्यलेगु याइ। मातनय्‌ अप्व: क्वथा 
खुयातःगु देसा महत्त्वपूर्ण सामान व धनसम्पत्ति 
मुंकेगु लागि ढुकू नं मातनय्‌ हे दयेकेगु याइ । द्यनेगु 
लागि छ्यलीगु क्वथा जूगुलिं उगु थासय्‌ तिकिभयाःया 
प्रयोग यानाःतःगु दै । बुढापिनिगु धापूकथं कवं 
ख्याःतयूसं ल्हाः दुत छूवयाः है धकाः अथे तिकिभयाः 
तैगु याइ धाःसां बास्तवय्‌ तिकिभया:या विशेषताकथं 
पिनेयापिन्सं दुने खने मदैगु व दुनेयापिन्सं पिने 
बांलाक्क खनेदैगु जूगुलिं खः । अथेहे वसिबें च्वयेच्चंगुः 
तयात च्वतँ धायेगु याइ । थुगु थासय्‌ अप्वः क्वथा 
दैमख्‌ । खुल्ला यानाः तःगु दै । सुं नं मनूत वःसा 
च्वनाः छलफल यायेगु, पाहाँ याकेगु, अन्न यक्व 
दुपिं जूसा भकारी दयेका तयेगु, आगं तयेगु लागि 
प्रयोग याइ । उकि खुल्ला याना: उगु तँय्‌ भयाः नं 
तःपाःगु खुल्ला भयाः छ्यलेगु याइ । गुलिसियां बरण्डा 

पिकायेगु नं या: । व धुंकाः आँयपा पलिं चियेगु 
याइ । गुलिसिनं मेगु छत तना: बैग: दयेका तःगु दै । 
उगु थाय्‌ जा थुइगु लागि छयलेगु याइ । पलिं चियेगु 
इलय्‌ दथुइ दश बाउ्ह फुट थकया: थां तया: मूसिं 
वा धुरि तया: जवंखवं पाःलुइकाः तैगु जूगुलिं दथुइ 
न्ह्याथे याना: जुइज्यूसां पाःलूगु थासय्‌ क्व छुनाः 
जुझमायेक दयेका तै । पलिं चीगु इलय्‌, जा थुइबलय्‌ 
वेगु कं पित छूवयेगु लागि भौप्वाः, माकःपलि तयेगु 
याइ । पौया वजनयात फयेकेगु लागि पिनेया अंगलय्‌ 
दिका: ४५ डिग्रीया लेभलय्‌ तुनाःसिँ तया पाखासिँ 
काका: फसं आँयपा मपुइकेगु लागि म्हूतः तानातःगु 
दे । आँयपां चीग लागि सिया धलिं ब्वया: पं वा 
सिँया बाला वा बाल्चासिँ तया: छपा आँयपां मेगु 
आंयपा ल्हाका: लः दुहाँ मवंक तयेगु याइ । छगू 
तल्लां मेगु तल्लाय्‌ वनेगु लागि सिँया स्वाहाने छ्यलेगु 
याइ । सामान्यतया मातें, च्वतँ अप्व: तःजा: याःसा 
६ फुट यायेगु याइ। मातं, च्वतँया भूमिइ धलिं 
ब्वया: चिरपत लायाः उकिया द्यने सासौ व चा 
न्हाया: माथं वंकेगु याइ । दथु अंगलय्‌ पिने अंगलय्‌ 
धलिं दिकेगु लागि सिँया थां छयलेगु याइ । छगू सिं 
मेगु सिँ ज्वंकेगु लागि नकियात मछ्य:से नस तयेगु 
धकाः सिँया चुकू हे छयलेगु याइ। छेंया कुनेया 
लुखानिसें तलेया लुखा फुक्क सिँयागु छ्यलेगु व 
लुखा दयेकीबलय्‌ नं सामान्यतया प्यतँ (४ तँ) जा: 
जूसा ५ फुट तया: दयेकेगु याइ। ता:कि दुहा 
वनेबलय्‌ क्वछुना: दुहाँ वनेमायेक दयेकेगु याइ । 

परम्परागत नेवाःतयूगु छुँया जग ल्वहंया 
तयेगु याइ । निश्चित उचाईतक्क ल्वहं तयेधुंकाःतिनि 
चाया अप्पा वा बूगु अप्पा तया: थनेगु याइ । प्यंगू 
तल्लाया छँ दनेमाःसां जग ६० निसें ८० से.मि. 
क्वहाँ वनेगु याइ । चौडाई ७० से.मि. सिबें अप्वः 
जुइमखु । (कर्न, १९९३:१०४) अप्वःयानाः क्वय्‌या 
अंगः २४ इन्चतक्क तःगु खनेदुसा च्चये वयाः १८ 
इन्च तयेगु या: । सामान्यतया अप्पा, चा, ल्वहं व 
सिंया प्रयोग यानाः छे दनेगु यानातःगु दु । 


पद्मकन्या क्याम्पस हीरक जयन्तीया लसताय्‌ 


छे दइनेत जग साइत वा वास्तु परीक्षण 

वास्तुशास्त्रीय परम्पराय्‌ आधारित शहर, छे, 
देवालय दयेकेबलय्‌ यन्त्राकार, खड्गाकार व भद्रबन्ध 
पद्मबन्ध थें जा:गु शुभ-मंगलया प्रतीककथं दयेकीगु 
चलन दु । राजाभोजं प्रणीत ससराङ्ग सूत्रधार नांया 
ग्रन्थय्‌ गुगु शहरय्‌ शहर, छे व देगः दयेकेगु खः उगु 
थायया लम्बाई, चौडाई, परिधि फुक्क ल्या: स्वया: 
तू मत्‌ स्वयेगु बारे वेर्णन जुयाच्वंगु दु । दकले 
न्हापां छे दनेगु जूसा उगु दयेके त्यनागु थायया चा 
कया: तू मत्‌ चा परीक्षण यायेमाःगु शास्त्रीय नियम 
दु । चा हया: स्यूम्ह ज्योतिष वा पण्डितयात कयन 
धाःसा ज्यू मज्यू धायेगु याइ । दयेके त्यनागु थायया 
रेखाइन याना: क्यनेवं उगु पुण्यभूमिइ गृहमाता नं 
बास च्वने धुंकी धैगु शास्त्रीय मान्यता दु । 
वास्तुशास्त्रया अध्ययन अनुशीलन यायेबले गृहमातां 
निवास याःगु निर्माणस्थलयात मुख्यरुपं च्यागू ब्वय्‌ 
ब्वथले माःगु प्रावधान दु । गरुड, धुँ, सिंह, खिचा, 
नाग, छुँ, किसि व ध्वॅचा आदि । 

वास्तुशास्त्रया सिद्धान्तकथं निर्माण ज्या 
यायेबले यदि राजदरबार निर्माण यायेगु जूसा सिंह 
च्वंगु थासय्‌ दयेकेगु यायेमाः । छे दयेकीगु खःसा 
नागवास यानाच्वंगु थाय्‌ भिं। द्यः, देगः दयेकेगु 
जूसा गरुड़ च्वनाच्वंगु भिं। थुकथंया हिसाब 
यायेबलय्‌ छँ दनेगु वा छुं दनेगु थाय्‌ वा जग्गाया 
लम्बाई वा चौडाइ गुणन याना: वःगु फलयात ८ 
अङ्कं भाग याना: वःगु हे शेष गुलि खः। वहे कथं 
छुकी ला: धैगु सीकी । मानों २१ 5 ३० यायेबले 
६३० वल । उकियात ८ अंक भाग यायेबले ६ शेष 
वे, उकि छुँया म्हय्‌ ला:गु जुल । थुगु थासय्‌ छुँ दन 
धाःसा उगु छेँया मनूतय्‌गु भाग्य गबलें बांलाइ 
मखु । ७ शेष वःगु किसि जुल । उगु छँय च्वंपिं 
मनूतय्‌गु फलिफाप जुइ । २ धुँया थासय्‌ लाःगु छे 
जुल धाःसा धमाधम मनूत सी । ४ शेष वःगु धैग॒ 
खिचा खः उगु छुँया मनृतय्‌ न्ह्याबलें कलह 
जुयाच्वनी । ध्वँचाया नम्बरय्‌ ला:गु छेँया मनूत 

दुर्घटनाय्‌ लाना: छकलं सीगु सम्भावना दयाच्वनी । 
(शाक्य, २०६७:३०,३१) | 
मनूतय्‌गु आवश्यकताकथं प्रकृतिपाखें सुरक्षित 
जुइगु लागि छेँ दनेगु याइ । धार्मिक विश्‍वासकथं छुं 
प्रकृतिया रचनायात स्यंकेगु लागि क्षमापुजा याना: 


फुक्क मिले याये धुंका: चा परीक्षण, वास्तु परीक्षण 


जूगु ज्वीमाः मखुसा प्रकृतिपाखें नं दुःख बरियाच्वनी 
धैगु मान्यता दु । उकि हे पृथ्वीतक्तवया रुपय्‌ दुगुख्यः 
बुँयात स्यंकेगु लागि नं विभिन्नकथंया ब्यवस्था याना: 
वयाच्चंगु दु । जमिनया क्वय्‌ नाग वा सर्पया 
बासस्थान जूग॒लिं नाग च्वनाच्वंगु दु कि मदु धैगु 
स्वयेगु याइ । नागया न्ह्यपं, छूयं लानाच्चंगु दु मदु 
ज्योतिषयात कयना: छँ गुखे स्वका: दनेगु, गथे दनेगु, 
लुखा गुखे तयेगु धैगु वास्तुशास्त्रया आधारय्‌ फुक्क 
मिले जुइव छुँ दनेगु लागि उपयुक्त ई ज्योतिषयाके 
कयाः साइतय्‌ गाः म्हुइगु याइ । थ्व धुंकाः नं ज्या 
शुरु यायेत जग तयेगु लागि नं भिंगु साइत कया 
पुजा यानाः जक जगया अप्पा नीस्वनेगु याइ । 
जग साइत यायेत ११ पा अप्पा, न्याग: सिज: 
थल, थलय्‌ दुने लूँ, वहः, हिरा, नील, विन्दोल, पा:ला, 
फटकिरि, तासया कापतय्‌ प्वः चिना: दकले न्हापां 
मध्यभाग वा दथुइ स्वस्तिक च्वया: पुजा यायेगु 
याइ। थुगु नवरत्ननापं न्याँ, किसि, सल, कावले, 
दहे आदि वहःया दयेकाः तयेगु याइ । पृथ्वीया भार 
फेम्हकथं जनवारया चिं तयेगु नं याइ । वयांलिपा 
प्यंगू कुनय्‌ दथुइ थें हे पुजा यायेगु याइ । जग 
साइतया लागि दथु व प्यकनय याना: न्यागाः म्हुइगु 
याइ । थथे पुजा याइगु इलय्‌ गुलिसियां पुरोहित 
तयाः पुजा याइ । गुलिसियां छेंथुवा: नं पुजा यायेगु 
याइ । थुगु हे इलय्‌ दकःमि नायःयात दकःमिं चुपि 
ल:ल्हानाः बीगु याइ । धार्मिक मान्यताकथं पृथ्वी वा 
जमिनयात बसुन्धराकथं कायेगु याइ । ज्यायायेत 
मा:गु ज्याभःयात विश्वकर्माया रुपय्‌ कायेगु याइसा, 
नागयात जलया प्रतीककथं कायेगु याइ । नाग वा 
सर्पया वासस्थान स्यंका: थःगु बासस्थान दयेके त्यंगुलिं 


पद्मकन्या क्याम्पस हीरक जयन्तीया लसताय्‌ 
नागयात यःगु वा नागया तिसाया रुपय्‌ काइगु 
नवरत्न सिजःया थलय्‌ तयाः ल्हाकाः छूवइगु खः । 
गुलिसियां जगय्‌ बहुमूल्य बस्तु तयेमाः धकाः पुलांगु 
धेबा आदि नं तयेगु या: । थथे जग साइत याइगु 
धैग॒ पृथ्वी वा बसुन्धरा, नाग वा जल देवतायाके 
क्षमापुजा यायेकथं खः । 

जग साइत धुंका: दकःमिं दनेगु शुरु याइ । 
जमिनया सतहतक्क थहाँ मवःतले दकःमिया जक 
हे ज्या जुई । जब छगू तल्ला थहाँ वै बयांलिपा 
सिकःमिया ज्या वै । गथे दकःमियात ल्हाःपुजा याना: 
ज्याभः लःल्हाना ब्यूग खः अथेहे सिकःमिया ज्या 
यायेगु लागि नं लुखा धंके न्ह्य: लुखापुजा यानाः 
सिकःमि व वज्रकःमि, चाकःमि, ल्वहंकःमिपिन्त नं 
ल्हाःपुजा यानाः ज्याभः लःल्हानाः बी । छे दने 
सिमधःतले सुयात नं छुं मजुइमा धैगु आशिका 
याइ । पुजा याना: लुखा धंके धुंका: छत जाइगु 
इलय्‌ नं पुजा यानाः भ्वय्‌ नकेगु याइ । छते छतं 
जाइगु पत्तिक हे छक: छक: भ्वय्‌ यानाः ज्यायाःपिन्त 
नकेगु याइ । थ्व थाय्‌ व जातकथं पा:गु खनेदु । थथे 
भ्वय्‌ याइगु इलय्‌ गुलिसियां छतँ जायेवं खा स्याना: 
भवय्‌ यायेगु याइ । खाया छयं दकःमियात 
बियाछूवयेगु याइ, थथे छत॑ थहाँ वंक्वपत्ति खा स्याना: 
भ्वय्‌ यायेगु याइसा, खाया ला छक्‌ छक्‌ गुलि नं छें 
दनेत ग्वाहालि याःवःपिं खः इमित प्रसादकथं बीगु 
याइ । थ्व चित्लाङ्गया नेवा: बस्ति आःतक्क नं खने 
दनी । (पुण्यराज बलामी, चित्लाङ्ग) छेँय तँ जाइगु 
इलय्‌ छाया विवाहित म्ह्याय्पिन्सं कःनि पाः फयेगु 
धका: ज्यायाःपिन्त ला, आलु तयाः थ्व त्वंकेगु नं 
याइ । अन्तिम इलय्‌ पलिं चीगु सिधयेका: धुरिपुजा 
(थैमापुजा) यानाः छुँ जा:गु उपलक्ष्यय्‌ छेँपलिस्था 
यायेगु धकाः गुरु पुरोहित तयाः पुजा यानाः छे पूर्ण 
याइ । थ्व धुंका: तिनि उगु छेँय्‌ परिवारं बास च्वनेत 
लायेक जूगु जुइ । पलिस्था पुजा सिमधतले छँ 
परिवारपिं च्वनेमज्यू धैगु मान्यता दु । 

सामान्यतया नेवा: समाजय्‌ बांलाःगु भिंगु 
ज्या पूर्णिमा अष्टमीया दिनय्‌ यायेगु याइसा, पितृ 

वा मभिंगु भूतप्रेतया ज्या औंसी व चः्हेबलय यायेगु 
चलन दु । छुँपलिस्था पुजा नं भूतप्रेत, पिसाच 
आदिपिन्स दुःख मबीमा, लक्ष्मीया बास जुइमा धैगु 
भावना तया: याइगु जूगुलिं चःऱहेबलय्‌ यायेगु चलन 
दु । थुकियात नेवाःतय्‌सं बौ बीगु धाइ । छपा: बो, 
निपा: बौ, स्वपाः बो......गुपा: बौ बीगु धकाः, पुजा 
याये सिधयेका दुवातय्‌ बौ वायेगु याइ । बौ वायेगु 
इलय्‌ भैरबया थाय्‌ पीठय्‌ दुवातय्‌ गुपिं रक्षकद्यःया 
रुपय्‌ कयाःतःगु खः, उगु थासय्‌ बहनी ख्युँसेच्वंग 
इलय्‌ सुनानं मखंक, न्वंमवासे, सुनानं मथीकसे, 
लिफ: मस्वसे ज्वनाः वाः वनेगु याइ । 

पनिस्था याइगु दिनय्‌ सुथय्‌ छेँय पर्सि ब्वयेकेगु 
याइ । उगु पर्सिच्चतय्‌ धेबा चिनात:गु दै । उग पर्सि 
व धेबा दकःमियात लगे जुइ। थथे पर्सि ब्वयेकेगु 
सम्बन्धय्‌ भूतप्रेतपिं छँय्‌ दुहाँ वये मफयेमा धैगु 
मान्यताकथं खः धैगु धापू दु । नेवाः समाजय्‌ 
भुतप्रेतपाखें वा मभिंगु तत्त्वपाखें बचे जुइगु लागि 
सामाजिकरुपं फोहर तायेकात:गु वस्तुयात छ्यलेग्‌ 
याइ । गथेकि मचाबुइ ब्यथा जुयाच्चंम्हेसित लकां 
भागी याकेगु, तिले वःम्हेसित लकां नत्वंकेगु, मस्तयूत 
पिने यंके माःसा पालितःया सिन्ह: तिकेगु, विद्या 
नष्ट यायेमाःसा पर्सि त्वपुइगु वथें हे भूतप्रेत ख्यायेगु 
लागि छेँछखां पर्सि प्यनेगु याःगु खनेदु । 

थुगु पनिस्थाया दिंकुन्ह॒ दकःमिपाखें यायेमाःगु 
छुं छता ज्या ल्यंका: ते । धुरी मिले यायेगु, पौ तयेगु 
आदि थ्व ज्या याये क्वचायेका: दकःमि नायःयात 
पुरोहितं कलश लःल्हानाः बी । उगु कलशया लः 
पलिं क्वफाना हयेगु याइसा छेंथुवाःपिं पिखालखुइ 
क्वलां कृया: मिसा व मिजं नं स्नान याये भाय्‌ 
याइ । वयांलिपा पुरोहितपाखें बलिपुजा शुरु याइ । 
दकःमि नायःया ग्वाहालि कयाः छेँया धुरिइ पंचरङ्गया 
छत्र ब्वयेकेगु याइ । त्रिशुल तयेगु याइ। थुकि छे 
पूर्ण जूग॒ संकेत बी । 

पनिस्था याइगु दिनय्‌ छेँयापिने वंगलसिह:, 
वरह:, अंहः, खोसिंपासिया हलय्‌ अष्टमङ्गल तिका: 

मा: हना: छेँय प्यनेगु याइ । धुरिइ वज्र च्वयातःगु 
चित्र च्वकेगु याइ । वज्रयात सुनानं थी फइमखु, 
सुनानं त्वा:थले फैमखु धैगुया प्रतीककथं प्रकृतिपाखें 
सुरक्षित यायेगु लागि तइगु खः । छँया मूल धैगु हे 
धरि जूगुलिं वज्र थें हे ब:लायेमा धैगु कामना याइसा, 
उगु थासय्‌ वजञ्जसत्वया बासस्थानकथं तयेगु याइ । 

छुँ दनेग॒ इलय्‌ मा:गु कच्चा पदार्थ ल्वहं, चा, 
अप्पा, फि, सिमेण्ट, सिँ आदि विभिन्न थासं हयेगु 
याइ । थथे हयेगु इलय्‌ मभिंगु तत्त्व नं नापं वइगु 
जूग॒ुलिं उगुपाखें बचे जुइगु लागि नं पुजा याइगु 
खः । थुजागु तत्त्वयात नेवाःतयूसं भूतप्रेत धायेगु 
याइ । थुजागु तत्त्वपाखें बचे जुइगु लागि द्यःया 
साधना याना: छेँय्‌ द्यः स्वनेवं (पलिस्था यायेवं) 
मदया: वनी धैगु विश्वास दु । बलि बीगुया अर्थ 
त्याग यायेगु, थःयाके दुगु नकेगु, दान यायेगु खः । 
थुजागु अदृश्य तत्त्वयात नं नकेत्वंके याःसा दुःख 
बीमखु धैगु मान्यताकथं बौ बीगु इलय्‌ छेँया प्यकुनय्‌ 
च्वंगु चा, च्वकाबजि, मेय्‌ म्हयूच्वंक ला, न्याँ, छाः, 
लाबा, ग्वःमाय्‌, हाकुमुस्या, कोलः, बौस्वां, बौछाः, 
चिकंधलिंस्वां, भैरवया ख्वा, आलुपतिं चाःहीका: हि 
छूवाकाः, ग्वाः, ग्वय्‌, लवं, सुकमेल धुतिमाय्‌ हिना: 
मत च्याकाः च्यागू दिशाय्‌ नं वांछ्वयेगु याइ । थथे 
वांछूवःवनीगु इलय्‌ पुरोहितं मन्त्र ब्वनाः तारण तयाः 
सुनानं थीमफकेगु याइ। गुलिंगुलिं ग्याना: न्वंहे 
वाये मफुपिं नं दु। बौ वानाःवःम्ह मनूयात छेँय्‌ 
दुकायेत पिखालुखाय्‌ न्ह्यःने थनाः लःबियाः दुकायेगु 
याइ । थ्व तान्त्रिक विद्यानाप स्वापू दुगु पुजा खः। 
थ्व धुंकाः पुजा क्वचाःगु जुइ । पुजा याइगु इलय्‌ 
छेंया गुलि नं क्वथा दु, फुक्क लुखाय्‌ नकि तायेगु, 
म्हय॒खापा तायेगु, जन्तर तायेगु याइसा फक्क 
छँँजःपिन्सं लुखा भागि यायेगु नं याइ । उगु जन्तरय्‌ 
नं भुयूसिन्ह, ताय्‌, आख्ये, गुंग, इका, पःका, भुजापत्र 
दुने तयाः सालुभ्वँतय्‌ चन्द्रमहारोषणया मन्त्र च्वयाः 
पसुकां हिना: स्वकि नकि तायेगु याइ । थुजागु तन्त्र 
साधना यानाः मन्त्र च्वयातःगु थासं मभिंगु तत्त्व 

दुहाँवने फैमखु धैगु मान्यता दु । थ्व फुक्क पुजाया 
ज्या सिधयेका: बाहां स्याना: पुजा याःसा पुरोहित, 
दकःमि, सिँकःमि नायः च्वना: सीका:भू यायेगु याइ । 
थुजागु पुजा वज्राचार्य पुरोहित च्वना: याःसा चचा 
हांला: सीकाःभू यायेगु याइ । 


छे वास्तु सम्बन्धी धार्मिक मान्यता 

छेँयात कूटागार धायेगु याइ । अथेहे 
स्थिरोभाव नं धायेगु या: । छम्ह कूलपुत्रं कूल परम्परा 
न्स्याकेगु लागि छुँ दनेगु धैगु कम मेहनत व 
पुरुषार्थया खँ मखु । धार्मिक मान्यताकथं उगु छेँय्‌ 
सम्पूर्ण द्यःपिं विराजमान जुयाच्वनी । उकिं पनिस्था 
पुजा यायेगु इलय्‌ जजमान वा छेँ दंम्हेसित बाखं 
कनेगु नं याइ । उगु बाखंया लिधंसा कया: स्वयेबलय्‌ 
विभिन्न द्यःपिं अवस्थित जूगु खनेद्‌ । उगु पनिस्था 
सफूकथं दकःमि नायः नं चन्द्रमा न्ह्यःने जवय्‌ 
लाका: कालयात खवय्‌ वा ल्यूने लाका: कचिअप्पां 
स्वस्तिक दयेकाः सिजःया थलयात ल्हाकाः उकी 
द्यःने जग तयाः थना हयेगु याइ । उगु इलय्‌ चा व 
अप्पा निपा नं शिवशक्ति देवताया रुपय्‌ तःग जुल । 
दकले न्हापां ईल्वहं स्थापना यायेगु याइ । ईल्वहंयात 
बृषभदेवताया रुपय्‌ कायेगु याइ। इईल्वहंया द्यःने 
थां तयेगु याइ । थ्व थांयात महेश्वर देवताया रुपय्‌ 
कायेगु याइ । थांया द्यःने म्येष तयगु याइ । थुकियात 
पार्वती देवीया रुपकथं काइ । थुकिया द्यःने नीना: 
तयगु धैगु पंचतथागतया रुप खः । 

लुखादुवाःयात भैरव देवताया रुपय्‌ काइ । 
जवगु लकासिँयात चन्द्रमण्डल, खवगु लकासिँयात 
सूर्यमण्डलया रुपय्‌ काइ । क्वखलुयात ब्यतालया 
रुपय्‌ काइ । च्चयूच्चंगु सिँयात चन्द्रमहारोषणया रुपय्‌ 
काइ । जव बाहां सिधिनी, खव बाहां ब्याप्रिनी जुल । 
जवखव ल्ह्वनात:गु बा कण्ठ नागराजा खः । खापा 
निपायात महाभैरव देवताकथं कायेगु याइ। थ्वया 
द्यःने धलिं ब्वयेगु याइ । थुपिं धलिंयात भगवती देवीया 
रुपय्‌ कायेगु याइ । स्वाहानेयात सप्तसिषिशवरकथं 

कायेगु याइ । उकि नेवाःतयूगु स्वाहाने छुयेग॒ इलय्‌ 
न्हय्‌गू पौ (सिया त्वाथः) तयाः स्वाहाने दयेकेगु याइ । 
तिकिभयाःयात बुद्धधर्मसंघकथं कायेगु याइ । 
न्यापाःभयाः वा पंचमुखी भयाःयात पंचबुद्धकथं कायेगु 
याइ । थैमायात वज्जसत्व गुरु वा देवताकथं कायेग 
याइ । मूसिँयात अष्टविंसती नक्षत्रकथं काइ। सिँ 
दकव सप्तविंसति योग खः । म्हथःयात शेषनागराजाकथं 
काइ । तुनासिँयात गरुड देवताकथं काइ । आँयपायात 
नौलख ताराया रुपय्‌ कायेगु याइ। खापा खनेगु 
क्वॅययात गणेद्यःयाकथं कायेगु याइ । क्वॅयप्वा:यात 
देवदेवताकथं काइ । मलाथांयात विधाता देवता धकाः: 
धाइ । ता:यात धर्मादेव धाइ । छेलियात पाटाल, मातं 
मत्स्यमण्डल गन मनूत मुना: खँल्हाबल्हा यायेगु 
लागि छूयलेगु याइ । चोतयात स्वर्गभूवनया रुपय 
काइ । भकारीयात अन्न भूवनया रुपय्‌ कायेगु याइ । 
बैगःयात अरिनस्थाभूवनया रुपय्‌ काइ । धुरीयात 
धर्मात्वर्मादेवी व द्यःप्वाः धैगु आस्फानयोगकथं काइ । 
थुलि देवतापिं छखा छेँय्‌ विराजमान याका: आह्वान 
यानाः पनिस्था पुजा यायेगु याइ । 

थुजागु छुँ चले यायेगु लागि मा:गु लव:कवः 
थलबल अनेक वस्तुलिइ देवदेवीपिं दुबिनाच्चंगु दु । 
सफा यायेत छूयलीगु तुफियात ब्रम्हायणी, हासायात 
महेश्वरी, ल्होंमायात कौमारी, ल्होंमाया मचायात 
वाउँख्वाः द्यः, भुतूयात अगिनदेव कुण्डल, लुसियात 
बाराही, उग: इन्द्रायणी, धप चामुण्डा, अंप 
महालक्ष्मी, जासि माहांकाल, केसि कुमार, पाथि 
कुबेर, कुलेचा बसुन्धरा, अमू वा तराजु उय्रदेवी, 
ताःचा खनेगु ताः अधमिंदेवी, माता: धर्मराज, धुक्‌ 
लक्ष्मीया बासस्थान खः। ब्यापार, धनदौलत, भकारी, 
आदियात चकदबू नं धायेगु याइ। मातं गुप्तगु 
थाय्‌, बैग: इष्टदेवता स्थापना जुयाच्वंगु थाय्‌ जुल । 
थ्व फुक्कयात देवदेवीपिनिगु बासस्थानकथं छँ दनाः, 
न्ह्याबलें पुजा याना: तयेगु याइ । थुकथं न्हियान्हिथं 
पुजा यानातल धा:सा भूतप्रेत पिसाच डाकिनीपिन्सं 
बास याये फैमखु । रोग, कष्ट, दुःख, पीडा भय, 

त्रास फुक्क नाश जुया: फुक्क भय हरण जुइ। । छँय 
लक्ष्मी बास यानाच्वनी । महामंगल जुइ, सदाकाल 
स्थीर जुइवं थथेंगु गृह कूटांगार दयेकागु पुण्यं थुगु 
देहस सुखसम्पत्ति लाभ दयाः लिपाया जन्मय्‌ नं 
महासुख जुया: मोक्षगतिइ बास लाइ धैगु खँ गुरु 
वञ्रसत्वं आज्ञा जुयाबिज्यागु खः धकाः कनेगु याइ । 
थ्व विषयलय्‌ मेरी श्लसरजुं नेपालमण्डल सफया 
पेज ४२१ य्‌ नं उल्लेख यानादीग द । 


छे दनेगुया दार्शीनिक पक्ष 

थ्व संसारया सृष्टि पंचतत्त्वपाखें जूग॒ खः । 
छगू वस्तुया निर्माण यायेगु लागि मेगु वस्तु नाश 
यायेमालीगु सत्यया खं खः। लः, फय, चा, मि व 
आकाश थ्व चलायमान तत्त्व खः । छगुलिं मेगुलिइ 
हिलाच्चनी नापं गबलें हे म्हो जुइमखु । अथेहे थ्व 
जगतय्‌ च्वनीपिं प्राणीपिनि नं बल्लाम्हेसिनं 
बमलाम्हेसित नयेगु, स्यायेगु यानाच्वनी । प्राणीपिंमध्ये 
नं चेतनशील, विवेकशील प्राणी धेपिं मनूत । उकिं 
मनूतयसं थुजागु चेतना दुगुलिं हे मेगु वस्तुया नष्ट 
जुइगु इलय्‌ क्षमा फ्वनेगु धैगु इमिगु विवेकशीलता 
ख: । मनूत म्वायेगु लागि नं छगू तत्त्व जक दयां 
मगाः जीवनभर म्वायेगु लागि न्ह्याग्गु नं बस्तुयात 
ग्वाहालि काये मालीगु स्वाभाविक खः। थःगु 

जीवनयात सुथांलाक्क न्ह्याकेगु लागि ग्वहालियाःपिं 
फुक्क हे थः इष्टमित्र व हनेमा:गु वस्तु जुल । उकि 
हे पृथ्वीया जग म्हुइगु इलय्‌ की, सर्प व मेमेपिं 
किटपत्याङ्गत सिना च्वनी इमित क्षमाफ्वनेगु याइसा, 
छुँ दनेगु लागि आवश्यक ज्याभःयात नं विश्वकर्मा 
द्यःया रुपय्‌ पुजायानाः ज्याभः लःल्हानाः दकःमि, 
सिँकःमियात ल्हाःपुजा यायेगु याइ । छँँया जगनिसेंया 
वस्तुयात विभिन्न यःया रुपय्‌ स्वनाः दयेकेगु याइसा 
छेँय्‌ छयलीग वस्तुत जासि, कॅसि आदियात तक्कनं 
द्यः भाःपियेगु याइ । द्य: धैगु भिंगुया चिंकथं कयातःगु 
दु । भिंगु ज्यायाइम्ह, मनू वा प्राणीया रक्षक, दुःखय्‌ 
साथ बीम्हकथं कयातःग दु । छु वस्तुं थःत ग्वाहालि 
याइ, उगु वस्तु द्यः समान खः । थुजागु वस्तुया छग्‌ 
गल्तीया कारणं मनूया ज्यान तक्क वनी । छगू छगू 
वस्तुया उलि हे जीवनय्‌ महत्त्व दुगुलिं उगु फुक्क 
वस्तुयात द्यःया रुप ब्यूगु खः । 

नेवाःसमाजय्‌ कायेगु जक मखु, बीगु व थःत 
गुहालि याःपिन्त कृतज्ञता बीगु नं यानावयाच्वंगु दु । 
थुजागु हे संस्कृतिकथं मोहनि हनेगु इलय्‌ नं चालंकुन्ह 
दकव ज्याभःत द्यःया रुपय्‌ पुजा यानाः स्वनाः, 
कन्हेकुन्हुजक पुजा यानाः क्वकायेगु यानावयाच्चंगु 
दु । थ्व धैगु नेवाःतय्‌गु महानता खः । * 


विदेशीतय मिखाय ...... (४४ पौया ल्यं) 


थौं न्यागू पार्टीया भातृ संगठन व न्यागू 
सामाजिक संगठनया नेवा: कायकर्ता जानाः नेवाः 
स्वायत्त राज्य मंकाः संघर्ष समिति स्वनाः सकल 
नेपाःमिया मुक्ति जुइगु व नेवा: स्वायत्त राज्य संविधानय्‌ 
उल्लेख जुइमा: धका: संघर्ष यानाच्वंगु दु । 

थौं धार्मिक अन्धविश्वासी व विकृति मुनातःगु 
धार्मिक, संस्कार संस्कृति हे थःगु गौरब तायूकेगु ई 
मखय्‌ धुंकल । नेवाःतय्‌गु राजनीतिक अधिकारया 
सवालय्‌ व सांस्कृतिक रुपान्तरणया सवालय्‌ सकल 


नेवाः बुद्धिजिवित नं न्ह्यज्याय्‌गु ई खः थ्व । यदि 
नेवाः बुद्धिजिविपिसं नेवाःतयूत सचेतना थनेगु ज्याय्‌ 
लगे जुया मदिल धाःसा राज्यय्‌ म्हिग: स्वयागु 
हालिम्वाःलि दुगु खः कन्हे नं अमिगु हे हालिम्वाःलि 
जुइ । अले नेवाः समाज छूवयला-बजि व अन्ति- 
स्वंमा ज्वज्चं होस तंकाः महासागरय्‌ डुबे जुयाः 
नाश जुइफु | थ्व सवालय्‌ च्यूताः कायेमाःगु दु । 

लेता: जाति 


म्ह्त्रिका 

नेपा:या पुलांगु जातिमध्ये छगू जाति नेवा: नं 
खः । जातियात म्हसीकेगु छगू लिधंसा मनूतय्‌ ख्वाः, 
म्ह वा उमि नश्ल नं खः, तर ब्रम्ह व स्यस्यःत 
स्वयूबले दक्षिणया आर्यमूलयापिं खनेदुसा उराय्‌, 
गुभाजु आपालं उत्तरया मंगोलनाप ज्वःला: । अले 
ज्यापु, दुइँ, च्यामखल: अन्ट्राइडड्राभिड नं ख्वा: वः । 
थथे ख्वा: वःपिं जक नेवाः धका: शारीरिक बनोटया 
लिधंसाय्‌ नेवाः जातियापिन्त म्हसीकेगु संभव मदु । 
नेवाःत पृथ्वीस मानव नकतिनि नकतिनि सृष्टि जूगु 
बाखनय्‌ तिब्वत व वया जःखः च्वंगु थासं नेपाः 
वयाच्वंपिं खः धइगु खँ आ: सप्रमाण निर्णय जुइधुंक्‌गु 
दु धइगु अप्वः थें विद्वानतय्‌ धापू दु । 


उत्पत्ति 

थौंकन्हे ब्याक्क धइथें तत्वज्ञ विद्वानतयूसं 
मानेयाय्‌ धुंकूगु दु कि सृष्टिया रचना तथा सभ्यताया 
आरम्भ दकसिबे न्हापां हिमालयया दक्षिणपाखेया 
उपत्यकां जुल । नेवाः धइपिं अनेकरुपं इतिहासया 
थीथी चरणय्‌ थीथीकथं व थीथी थासं नेपाः गालय्‌ 
वयाः छुधी, छप्पँ व ल्वाकः बुक: जुयाच्वंगु 
(Heteroene०॥५) पुचः खः । सकल नेवाः नश्लगत 
ल्याखं छगू हे मानवीय पुस्ताया मचाखाचा मखु। 
उपि तःखें दुतवःपिं, तःगू खलःया मनूत नेपाःगालय्‌ 
वःबले थः नापनापं बिस्कं बिस्कंगु जीवनशैली व 
संस्कारयात नं ज्वनावल । स्वनिग: दुनेव:पिं सकलें 
मनूत कालक्रमया भवलय्‌ नेवाः जुयावन । उपिं 
नापनापं वःगु तःताजिया संस्कार, संस्कृति, परम्परा 

शिक्षण सहायक शरद कसाः 
नेपालभाषा केन्द्रीय विभाग 
पाटन क्याम्पस 


व आस्था सकतां नेपालमण्डलया मौलिक संस्कृतिनाप 
युगं युगतक्क बुलाववं ब्वलंगु गुगु बिस्कगु सांस्कृतिक 
संयोजन व बिकसित स्वरुप खः, थुकि हे लिपावनाः 
नेवाःतय्‌ छग्‌ मंकाः संस्कृतिकथं थातं च्वन । 


जनसख्या 

नेपा: छगू चिकिचाधंगु देय्‌ जसां थन थीथी 
जातजातिं बसोबास यानावयाच्वंगु थाय्‌ खः । नेपाल 
अधिराज्यन्यंक गुलि जनसंख्या दु धका: सरकारीस्तरं 
प्रत्येक भिदँय छक्वः मिल्याः कायगु चलन दु । 
दकले लिपा थन सन्‌ २००१ य्‌ केन्द्रीय तथ्याङ्क 
विभागं काःगु मिल्याःकथं नेपाःया मिल्याः व नेवाःतय्‌गु 
मिल्या: थुकथं दु । नेपाः अधिराज्य न्यंकया मिल्याः 
२,३१,५१,४२३ म्ह दु । थुकी नेपाः अधिराज्य न्यंकया 
नेवाःतय्‌गु ल्या: १२,४५,२३२ म्ह दु । मुक्क मिल्याःया 
ल्याखं थ्व ५.४८ प्रतिशत खः । 


उद्गम; बंशावली तथा थायूबाय्‌ आदि 

थौं स्वया: खुस: दँ मयाक पुलांगु गोपालराज 
वंशावलीइ च्वयात:गुकथं कलियुग वयव श्रीमद्‌ 
युधिष्ठिरया आदिराज्यय्‌ हिमालयया मुलय्च्वंगु 
ख्वातुगु बनं (जंगलं) त्वपुयातःगु भूमण्डल (नेपाःगाः) 
या श्लेषमान्तक बनय्‌ श्री भङ्गारेश्वर भट्टारक ( 
स्वामी) विहार यानाच्वना बिज्याःबलय गोपाल (सा 
लहीम्ह) जया बिज्यात । अनंलि थन मालाखा धैगु 
थासं सा लहीपिनिगु गां च्चं वयूवं छन्हु थन नेप 
नांया गोलकया बहुऱही नांया सां बाग्मति खुसिया 
सिथय्‌ छगू थासय्‌ र्हिंन्हिं वनाः दुरु हायूक्गु गोपालं 

खना: उगु थासय्‌ म्हयास्वयूवं श्री पशुपतिनाथ 
लुयावल । 

लोकधापूकथं नेमुनि व गोपालराज वंशावलीया 
भृङ्गारेश्वर भट्टारक व हे खः । भूङ्गारेश्वर मुनियात 
उपि नेपनांया सापूतय्‌ मुनि जूगुलिं नेपमुनि वा 
नेपमुनिया अपभ्रंशकथं नेमुनि धाःगु खःला नं धायफु । 
नेमुनिया “ने” खँग्व: नं थौंया नेवा: खँग्वः “नी” ( 
पवित्र) या पूर्वरुपकथं थुपिं नेपनांया सापूतयूसं पवित्रम्ह 
मुनि खना: नेमुनि धाःगु जुइमा: । थुकथं नेमुनिया 


अर्थ नेपमुनि मखुसे नीमुनि (पवित्र मुनि) जुइ फुगुलिं ` 


भृङ्गारेश्वरया-हे नेमुनि धाःगु जुइमा: । श्यामलदासजुया 
धापूकथं गोपालवंशीत मातातीर्थपाखें वःपिं अले 
मेषपालत भारतया अहीरत खः। न्ह्यागुसां थुपिं 
मालाखां श्लेषमान्तक वनया लागाय्‌ वःगु थाय्‌ धाःसा 
ग्वल, बत्तिसपुतली, सिनांमुगःपाखें जुइफु । थन पुलांपिं 
गोपालीत दनि धयागु नं न्यनेदु । 


भौगोलिक अवस्था : अबस्थिति 
सृष्टिकालय्‌ जीवात्मा सृष्टि जुल, अले मानव 
जुल धइगु जीवशास्त्रीतय्‌ अनुसन्धानया खँ खः। 
पृथ्वीइ मानव सृष्टि जुड न्ह्य: नेपा:या भूभाग तेथिस 
(T1१५5) महासागर दुने लानाच्चंगु धाइ । प्राकृतिक 
उथलपुथल जुयाः तेथिस महासागर निगू भाग जुया 
बना: नेपाल भूभाग थाहॉवल । तत:जा:गु पहाड जुल । 


धरातलीय स्वरुप 

नेपाः जःखः विशाल चीन व महाभारत ला: । 
नेपालय्‌ च्वयपाखे थःगु हिमाल भूमिइ दु, मध्य 
भागय्‌ पहाड दु, क्वयपाखे तराई दु । हिमालं ल: 
वयाः पहाड जुनाः तराईपाखे खुसि न्ह्यानाच्वंगु दु । 
काठमाडौं उपत्यकाय्‌ नं लः जायाच्वंगु इलय्‌ 
महाभारत डाँडा प्राकृतिक व भौगोलिकरुपं 
उथलपुथल जुयाः लः न्ह्यानाः चालावन । थुकियानाः 
लेले भेगया उपत्यकाय्‌ क्वदुवालं ल: वनाः सुनावन । 
भोगोलिकविदपिनिगु धापूकथं थ्व करिब खुगूलख दं 
न्स्यःया निरन्तरया खं खः । 

खुसि 

नेपाःगा: लखं जायाः पुखू जुयाच्वंबलय्‌ लिपा 
उगु लः सुनावंगु नं थीथी खुसिया माध्यमं खः । 
मनूतयूसं थःपिं म्वायूत जक मखु सीबलय्‌ तक्कं 
खुसिया ग्वाहालि कया वयाच्वंगु दु । नेवाःतयूसं 
खुसिया संरक्षण याय्‌गु ल्याखं छगू छगू तीर्थया नां 
बिया: धार्मिक संस्कार नं याना वयाच्वंगु दु । 


ल: फय 

नेपाःगाः न्यंकं वाउँक गुं चाःहुइकातःगुलिं 
थ्व थायूया लःफय्‌ तसक  बांला: । थुकियागु दुनेच्वंगु 
जग्गा समथर जुयाच्वंगु दु । थुकियागु जम्मा क्षेत्रफल 
२१८ वर्गमाइल दु । थ्व ८४° पूर्व देशान्तरय्‌ व 
२७° उत्तर अक्षांशय्‌ न्यनाच्वंगु दु । थन वर्षां गरमि 
जलवायु दु, चिकलां धाःसा तसक ठण्डी । 


खनीज 

नेपालमण्डल क्षेत्र दुनेया धादिङ्ग, येँ व 
काभ्रेपलाञ्चोक जिल्लाय्‌ सख्वा: खानी दु। अथेहे 
दोलखा व सिन्धुपाल्चोक जिल्लाय्‌ म्याग्नेसाइट खानी 
दु । यल व काभ्रेपलाञ्चोक जिल्लाय्‌ मार्वल खानी 
दु । येँ नं प्राकृतिक ग्याँस दुगु अनुमान यानातःगु 
दु । 


~ 


वनजंगल 

न्हापा नेवाःत नं गुँइ च्वनीपिं दु । स्यंगु ल्यूने 
इचंगुँ दुईतय्‌ आदि पुलांगु छगू बस्ति खः। इमिसं 
गुँइ बुंज्या:गु थाययात “छोगुं” धयाच्वंगु दु । 
स्वनिगःया जःखः न्हापा फुक्क हे वनजंगल खः। 
थनं पिनेया जंगलयात हाक॒गँ धायूगु चलन दु । 


भू उपयोग चा जंगली जनावर आदि 
नेपाःगाःयागु जग्गा निब्बय्‌ थलातःगु दु - 

१) पहाडया क्वसंगु कॉडकॉठयागु टार जग्गा २) 

मध्य भागयागु समथर फाँट जग्गा । टार जग्गायागु 

देछा दँपौ/ल्या: १ 


चा भतिचा कडा व फ्वासा फ्वासा नः, फाँट 
जग्गायागु चा धाःसा नायू । नेपाःगा:यात प्यखें 
पहाडया श्रेणिं घेरे यानात:गु दु । थ्व पहाडय्‌ त:धंगु, 
चीधंगु वन जंगल नं प्रसस्त दु । जनावरय्‌ चितुवा, 
मृग, झंगःपंछी, मैना, कालिज दक्वभनं दु । हानं 
वन ज॑ंगलयागु प्रभावं थन बराबर वा वः। 


बसोबास व जनसंख्या 

नेवाःतय्‌ मू बस्तिया मूलागा नेपालमण्डल 
ख:सां नारायणगढ, हेटौंडा, वीरगंज, रिडि, बन्दीपुर, 
पोखरा, बाग्लुङ, धरान, धनकुटा, पाल्पा, चैनपुर, 
भोजपुर, त्रिशुली आदि लागाय्‌ नेवा:तय्‌ ख्वातुगु 
बस्ति दु । अले देशंपिने छगू इलय्‌ राजनेतिक व 
धार्मिक कारणं पितिनाछूवःपिं गुलिखे नेवाः परिवार 
भारतया बेतियाय्‌ अझ नं दनि । अथेहे कालिम्पोङ्ग, 
सिक्किम, दार्जिलिङ्गय्‌ च्वनाः लजगाः यानाः पुस्तोंया 
ई छयाय्‌ धुंकूपिं गुलिखेसिनं अकं थःत नेवाः धकाः 
गर्व यानाच्चंगु दु । 

नेपालय्‌ नेवाःतय्‌गु मुक्कं ल्या: १२ लाख 
४५ हजार मध्ये बछि स्वया: म्हो ५ लाख २३ 
हजारम्ह नेवाःत जक येँ, यल व ख्वप जिल्लाय्‌ 
च्चनाच्वंगु दु । 


नामाकरंण, थर; गोत्र स्वभाव, म्हबां 

नेवा:जाति लिच्छविकालंनिसें थीथी वर्ण व 
जातया कारणं प्रभावित जुया: न्ह्याःवनाच्चन धकाः 
धायूफु । थुपिं खः - १) सुपुष्पदेवया वर्णकरण २) 
वसन्तदेवया वर्ण व जातकरण ३) थकूजुजुपिसं 
लिच्छवितयूत याःगु ज्यापुकरण ४) जयस्थिति मल्लया 
जातकरण ५) खस शासनं नेवाःतयूत याःगु वैश्यकरण 
आदि । 

नेवाःतयूगु संस्कृति, संस्कार व सभ्यता 

च्वजाःगुलिं यानाः उमिगु स्वभाव नं तसक सालीन 
खनेदु । नेवाः जाति दुने तःता जात दुगुलिं उमिगु 
म्हबांनं उत्तिमग्यं, पाः । 


पद्मकन्या क्याम्पस हीरक जयन्तीया लसताय्‌ 


सास्कृतिक जीवन छे गा, बस्ति आदि 

शुद्ध स्वनिगःया दुने नेवाःत आपा: यानाः 
मेमेगु जातीय समूहनं अलग्ग थःथः सत्तिक पुचः 
मुनाच्वनी । नेवाः बस्ति नगर पहः वइगुलिइ नां 
जायाच्वन । सामान्यतः थुमिगु बस्तिइ सतक पक्की 
जुइ व अप्पां सियात:गु चुक, लाछि, ननि आदिया 
छचा:खेरं दनातःगु नितंस्वतँजाःगु पक्की छे स्वात्त 
स्वानाच्चनी । थ्व फुक्क नेवा: संस्कृतिया समुन्नतिया 
ज्वलन्त उदाहरण खःसांतबि थ्व दकव मध्ये आपालंला 
थौंकन्हे सृजनात्मकताया दसु जुइगु पलेसा गौरवमय 
अतीतया चिं जक जया: धस्वानाच्वन । 


लोक देवता : आागंद्यः, दिगुद्य: 

नेवाःतय्‌ थीथी द्यःपिन्त माने याय्‌ग भवलय्‌ 
आगांद्यः नं मानेयाः। आगं धयागु गोप्य, गृह्य, 
रहस्यमय खः । कलपूर्खाया गाँद्यःत (आजु अजिमाद्यःत) 
आगम निगम जुया: कुलछेँय्‌ आगांद्यः व ख्यः ख्यलय्‌ 
देगुद्यःत जुल । दँयदँय देगुखलःतय्‌ देपुजा न्यायूकी । 


मुमूपुजा, मूमूजात्रा आदि 

नेवाःतय्‌ बलिपुजा, नागपुजा, क्वःपुजा, खिचापुजा, 
सापुजा व लक्ष्मीपुजा, म्हपुजा, किजापुजा, गुरुपुजा 
आदि मूमपुजा खः । गथांमुगः नखःनिसें सिथिनखः तक्क 
नेवाःतयूसं दच्छियंकं नखः न्यायकी । थ्व भवलय्‌ सायाः, 
मतयाः, कृष्णद्यः जात्रा, भिंद्यःजात्रा, इन्द्रजात्रा, 
कुमारीजात्रा, खड्गजात्रा, जन्माद्यःया ख: जात्रा, बुंगद्यःया 
जात्रा आदि मूमूजात्रा हनावयाच्चंगु दु । 
आम्दानीया ला : प्राकृतिक ब्रोतु लजगाः आदि 

स्वनिग: सांस्कृतिक व प्राकृतिक सम्पदाय्‌ 
तःमि जू । श्रोतया उपलब्धताया पृष्ठभूमि स्वयूबलय्‌ 
थ्व क्षेत्रया विकासया लागि थुकथं स्रोत मालेफु । 
(क) कृषि व वन (ख) जलविद्युत (ग) उद्योग (ड) 
बनेज्या (च) मेमेगु सेवा व्यवसाय । 

देछा दँपौ/ल्या: १ 
यघवश्था 

नेवाः समाजयात विशिष्ट अवस्था थ्यंकात:गु 
सामाजिक संगठन स्वरुप खः, गुथि । गुथि धुंकाः 
नेवाःतयगु यक्व भाषिक संघसंस्थात दु - 
च्वसापासा, नेपालभाषा परिषद्‌, नेपालभाषा 
मंकाःखलः, नेपाल लिपि गुथि, गथु पुचः, लोकसाहित्य 
परिषद्‌, मंकाःखल: यल, साहित्यया मूलुखा, नेपाल 
साहित्य मन्दिर, विराट नेपालभाषा साहित्य गुथि 
आदि मूम्‌ खलःपुचःत खः । 

नेवा: समुदायदुने नं थःगु कवःया भिं यायगु 
ता:तुनाः थीथी जातीय संघसंस्थात नं चायकेगु ज्या 
जूकथं मानन्धर संघ, नेपाल खड्गी समाज, बज्राचार्य 
संरक्षण गुथि, शाक्य समाज, नकःमि सेवा संघ, 
ज्यापु महागुथि, पुं समाज, कपाली समाज, धोबी 
समाज, राजोपाध्याय समाज, उदाय समाज, स्यस्य: 
समाज आदि नीस्वने ज्या जुल । 

नेवाःत न्ह्यलूवा जया: राजनेतिक आज 
पूवंकेगु मनंतुनाः नेपाली नागरिक अधिकार समिति 


कक्षा संचालन 
थाय्‌ 
योग्यता 
मान्यता 

प्राप्त जूगु दु । 
ब्बंकीगु विषय 


सुथय्‌ ६- ४:३० ताःतक 

नेपालभाषा केन्द्रीय विभाग, यलध्वाखा 

गुगुं नं विषय स्नातक जूपिसं नेपालभाषा विषय कयाः एम.ए. ब्बनेफु । 
नेपालभाषा एम.ए. डिग्रीयात लोकसेवा आयोग, त्रिविवि आदिं मान्यता 


पद्मकन्या क्याम्पस हीरक जयन्तीया लसताय्‌ 


(संस्थापक - शुक्रराज जोशी, ने.सं. १०५०), महावीर 
इन्स्टिच्यूट (संस्थापक - चिनियालाल सिंह, 
ने.सं.१०५०), प्रजातन्त्र संघ (संस्थापक - प्रेमबहादुर 
कसाः, ने.सं.१०६७), नेपाल कम्यूनिष्ट पार्टी ( 
संस्थापक - पुष्पलाल श्रेष्ठ, ने.सं.१०६९) आदि नांया 
संगठनत नं न्ह्यःने मव:गु धाःसा मखु । 

नेपालय्‌ जुइगु प्रत्येक आन्दोलनय्‌ नेवाःत 
न्स्यःने हे दु । ००७ सालय्‌ सहिद जूपिं प्यम्हय्‌ स्वम्हला 
नेवा: हे । ०४६ सालया जनआन्दोलनया कमाण्डर 
गणेशमान सिंह आदि खःसा लिपांगु जनआन्दोलन 
११२६ (०६२/०६३) द॑या उपलब्धिकथं संविधान सभाय्‌ 
ब्वति कायूगु नितिं नेवाःतय्‌गु थःपिनिग॒ राजनैतिक 
पाटी “नेपा: राष्ट्रिय पार्टी” नं पलिस्था जुल । 

थौंकन्हय्‌ संघीय व्यवस्थाकथं 'नेवाः राज्य’ 

नं दइगु ख वयाच्वन । न्हापा धयात:गु शाहतय्‌ ११ 
गू पुस्तालिपा नेवाःतयूसं राजयाय्‌ खनी धाःगु लोक 
धापूयात मनन याना: नेवाःत सकलें छप्पं, छधी 
जया: न्ह्यज्यायमाःगु इलं फ्वनाच्वंगु जुल । * 


साहित्य, संस्कृति, भाषाविज्ञान, पत्रकारिता, अनुसन्धान विधि, लिपिविज्ञान, 


अमिलेखविज्ञान, नेपालमण्डल, लोकवार्ता समाज भाषाविज्ञान आदि । 


E-mail " nepalbhasacd@ wlink.co.np 

नेपालभाषा केन्द्रीय विभाग 
त्रि. वि. 


देछा दंपौ/ल्या: १ 


पद्मकन्या क्याम्पस हीरक जयन्तीया लसताय्‌ 


सितार॒यागु उत्पति व 
नेपालय थुकिया विकास 


सितार, तत्बाद्य अन्तर्गत लाःगु छगू बाजं 
ख: । थ्व बाजंयागु उत्पत्तिया विषयलय्‌ विभिन्न 
विद्वानतय्‌ विभिन्न मत खनेदु। आःतक्क छुं नं 
मतया पक्षय्‌ छुं ठोस प्रमाण प्राप्त जूगु मदुनि । छुं 
विद्वानतय्‌गु मतकथं थुकियाग निर्माण वीणायागु 
छगू प्रकारया आधारय्‌ जूगु खः। भारतीयतायागु 
महत्त्व बीगु जूगुलिं भारतीय विद्वानतयूसं थ्व मतयात 
सहजरुपं स्वीकार याःगु खनेद्‌ । 

निगूगु मतकथं थुकियागु आविष्कार तेरहौं- 
चौधौं शताब्दी (ई.सं.१२९६-१३१६) पाखे अलाउद्दीन 
खिलजीयागु दरबारय्‌ प्रसिद्ध कवि तथा संगीतज्ञ 
हजरत अमीर खुसरु दु, वयूकलं हे सितार बाजंयागु 
आविष्कार याःगु धैगु खँ ग्रन्थय्‌ उल्लेख जुयाच्वंगु 
भीसं सीकेफु । वयूकलं प्राचीन वीणाया आधारय्‌ 
स्वपु तार तयाः छगः बाजं दयेकल, गुकियात 
“सेहतार” धकाः नां छुत । फारसी भाषां “सेह” या 
अर्थ खः “स्वंगू” । थुकी निपु सिजःया तार व छपु 
नयागु तार दु । अले झिप्यंगू पर्दा दु । सितारय्‌ 
क्रमशः ह्यपा: ववं तारयागु संख्या खुपु (६) व 
पर्दायागु संख्या नं भिखुगू (१६) जुल । थ्वयां लिपा 
हानं छपु तार बढे जुल । अले पर्दायागु संख्या नं 
भिंन्हयग (१७) जूवन । विस्तार विस्तारं “सेहतार” 
या अपभ्रंश जुयाः “सितार” जूवंगु खः। सितारय्‌ 
मुख्य यानाः न्हयपु तार दइ। गुगं गुगुं सितारय्‌ 
तरवया तारत नं दइ । अले आवश्यकता व रुचीकथं 
झिंगुंगू, नीगू पर्दात नं दइ । 


उप प्रा. पद्महिरा तुलाधर (स्थापित) 
संगीत शिक्षण समिति 
पद्मकन्या क्याम्पस 


स्वंगृगु मतकथं सितार पूर्णतया अभारतीय 
बाजं खः। थ्व बाजं पर्सियापाखें भारतय्‌ वःगु खः । 
एकतार, दुझतार, सेहतार, चहरतार, पंचतार क्रमश: 
छपु, निपु, स्वपु, प्यपु, न्यापु तार दुगु बाजं आःतक्क 
नं परशियाया लोक संगीतय्‌ छयलाच्वंग॒ दु। थ्व 
मतया अनुयायी खलनऊया प्रो.जी.एन. गोस्वामी 
खः । वयूकःया धापूकथं सितारयागु उत्त्पत्त्ति ग्रीक व 
अरब खंँग्वःया निगू योगपाखें जूगु मानेयाना तःगु 
खः । असिरियाय्‌ किथोश, ग्रीक देशय्‌ किथारा, 
मध्यकालीन यूरोपय्‌ साइथरया जाइथर व फारस 
देशय्‌ सेहतार बाजं प्रयोग जूगु दु । भारतय्‌ हसतार, 
सहतार व लिपा सितार प्रसिद्ध जुल । क्रिश्चन डार्टनं 
थःगु सफू “यू एण्ड म्यूजिक” य्‌ थ्व मतयात प्रतिपादन 
यात । जुइफु चौधौं (१४) शताब्दी थ्व बाजंया प्रचारय्‌ 
अमीर खुसरुया विशेष ल्हा: दु धाइ । 

छुं छं ग्रन्थय्‌ सितारयागु आविष्कार अमीर 
खुसरु स्वयां न्स्यः हे जुइधुंक्‌गु खँ नं उल्लेख जुयाच्वंगु 
खनेदु । सरस्वती व भगवतीं ज्वनीगु वीणा हे आ:यागु 
सितार बाजं खः, अले थुकियात संस्कृत भाषां 
“परिवादिनी” धाइ धैगु खँ झीसं उल्लेख जुयाच्चंगु 
खंकेफु । सितार बाजंयागु उत्त्पत्तित न्ह्याथासं जूसां 
थौंकन्हे थ्वहे सितार अप्वःसिया प्रिय बाजं जुयाः 
द्रुतगतिइ प्रचार जुयाच्वंगु दु । 

अमीर खुसरुया वंश व शिष्य परम्पराय्‌ 
सितारया प्रयोगं जुयावन । केवल प्रयोग जक मखु, 
वयूकलं बाजंयात छगू निश्चित रुप बीगु कृत: नं 


(२७) 


देछा दंपौ/ल्या: १ 


यानादिल । अथे हे मेखेपाखे तानसेनया शिष्य व 
वंश परम्पराय्‌ सितार थानावं वन । तानसेनया 
वंश व शिष्य परम्परायात “सेनी घराना” धाइ । 
तानसेनया वंशय्‌ अमृतसेन व निहालसेनयात 
सितारया बाह्य रुपय्‌ संशोधन व परिवर्तनया विशेष 
श्रेय बियातःगु दु । वयूकःपिसं सितारया प्रचारय्‌ 
यक्को ज्या यानादिल, उकि वय्‌कःपिनिगु नां गुबलें 
नं ल्वःमंके फैमखु । 

अथे हे भीगु देश नेपालय्‌ सितारया प्रचार 
यानादीम्ह व्यक्ति पं.देवचन्द्र रेग्मीजुयागु नां नं 
गुबलें ल्व:मंके फैमखु । विक्रम सम्वत १९२६ य्‌ 
नेपा:या कुलीन रेग्मी ब्राम्हणवंशय्‌ जन्म जूम्ह 
पं.देवचन्द्र रेग्मी किच्यादँतक्क बनारसय्‌ सेनी 
घरानाया संगीतज्ञ पं.पन्नालाप गोसाइनाप विधिपूर्वक 
वीणा व सितारया शिक्षा कया: वीणा व सितार 
वादनय्‌ पारंगत जया: श्री ५ पृथ्वीवीर विक्रम 
शाहया राज्यकालय्‌ काठमाडौं लिहाँकाल । वयूकलं 
वनारसय्‌ संगीत कलायागु बालाक्क प्रचार 
यानादिल । अथेहे नेपालय्‌ नं वयूकलं यक्व शिष्य 
दयेकादिल । इपिंमध्ये वयूकःया त:धिकःम्ह कायभाजु 
पं. कृष्णचन्द्र रेग्मी, चीधिकःम्ह कायभाजु पूर्णचन्द्र 
रेग्मी उगु बखतया प्रसिद्ध सितार वादकया रुपय्‌ 
प्रख्यात जुल । अथे हे मेपिं शिष्यपिं कविराज 
दामोदरप्रसाद आचार्य, कविराज पं.गोविन्ददास 
महन्त, सिद्विवीर चौतारिया कलकबहादुर शाह, 
जाजरकोटे राजा आदिपिं खः । 


आत्म निर्णयया अधिकार 


लोकतन्त्रया छगू मू सिद्धान्त खः, प्रत्येक मनू थःथम्हं छगू स्वतन्त्र व सार्वभौम इकाई खः । 

उकि न्ह्याम्ह नं मनूयात थःगु स्वविवेक छूयलेगु व स्वतन्त्रकथं निर्णय यायेगु अधिकार दइ । रुसो 

अले कान्त थुज्वःपिं दार्शनिकपिन्सं थ्वहे मान्यतायात राजनीतिक ख्यलय्‌ स्थापित यायेत स्वयादीगु 

खः । तर तःगु युद्ध, हिंसा व मानविय विध्वंसया लिपा सन्‌ १९८४ डिसेम्बर १० कुन्हु संयुक्त र 

ष्ट्रसंघपाखें विश्वव्यापि मानव अधिकारया घोषणापत्र पितबी धुंकाः “ढनागरिकतयगु आत्मनिर्णयया 
अधिकार” विश्वया मानव जातिया छगू आदर्शया ल्याखं न्ह्यःने वल । 


पद्मकन्या क्याम्पस हीरक जयन्तीया लसताय॒ 


नेपालय्‌ थ्वहे सेनी घरानाया परम्परा 
“देवचन्द्र घराना” या नामं प्रख्यात जुल। आ: 
नेपालय गुलि नं सितारया कलाकारपिं दु पं. देवचन्द्र 
घरानापाखें हे प्रशिक्षित व प्रभावित जूपिं खः । 
वयूकःया तःधिकःम्ह कायया कायभाजु पं.सतीसचन्द्र 
रेग्मीजु न॑ होनहार सितार वादकया नापनापं 
पद्मकन्या ब. क्याम्पसया सितार अध्यापक नं खः । 
अथेहे वयूक:या कायभाजु ध्षुवेशचन्द्र रेग्मीजु नं 
देश विदेशय्‌ सितार वादनया प्रचार-प्रसार यानादिसें ' 
थौंकन्हे पद्मकन्या ब. क्याम्पसय्‌ सितार विषय 
अध्यापन यानादी । 

अथे हे कृष्णचन्द्र रेग्मीजुपाखें गणेशबहादुर 
भण्डारी, लक्ष्मीनारायण डंगोल, नीर शमशेर आदि 
शिष्यपिं उत्पादन याःग॒ जुल । सितार वाद्यग्रु 
लक्ष्मीनारायण डंगोलपाखें तारावीरसिंह तुलाधर 
वय्‌कःया शिष्यया रुपय्‌ उत्पादन जुल । तारावीरसिंह 
तुलाधरं देश विदेशय्‌ थःगु सितारवाद्य कला प्रदर्शन 
याना: झी नेपाः देयया नां तयादीगु जुल । अले 
वय्‌कलं पद्मकन्या ब. क्याम्पसय्‌ न॑ सितार 
वाद्यवादनया अध्यापन यानादिल । वयूकःया शिष्यकथं 
वयूकःया म्ह्यायूपिं अमृतहिरा तुलाधर, पद्महिरा 
तुलाधर व कायपिं सत्येन्द्रवीरसिंह तुलाधर, देवेन्द्रवीर 
सिंह तुलाधरपिं उत्पादन जुल । वयूकःपिसं नं देश 
विदेशय्‌ थःगु कलाकौशल क्यनाच्वनादीगु दु । वयकःया 
म्ह्यायपिं निम्हस्यां नं पद्मकन्या ब. क्याम्पसय्‌ सितार 
विषयया अध्यापन यानाच्चनादीगु दु। * 


- नेवा: स्वायत्त राज्य सफू पाखें 


(४८) 


देछा दँपौ/ल्या: १ 


पद्मकन्या क्याम्पस हीरक जयन्तीया लसताय्‌ 


नजिरत्नया शरणे' नांगु जानमाला म्ये 


स्वयम्भू महाचैत्यया पूर्वपाखेच्वंग्‌ सतलय्‌ 
सुथय्‌ ज्ञानमाला भजन यानाच्वनीग॒ अप्पो धैथें 
स्वनिगःबासीपिसं स्यूगु हे खँ खः । गुलिसिनं ला 
स्वयम्भुइ वनेबले न्यना नं वयाच्वंगु ज्वीमा: । 

स्वनिगलय्‌ दुने द्यःया भक्तिकथं तुतः ब्वनेगु, 
धारणी ब्वनेगु, दाफा भजन थायगु यक्व न्ह्यःनिसें 
शुरु जूगु खनेदु । तर ज्ञानमाला भजन यायगु शुरु 
२००७ सालया प्रजातन्त्र वय्‌ झिनिदँ, झिंस्वदँ न्ह्यः 
राणा शासनकाल ने.सं.१०५७ (वि.सं.१९९४) निसें 
स्वयम्भू ज्ञानमाला खलः नीस्वनेगु ज्या जूग॒ खः । 
भजन खलः स्थापना जूगु दॅय्‌ ला नेपालभाषां ज्ञानमाला 
म्ये मदुगु हुनिं हिन्दीभासं च्वयातःगु बौद्धभजन म्ये 
हालेगु याःगु खः । भजन खलः स्वनाः दच्छि लिपा 
ने.सं.१०५८ (वि.सं.१९९५) सालय्‌ भिक्षु धम्मालोक 
थःगु गुप्त नां भिक्ष्‌ प्रज्ञाभिवेश तया: भारतं झिच्यापु 
म्ये नेपालभाषां सम्पादनयाना: पिकाःगु जुल । थुकथं 
नेपालभाषां ज्ञानमाला म्ये हालेगु दसेलिं स्वनिगःया 
थीथी थासय्‌ नापं स्वनिगलंपिने बुटवल, तानसेन, 
पोखरा, चैनपुर, भोजपुर, धरान आदि थासय्‌ नं 
ज्ञानमाला भजन स्वना: नेपालभाषां व नेपालीभाषां 
ज्ञानमाला म्ये च्वया: हालेगु जुयाच्चंगु दु । 

ज्ञानमाला भजन म्ये मेमेगु भजन, किर्तन, 
दाफा आदिलय्‌ हालीगु म्ये स्वया: तसक हे पृथक 
खः। अप्पो धैथे मेमेगु भजन, किर्तन, दाफा आदिलय्‌ 
हालीगु म्ये द्यःया भक्ति व बखानजक खःसा ज्ञानमाला 
म्ये द्यःयागु भक्ति स्वयां अप्पो शाक्यमुनि बुद्ध 
देशनायाना बिज्यागु धर्म (उपदेश) यात सकसिनं 


धर्मसुन्दर बज्राचार्य 
बौठू अध्ययन 
पद्ममकन्या क्याम्पस 


थृइगुकथं सरल भाषं उपदेशमूलक, ज्ञानप्रधान 
नापनापं समाजय्‌ खनेदयाच्वंगु अन्धविश्वासयात 
न्हंकेत सामाजिक व धार्मिक चेतनामूलकगु ज्ञान 
बीगुकथं म्ये रचना यानाः हालावयाच्वंगु खनेदु । 
थुगु हुनिं नं ज्ञानमाला म्ये नेपाली जनताया दथुइ 
तसक लोकह्वाःगु खय निगू मत मदय्‌ फु । 

आः थन स्वयम्भू ज्ञानमाला भजनपाखें पिदंगु 
“ज्ञानमाला” सफूयागु पेज नं १६६ स च्वंगु “त्रिर 
त्नया शरणे” धैगु छयंग्वः दुगु म्येयागु चर्चा यास्‌ 
त्यनागु खः । 

थ्व म्येय्‌ च्वमिया नां उल्लेख यानातःगु मदु । 
थ्व म्यें स्थायी निगू लाइन व अन्तरा प्यंगू प्यंगू 
लाइनयागु, स्वंगू अन्तरा दु । स्थायी थुगुकथं दु । 


जगते क्षैतःगु रत्नमध्ये, प्रमोत्तमगु रत्न 
थ्व हे / 
तुगः चक्कका म्हतु थ्व क्षा बृद्ध शरण 
गच्छामि ॥ 
बुद्ध शरण गच्छामि, क्षम्म शरण गच्छामि, 
सघ शरण गच्छामि ॥ धु ॥ 


जगत वा संसारय्‌ तसक थिकेगु वा बहुमूल्यगु 
वस्तु धकाः रत्नयात माने यानातःगु दु । रत्न धैगु 
छगू प्रकारया पत्थर वा ल्वहं खः । झीगु समाजय्‌ 
रत्न धायूबले गुंग प्रकारया रत्न वा नवरत्न गथेकि 
- मोति, पन्ना, माणिक, गोमेद, हीरा, मुगा, लसुने, 
पधराग ब नीरयात माने यानातःगु दु । थ्व रत्न 


(६२) 


देखा दँपौ/ल्या: १ 


तसक उत्तम व बहुमूल्य ख: धैगु विश्वास नं खः । 

थन च्वमिं जगत वा संसारय्‌ दुगु थ्व बहुमूल्य 
रत्न स्वया: नं तसक मूवंगु, परम उत्तमगु स्वंगू 
रत्नयागु बयान यानातःगु दु । व स्वंगू रत्न थथे दु 
- बुद्धरत्न, धर्मरत्न व संघरत्न गुकियात “त्रिरन्त” 
(Triple Gems) धका: नं धाइ । 

बुद्धरत्नया अर्थ वसपोल शास्ता, तथागत 
सम्यकसम्बुद्धयात धाःगु खः । थौं स्वया: नीखुसः दँ 
न्ह्यः पश्चिम नेपा:या शाक्य गणराज्य कपिलवस्तुया 
शाक्यकलया सिद्धार्थ कुमार धायूका वसपोलया जन्म 
जूगु खः । नीगुदँया बैशय्‌ महाभिनिक्रमण यानाः 
खुदँतक्क दुष्कर चर्यायाना: वैशाखपुन्हिकुन्ह बुद्धत्व 
प्राप्त यानाः बुद्ध जुया बिज्यात । वसपोल शाक्यमुनि 
बुद्धयात हे थन बुद्धरत्न धाःगु खः । 

वसपोलं बुद्धत्व प्राप्तयानाः निला लिपा हे 
पञ्चभद्रीय ब्राम्हणपिं - कोण्डन्य, वज, भटिय, महानाम 
व आस्सतिपिन्त आषाढपुन्हिकुन्ह न्हापां थःम्हं प्राप्त 
यानागु बोधिज्ञान कना बिज्यात । वसपोलयागु मौलिक 
उपदेश धेगु प्रमुखत चतुआर्यसत्य (Four noble Truths), 
आर्य अष्टाङ्गिक मार्ग (Eightfold Path) व 
प्रतीत्यसमुत्पाद (Law of dependent origination) 
खः । बुद्धं “बहुजन हिताय, बहुजन सुखाय” हेतु कना 
बिज्याःगु उपदेश वा ज्ञान हे धर्म खः । थुकियात हे 
धर्मरत्न धाःगु खः । 

बसपोलयागु न्हापांगु उपदेश न्यना: न्याम्ह 
भद्रीय ब्राम्हणपिं प्रवजित जुल । थथे थुपिं न्याम्ह 
भिक्षुपिं व बुद्धसमेत याना: न्हापां संघयागु स्थापना 
जुल । संघ स्थापना जुया: छुं ई लिपा यशकुमार व 
वया न्ययेप्यम्ह पासापिं नं बुद्धयाके प्रबज्या कया: 
भिक्षु जुल । थुकथं संघया ख्वीम्ह (६०) भिक्षुपिं दय्‌ 
धुंकाः बुद्धं फुक्क भिक्षुपिन्त सःताः “चरथ भिक्खवे 
चारिकं बहुजन हिताय बहुजन सुखाय ......” उद्देश्यं 
छम्ह भिक्षु छपु लं वनाः गांगामय्‌, नगर नगरय्‌ 
वनाः लोकयात अनुकम्पा तया: बहुजन हित व 
बहुजन सुखयात ध्यानय्‌ तयाः भूत, वर्तमान व 
भविष्यय्‌ भिं ज्वीगुकथं धर्म प्रचारयायत धर्मदूतकथं 


पद्मकन्या क्याम्पस हीरक जयन्तीया लसताय 


भिक्षुपिन्त खटेयाना बिज्यात । लिपा महाप्रजापति 
गौतमियागु कृतलं "भिक्षुणी संघयागु नं स्थापना 
जुल । थुकथं वसपोल शास्तायागु उपदेश न्यनाः थः 
नं वहे लँपुइ वना: लोकयात नं कनेगु उद्देश्य गृहत्याग 
याना: काषायवस्त्र (चीवर) ग्रहण याःपिं मिजं व 
मिस्त नं अप्व: दयावल । थथे प्रवजित ज्वीगु पर 
म्परा बुद्धया जीवित अवस्थानिसें थौंतक्क निरन्तरुपं 
न्ह्यानाच्वंगु हे दनि । थुकथं वसपोल शास्तां 
कनाबिज्याःगु धर्मयात थम्हेसिनं नं ग्रहणयानाः 
लोकयात कनेगु आज्जुं प्रवजित जीवन हनाच्वंपिं 
भिक्षु व भिक्षुणीयात दे संघ धा:गु ख: । थथे संघयागु 
हे कारणं बुद्धधर्म नीखुसः द॑ न्ह्यःनिसें थौंतक्क 
दिपा: मदयूक न्ह्यानाच्चंगु खः । थ्व संघयात हे 
संघरत्न धाःगु खः । 

थुकथं बुद्ध, धर्म व संघयात बांलाक्क थुइकाः 
दुने मनंनिसें (190 1८६1) वा काय (शरीर), वाक्‌ 
(वचन) व चित्तं (मन) निसें बुद्धया शरणय्‌ वनेत 
धर्मया शरण वनेत, संघया शरण वनेत आह्वान 
यानात:गु खः । 
न्हापाग॒ अन्तरा 


राग व द्रेव मोह फुका सम्यक्सम्बुद्धत्व 
लाना । निद्या-चरन युक्त जुया दुत व 
लोकया बिज्ञ जुयाः ॥ 
लोकया अनुपम तारकी हाकन, कः व 
मनुव्यया गुरु जुयाः । 
भाग्यवानम्ह बुद्ध धकाः बुद्धया शरणे जिपि क्या 
॥ १ ॥ 


न्हापांगु थ्व अन्तराय्‌ बुद्धरत्नयागु गुण स्मरण 
यानातःगु दु । बुद्ध धैम्ह गय्‌ च्चं ? सु खः धैगु बारे स्पष्ट 
यानातःगु दु । बुद्ध धैम्ह राग, द्वेष व मोह (गुकियात 
कलेश धकाः नं धाइ) मदयूका, सम्यक ज्ञान प्राप्त 
याना बिज्या:म्ह, सयूके सीकेमाःगु फुक्क सयका: लोकया 
ज्ञाता जुयाः सुगतिइ बिज्याःम्ह, षट्गति लोकयात 
अनुकम्पा तयाः फुक्कसितं लँ क्यनीम्ह सारथि जुयाः 


(६६) 


देछा दँपै/ल्या: १ 


देवतापिनि व मनुष्यपिनि गुरु जुयाबिज्याःम्ह 
भाग्यवानम्ह बुद्ध धकाः छपिनिगु शरणय्‌ जिपिं वया 
धकाः बुद्धं गुण स्मरण यानातःगु खः । 

पालिभाषां च्वयातःगु त्रिरत्न बन्दनाय्‌ बुद्धया 
गुण गुंग दु धका: उल्लेख यानात:गु दु । अप्वः धैथें 
झी उपासक उपासिकापिसं न्हिंन्हिं धैथे ब्वनेगु नं 
या: । तर गुलिसिनं थुकिया अर्थ थू, थ्व खँय्‌ न्ह्यसः 
हे दु । बुद्धया गुंग गुण थथे दु - 

१. अरहं-क्लेश क्षय जुयाः निर्वाण प्राप्तम्ह 

२. सम्मा सम्बुद्धो-सम्यक ज्ञानयात थःम्हेसिनं 
हे थुइकीम्ह । 

३. विज्जाचरण सम्पन्नो-सयूके सीकेमा:गु 
फुक्क सयका: आचरणं बांलाःम्ह । 

४. सुगतो-भिंगुमार्ग व सुगतिइ बिज्याःम्ह । 

५. लोकविद्‌ू-त्रिलोक (त्रिलोक- १) सत्वलोक 
(प्राणीपिनिगु) २) सङ्ारलोक (भौतिकवस्तु व मन) 
३) ओकासलोक (सत्वप्राणीपिं च्वनीगु) या खँ सीका 
बिज्या:म्ह । 

६. अनुत्तरो पुरिस दम्म सारथी-दमन याय्‌ 
थाक॒पिं फुक्कसितं दमनयाना बिज्याःम्ह । 

७. सत्था देव मनुस्सानं-देवता व मनुष्यपिनि 
गुरु जुयाबिज्याःम्ह । 

८. बुद्धो-प्यंगृ आर्यसत्य थुइका बिज्याःम्ह । 

९. भगवा-राग, द्वेष, मोह सहित फुक्क पाप 
क्षय यानाः भगवान जुया बिज्याःम्ह, नापं खुगू भाग्य 
(गथेकि- १) ऐश्वर्य २) धमं ३) यश ४) सिरि (शोभा) 
५) काम (मनोकामना) ६) प्रयत्न सम्पन्नम्ह । 


निगूग अन्तरा 

बालाक्क देशना जूगु हत, थनया थन हे 
खकेफुगु । 

पलब क्षकाःन पीम्वा'गु सोवा धका ने 
क्यनेज्यूगु ॥ 

निर्वाणपाखें तप्यगु विजापिया थःथम्ह हे । 

बिचार याःसा थ्वीकेफुगु धर्मया शरणे जिपि 
क्या ॥ २ ॥ 


पद्मकन्या क्याम्पस हीरक जयन्तीया लसताय्‌ 


थ्व अन्तराय्‌ धर्मरत्नयागु गुण स्मरण यानातःगु 
खः। वसपोल शास्तां कना बिज्याःगु उपदेश गुकियात 
धर्म धकाः नं धाइ । भगवान बुद्धं सकसिनं थुइगुकथं 
बांलाक देशना याना बिज्यानाः, थनया थन हे खंकेफुगु 
पलख धका: नं पीम्वाःगु अथे धैगु भीसं भिंगु ज्या 
यायूबले व भीपिं शीलवान जुल धाःसा, उकियागु 
फल वा लिच्च: भीत तुरुन्त हे वै । समाजं भीत 
थ्वला भिंम्ह खः धकाः विश्वास याइ । वसपोलं कना 
बिज्याःगु धर्म फुक्कसितं स्वःवा, न्यंवा धकाः ब्यनेज्यूगु, 
निर्वाण थ्यनीगु तप्यंगु मार्ग, सःस्यूपिसं थःथम्हं हे 
थुइके फुगु, बिचार याःसा सकसिनं थुइका कायूफुगु 
उपदेश वसपोलया धर्म खः । 


धर्मया गुण खुग्‌ दु। व थथे खः - 

१. स्वाम्खातो भगवता धम्मो-भगवानं 
सकसिनं थुइगुकथं ध्वाथुइक कना बिज्यानात:गु । 

२. सन्दिटिठको-सहिकथं पालन याःसां थुगु 
जन्मय्‌ हे फल प्राप्त जुइगु । 

३. अकालिको-यक्व पीम्वाःगु तुरुन्त हे फल 
प्राप्त जुइगु । 

४. एहि पस्सिको-थुइत क्यने ज्यू वइत क्यने 
मज्यू धैगु मदुगु फुक्कसितं स्ववा धकाः क्यने ज्यूगु । 

५. ओपनयिको-थ्व भवचक्र छुट्रेजुया: निर्वाण 
मागय थ्यनीग्‌ । 

६. पच्चतं वेदितब्बो विञ्भूहि-सःस्यूपिं व्यक्तिपिं 
वा विद्वानपिसं थः थम्हसिनं हे थुइका कायफुगु । 


अन्तिम अन्तरा 
र्म अनुगाम ज्वीसःपि तप्यगु मार्गे 
न्ह्याःव/पि । 
निर्वाण हेतु मत्वःतूषि, आवरगौरव 
तय्‌ल्वःयि ॥ 
आह्वान व सत्कार तथा दान दक्षिणा 
बील्वःपि / 
वन्दनीय व पुण्य भ्षेत्रसस सधया शरणे 
जिपि क्या ॥ २ ॥ 


(६७) 


देछा दँपौ/ल्याः १ 


थ्व अन्तराय्‌ संघरत्नयागु गुण स्मरण 
यानात:गु खः । वसपोल शास्तां कना बिज्याःगु 
धर्मयात बांलाक्क थुइका: थम्हसिनं नं पालन यानाः 
मेपिन्त नं कना: थुइका बीत प्रवजित जीवन हना 
बिज्या:पिं भिक्षु व भिक्षणीपिन्त हे संघ धाइगु खः । 
धर्मय्‌ न्ह्याबलें छपला: न्हापालाक्क न्ह्यचिला: निर्वाण 
प्राप्तीया आज्जु ज्वना: तप्यंग॒ लँय्‌ बिज्यानाच्वंपिं, 
आदरगौरव तया: दानदक्षिणा बी योग्यपिं वन्दनीय 
पुण्यवानपिं संघया शरणय्‌ जिपिं वया धकाः संघ 
गुण स्मरण यानातःगु खः । - 

संघया गुंगू गुण दु। व थथे खः - 
१. सुपरिपन्नो भगवतो सावक संघो-बुद्धं कना 
बिज्या:गु धर्मयात बांलाक्क थुइकाः आचरण यायगु 
हे भगवानया श्रावक संघपिनिगु गुण खः । 
२. उजुपटिपन्नो-तप्यंक हे तृष्णा क्षय यायूगु । 
३. जायपटिपन्नो-न्यायया पक्षधर । 
४. सामीचि पटिपन्नो-सकसितं भिंग व्यवहार याय्‌गु । 
५. आहनेय्यो-आदर तया: निमन्त्रणा याय्‌ योग्य । 
६. पाहुनेय्यो-पाहॉपिन्त थें सत्कार याय्‌ योग्य । 
७. दक्खिनेयो-दान बी योग्य । 


पद्मकन्या क्याम्पस हीरक जयन्तीया लसताय्‌ 


८. अञ्जली करणीयो-ल्हाःतं ज्वजलपाः वन्दना याय्‌ 
योग्य । 
९. अनुत्तरं पुञ्जखेतं-लोकवासीपिनि निंतिं पुण्यरुपी 
पुसा पी योग्यगु बँ थें । 
थुकथं थुगु ज्ञानमाला म्ये बुद्धगुण गंगू, धर्म 
गुण खुग व संघगुण गंगू यानाः त्रिरत्नया मुक्क 
नीप्यंगू गुणया बारे स्पष्टकथं चर्चा यानातःगु दु । 
थ्वहे त्रिरत्न संसार परम उत्तमगु रत्न खः धकाः नं 
स्पष्ट यानात:गु दु । 
भीपिं ज्ञानमाला हालीपिं व न्यनीपिं निथ्वःसिनं 
नं ज्ञानमाला म्येयागु बारे स्पष्टकथं थुइके माः । 
ज्ञानमाला म्ये धैग सं नं द्यःयागु भक्ति यायगु मखसें 
वसपोल शास्तां कना बिज्याःगु उपदेश वा ज्ञानयात 
विद्वान च्वमिपिंसं स्वांमाः हने थें हनात:गु म्ये खः । 
अथे जूगुलिं ज्ञानमाला हालेगु व न्यनेगु जक याना: 
मंगा: । उकि बियातःगु ज्ञानयात थःगु जीवनय्‌ 
छयला: जीवन सथां लाकाः निर्वाण मार्गय्‌ वने 
फय्‌माः वा वनेगु कृतः यायमा: । मखुसा गधार्नी 
चाकु नःसां, चाक सवा: मथूपिं ध्वां थें ज्वी । 
२०६८ भाद्र ८ गते विहिवाः 
dsbajracharya@ yahoo.com 


(र्ट पेजया ल्यं) 
बौद्गघर्मय मिसापिनिगु ...... 


थुकथं मिसा व मिजंयात समानरुपं कर्तव्य 
यायेमाःगुकथं न्ह्यब्वयातःगु दु । 

थुकथं मिसा व मिजंयात समानरुपं कर्तव्य 
यायेमाःगुकथं न्ह्यब्वयातःग्‌ दु । 

हिन्दुधर्मय्‌ मृतकयात कायमचां हे दागबत्ती 
तयेमाःगु व स्वर्गया लँपुइ वनीगु विश्वास यानात:गु 
दुसा बोद्धधर्मय्‌ स्वर्ग व नरक धैगु सीम्ह मनूया 
कर्मकथं प्राप्त ज्वीगु विश्‍वास दु । उकि दागबत्ती 
बीगु ज्या विधवा म्ह्याय्‌ वा सुं नं न्ह्यःने दुपिसं थ्व 
कर्म यायेफैगु जूगुलिं कायमचा हे मा: धैगु 
आवश्यकता मदु । बोद्धधर्मय्‌ मृत्यु छग्‌ प्राकृतिक 
घटना खः । जन्मजूपिं दक्कोसिगु मृत्यु अवश्यम्भावी 
जूगुलिं थ्व घटनायात अशुभकथं मका: । उकि 


विधवाया रुपय्‌ च्चनेगु, तिसावसः त्वतेगु व छुं नं 
शुभज्यापाखें मिसापिं अलग च्वनेम्वाः । अथेहे पुनः 
विवाह यायेगुलिइ नं छुं वन्देज मदु । यद्यपि व्यवहारय्‌ 
बौद्ध समाजय्‌ नं पितृसत्तात्मक व मेगु धर्मया प्रभावं 
याना: मिजंपिनिगु प्राथमिकता हे जुयाच्चंगु खनेदु । 

बुद्धधर्म छगू मानवीयता नाप स्वापू दुगु धर्म 
खः । वसपोलयागु उपदेश पालना यायेत छुंकथंया 
वन्देज मदु । सुनानं याःगु कर्मया. फल सुयातं 
मलाइगु व थःहे उकिया भागीदार ज्वीगुया कारणं 
दुःखं मुक्त जुइत थःहे न्ह्यचिलेमाःगु शिक्षा थ्व 
धर्मय्‌ दु । थुके जातीय, लैङ्गिक भेदभाव बिना: हरेक 
मानवं थःगु इच्छाकथं धर्मयात पालना यानाः: मुक्तिया 
मार्गय्‌ वनेफु । थुकथं धर्मय्‌ छुं अपवाद बाहेक मेगु 
धर्मय्‌ स्वयां मिसापिं स्वतन्त्र व समानरुपं थःगु 
जीवन इच्छाकथं न्ह्याकेफुगु खनेद्‌ । 

नेता: अकेष्ट्रा 


नेवा: बाजं पुच: मुना (नेवा: अर्केस्ट्रा) धैगु नेपा: 
दुने गुलिनं बाजं दु व फुक्क मुना: छथाय्‌ तयाः थीथी 
बोलं पालंपा: थाना: छगू तःधंगु संगीत समायोजन गुगु 
जुइ उकियात हे नेवा: अर्केष्ट्रा धाइ । थ्व नेवाः अर्केष्ट्रा 
भीगु नेपाः देया नेवाःतयसं जक थाइगु बाजं दुथ्याःगुलिं 
थुकियात नेवाः अर्केष्ट्रा धकाः नामाकरण याःगु खः । थ्व 
नेपालया महानगरपालिकाया आयोजनाय्‌ सन्‌ १९९० 
स भिजीट - नेपाल (५1 a) कार्यक्रमया दथुइ 
कुमारी छ्या न्ह्यःनेच्चंगु दबुली दकले न्हापां नेवाःत 
फुक्क मुना: करीब करीब सच्छि व पीन्याम्हेस्यां (१४५ 
जवान) थ्व अर्केष्ट्राय्‌ थाका: न्ह्यव्वःगु उबलेया तत्कालीन 
वडामहारानी एश्वर्य राज्यलक्ष्मीदेवी शाहनं स्वया 
बिज्याःगु खः । वयूकलं थ्व अर्केष्ट्रा स्वया: अजूचायादिल 
। नेवा: कलाकारतयूत सःताः सुभाय्‌ देछागु जुल । 

थ्व अकेष्ट्राय्‌ छु छु नेवा: बाजंत थाइ फुक्क 
बाजंया म्हसीका क्वय्‌ न्ह्यथनाच्वना - 

१) मगःखिं (मादल) २) मगःखिं (मादल तर 
ङ्ग) ३) ज्वःखिं ४) ताः ५) बभू ६) पोंगा ७) 
मूधिमे ८) भुस्याः ९) धुँन्या १०) ताइँनाइँ (घौ) ११) 
कोंचाखिं (च्यागः) १२) ज्वः बय्‌ १३) यलेप्वः धिमे 
१४) बाँसुरी (नीन्यापु) १५) धाः (च्यागः) १६) नायखिं 
(निज्वः) १७) काहाः (निपु 

थ्व फुक्क बाजंयात नेवा: अकेष्ट्रा धाःगु जुल । 
थ्व च्चय्‌ च्वयागु फुक्कया म्हसिका थुकथं दु । 


मगःखिं (मादल) 
थ्व बाजंयात भी नेवा:तयूसं मगःखिं (मादल) 


सह प्रा. न्हुच्छबहादुर डंगोल 
पद्मकन्या क्याम्पस 


व घिन्तांङ्ग नं धायेगु चलन दु । थ्व बाजं भी 


~ 


नेवाःतय्‌गु पुजा, व्याहाः, कयतापुजा, उत्सव इत्यादि 
बाँसुरी व म्ये नापंजक व घिन्तांङ्गमैँ प्याखं व नेवा: 
प्याखनय्‌ नं थ्व थायेगु चलन दु । थ्व बाजं नेपालय्‌ 
थीथी नामं प्रचार जुयाच्वंगु दु । नेपाःया गांगामय्‌ 
नं थ्व बाजं थायेगु याः । पुर्वे थ्वयात पुर्वेली मादल 
धाइ । पश्चिमया जिल्लाय्‌ पश्चिमेली मादल 


धाइ । तर भीथाय मग:खिं धाइ । 


मगःखिं (मादल तरङ) 

मगःखिं (मादल तरङ्ग) धैगु भिनिगः मगःखिं 
सारेगमप ध नि सा” स्वरय्‌ मग:खिं स्वर 
मिलेयानाः छवः जलतरङ्ग थें कथिं मकाःसे ल्हाःया 
पचिनं थात धाःसा अनेक म्येया धुन पिहाँवइ । थ्वहे 
मगःखिं तरङ्गया विशेषता खः। गथेकि बाँसुरी पृइबले 
म्येया धुन पिहांवइ थें मगःखिंनं विभिन्न स्वरया धुन 
थाय्‌ ज्यू । थथे नेपालय दकले न्हापां त:धंगु अकेष्ट्राया 
शुरुवाट जुल । 


ज्वःखिं 

थ्व बाजं भी नेपा:या ज्यापु, मानन्धर व यल, 
ख्वप, किपू गांगामय्‌ दापा भजन थाइबले मदयेक 
मज्यू । थ्व बाजंयात देसीखिं नं धाइ । थ्व बाजं पर 
म्परांनिसें थानावया च्वंगु खिं खः । थ्व मगःखिं स्वया: 
तःग्वःगु बाजं खः। थ्व खिं बाजंया बोल, ताल थःगु हे 
तालय्‌ दु धाःसा थ्व नेवाःतय्‌गु छुं नं जात्रा, भजनय्‌ 
(दापा) थ्व खिंबाजं थायेगु या: । थ्व बाजं नापं दापाया 

म्ये हाली । थ्व नापं बभू, ताः व पोंगा नं पुइ । थ्व 
दापाम्ये अप्पो याना: द्यःयागु म्ये, विभिन्न जुजुपिनिगु 
म्ये इत्यादि मुंकाः हालीगु खः । 


ताः 

थ्व ताः बाजं धैगु गुभाजुतय्‌गु चः चः ( 
चचा) हालीग म्ये नापनापं दापाम्ये, अनेक ख्यालिम्ये 
इत्यादी नं थायेगु या: । थ्व ताः, बाज॑यात ताल- 
मात्रा बीम्ह जूगुलिं न्ह्यागुली नं ता:बाजं मदयेकं 
मगाः । 


बभू 

थ्व ता: बाजं नापनापं हरेक धुन, म्येयात 
छनक्कता बीत थ्व बभू बाजं छयलेगु यानातःगु 
खः । थ्व ग॒भाजुतयगु चःचःलय्‌ धाःसा थाइमखु । 
अप्पो यानाः दापाम्येय्‌ छयलेगु यानातःगु दु । 


मूधिमे 

नेवा: ज्यापु जाति जक मूधिमे थायेगु पर 
म्परा दु । थ्व बाजंनाप ताइँनाइँ (धौ) व धन्या 
चाःहिकेगु ६४ त्वाःया ज्यापुतय्‌ थाय्‌ नं मदु । थ्व 
मृधिमे प्रत्येक त्वाःया ज्यापुतयूसं अनिवार्य स्यनेगु 
या: धाःसा थ्व मूधिमेया बोल व ताल थःगु हे 
किसिमं थाइ । थ्व धिमे नापं धुन्यायागु नं प्रशिक्षण 
बीगु याः । भुस्याःया नापनापं मूधिमे थाइ । थ्व बाजं 
जनबाःद्यःया जात्रा, मरःजा नकीबले, अनेक उत्सवय्‌ 
छूयलेगु चलन दु । 


कोचारिं 

थ्व बाज कोंचा थें आकार वःगुलिं सायद 
कोंचाखिं धाःगु खः । थ्व बाजं खिंबाजंया बच्छ जक 
दुगु व जव ल्हाःतं जक थाइगु जूगुलिं फुक्क खिंया 
बोल कोंचाखिंलय्‌ छ्यलेग या: । थ्व नाप बय्‌ जक 
पुइ । ताःथाइ व बभू थाइ । थ्व बाज नेपा:या मेमेगु 
जिल्लाय्‌ गनं मदु । ज्यापु जाति हे जक थ्व बाजं 

थाइ । ज्यापु जातिइ नं अप्पो याना: जात्रा, पुजा, 
पर्व, भम्चा का:वनेबले छयलेगु याः । थ्व बाजं 
थाना: चान्हय्‌ भम्चा का:वनीबले आ:तक्क नं खिचात 
ख्वया: बिस्युंबनी धकाः धाइगु चलन दु । 
यलेप्वः धिमे 

थ्व बाजं काठमाडौं उपत्यकाय्‌ असाध्य 
फुक्कभनं थाइगु धिमे ख: । थ्व यलेप्व: धिमे यलय्‌ 
च्वंपिंसं थःगु हे ताल बोल कया: थाइ धाःसा विभिन्न 
जिल्लाय्‌ थःगु ताल बोल कया: भुस्याः, छुस्या थायेगु 
चलन दु । थ्व धिमे प्रत्येक जिल्लाय्‌ जात्रा, पर्व, 
नखःचखः, मेलाय्‌ ज्यापुतयूसं थाइगु खःसा न्हापा 
न्हापा थ्व बाजं मिसातयूसं थी हे मज्यू धयागु 
चलन दु। तर आ: वयाः मिस्तयूसं नं थाना वयाच्वंगु 
दु । थ्व धिमेया आकार ख्वपय्‌ व यलय्‌ स्वयाः 
काठमाडौंलय्‌ छुं भचा चिग्व: । अले बोल नं छुं 
भचा पा: । तालय्‌ मपाः । थ्व धिमे थाना: मिसापिं, 
मिज॑पिं प्याखं नं हुलेगु याः । ख्वपया बिस्काः जात्रा, 
यलया करुणामयया रथ सालीगु जात्राय्‌ थ्व 
न्ह्यैपुसेच्वंक पुचः पुचः मुना: प्याखं हुलाः, जोसंजोसं 
धेंधेंबल्लाः कासाय्‌ थें थाइगु चलन दु । 


धुँन्या 

धन्या धैग्‌ तसक हे नां जाःगु बाजंया नापं 
कलात्मकरुपं थःगु म्हयात चाःचाःहीकाः संकीगु खः । 
थ्व २०, २५ फीटया पँथय्‌ च्वाम्वलय्‌ हाकुगु, तुयुगु 
अले ह्यांगु कापः तुक्रा चाना: छायेपा याना: मनुखं 
ल्हातिं चाःचाः हीकी । थ्व धुँन्या मूधिमेया बोलय्‌ 
जक चा:हिकीगु मेगु बाजनय्‌ चाःहिकी मखु । 


ताइँनाइँ 

ताइँनाइँ बाजंयात धौ नं धा: । थ्व स्कूलय्‌ 
थाइगु घण्टी थें च्वं तर थ्व बाजनं धिमेया तालयात 
निरन्तर साथ बियाच्वनी । थुकीया बोल ताइँ ताई, 
ताईं ताइँ थाना: मूधिमेया बोल थानाच्वनी । 

बय्‌ 

बय्‌ धैगु बाँसुरी थें पुइगु खः। तर थ्व बय्‌ 
तस्वानाः पुड । थ्व बय्‌ मेगु बाजंनाप पुइमखु । 
कोंचाखिं थाइबले जक नापं पुइगु या: । 
बाँसुरी 

थ्व बाँसुरी पुइगु तसक हे न्यने बह:गु बाजं 
ख: । श्री कृष्ण भगवानया ल्हाःतंनिसें ज्वना बिज्या:गु, 
पुया बिज्याःगु बाँसुरी संसार भरी फुक्क कलाकार 
तयूसं पुयावयाच्वंगु खः । थ्व बाँसुरी पुल धाःसा 
प्रत्येक पशुपंक्षीत मूगध जया: न्यनाच्चनी । थ्व 
बाँसुरी स्वंगू प्यंगू किसिमया दु, पंया बाँसुरी, स्टीलया 
बाँसुरी, सतिससिँया बाँसुरी । पंया बाँसुरी नेपाल, 
भारत, जापानय्‌ पुड धाःसा स्टीलया बाँसुरी युर 
तेपपाखे पुइ । सिँया बाँसुरी काठमाडौंया किर्तिपुर, 
ललितपुर, भक्तपुर, टोखा आपालं थासय्‌ ज्यापु, 
सायमि जातिं पुइ । थ्व बाँसुरी पुइबले स्वंगू स्वरया 
समिश्रण दु । गथेकि मन्द सप्तक बाँसुरीया स्वर 
यात ज्यापु जातितयूसं घोर धाइ धा:सा बाँसुरीमध्ये 
सप्तक स्वरयात माजावाल धाइ । तर सप्तकया 

बाँसुरीयात तार सप्तक धाइ । थ्व स्वंगू स्वरया 
बाँसुरी छगू हे इलय्‌ थाइबले मनय्‌ हे आनन्द व: । 


वाः 

धाः बाजं कंसाकार, तुलाधर, सायूमि, ज्यापु 
व मेमेगु जातितयूसं थाइगु बाजं खः। थ्व बाजं यल, 
ख्वप, थिमी भुस्या: नापं कथि व ल्हाःतं थायेगु या: 
। थ्व अप्पो यानाः गुंला, यंलां बहीद्य: स्वःवनेबले व 
जात्रा, पर्वय्‌ थायेगु याः । थ्व धिमे स्वयां भचा 
चीरवः ज्‌ । 


नाय्खिं 

थ्व बाजं नेवाःतयूत मदयक मगा:गु बाजं 
खः । थ्व बाजंयात नायूतयूसं वा खड्गी समाजं 
न्हापांनिसें जात्राबले, जंक याइबले, सिथं यंकीबले, 
बौ वा:वनीबले थाइगु क । थ्व बाजंया महत्त्व छु 
दु धाःसा सिथं यंकीबले सीम्हय्‌ मि तइबले, अनेक 
फरक फरक बोल थाइ । थ्व बाजं नाप छुस्या 
थाइगु चलन दु । ह 


पद्मकन्या बहुमुखी क्याम्पसया हीरक जयन्तीया लसताय्‌ 
नेपालभाषा शिक्षणा समिति, नेवाः पुचःपाखें 


“देछा:” दँपौ पिदंगुलिं लयतासें 
भिंतुना देछाया । 


नापं 
मोहनि नखः व ने.सं.११३२ न्हदँया लसताय्‌ 
सकल नेपा:मिपिनिग उत्तरोत्तर प्रगतिया कामना याना । 


पालिजास्वाँ बचत तथा ऋण सहकारी संस्था लि. 
कामनपा २४, न्यूरोड, काठमाडौं 


फोन नं. २२७३४९ 

ीतिष्शाळ्त्र, अथ्क्षास्स्त्र . 
ब्संगीत, नृत्य, गुहल्विज्ञान, गणित व त्थ्यांकशान्त्र 
व्समाजश्ान्त्र/मानव्शान्त्र, जनव्संब्ख्या शिक्षा, 
ग्रामीण निकाम, समाज व्येवा, पत्रकारिता, बौद्ध अध्ययन 

व महिला अध्ययन विणयलिव्में 
बिज्ञान म्संकायपाब्खे वातावरण विज्ञान व माङ्ऋरोबायोलोजीनापं 


व्यवळ्थापन मंकायपाब्खे नि.नि. एव्म. विषय अध्यापन जुयाच्वंगु ढु । 


अख्रेहे स्नातळोत्तर तहलय्‌ उर्थ्छाक्त्र, जनग्संब्ख्या, नेपाली, अंग्रेजी, 
ग्रामीण विळाव्स, व्यमाजशास्त्र /मानव्श्शान्त्र, एम.बी.एब्स्‌. व 
गह विज्ञानयू Child Development व Food & Nutrition विषयगव्स 
वक्ष प्राध्यापक्पिनियाब्यें अध्यायन जुयाच्चंगुलिं 
थःगु उज्वल भविष्यया लागि क्याम्पन्मय्‌ म्वापू तयादीत 


` 


टि 

